**სამართლის, განათლების, ბიზნესისა და ტექნოლოგიების ფაკულტეტზე მოქმედი საგანმანათლებლო პროგრამების კატალოგი**

**არქეოლოგიის საბაკალავრო საგანმანათლებლო პროგრამა**

*პროგრამაში* *განხორციელებული ბოლო ცვლილებები*

*განხილულია ფაკულტეტის საბჭოს სხდომაზე:*

*ოქმი №ს9-23, 12.09.2023*

*დამტკიცებულია მმართველი საბჭოს გადაწვეტილებით:*

*დადგენილება №22, 14.09.2023*

**განათლების საფეხური:** ბაკალავრიატი (უმაღლესი აკადემიური განათლების I საფეხური)

**სწავლების ენა:** ქართული

**საგანმანათლებლო პროგრამის ტიპი:** აკადემიური/ძირითადი

**დეტალური სფეროს დასახელება და კოდი:** 0222 ისტორია და არქეოლოგია

**მისანიჭებელი კვალიფიკაცია:** არქეოლოგიის ბაკალავრი / Bachelor of Archaeology

**სწავლის ხანგრძლივობა:** 4 წელი (8 სემესტრი)

**საბაკალავრო პროგრამის მოცულობა:** 240 კრედიტი

**პროგრამის ხელმძღვანელი:** ევროპის უნივერსიტეტის პროფესორი ალექსანდრე ნონეშვილი, ელ. ფოსტა: [sandro-none@yahoo.com](mailto:sandro-none@yahoo.com)

**პროგრამის აქტუალობა**

საგანმანათლებლო პროგრამა სწავლობს კაცობრიობის ისტორიულ წარსულს, [ნივთიერი კულტურის](https://ka.wikipedia.org/w/index.php?title=%E1%83%9C%E1%83%98%E1%83%95%E1%83%97%E1%83%98%E1%83%94%E1%83%A0%E1%83%98_%E1%83%99%E1%83%A3%E1%83%9A%E1%83%A2%E1%83%A3%E1%83%A0%E1%83%90&action=edit&redlink=1) ძეგლების, [არტეფაქტების](https://ka.wikipedia.org/w/index.php?title=%E1%83%90%E1%83%A0%E1%83%A2%E1%83%94%E1%83%A4%E1%83%90%E1%83%A5%E1%83%A2%E1%83%94%E1%83%91%E1%83%98&action=edit&redlink=1), [არქიტექტურული ძეგლების](https://ka.wikipedia.org/wiki/%E1%83%90%E1%83%A0%E1%83%A5%E1%83%98%E1%83%A2%E1%83%94%E1%83%A5%E1%83%A2%E1%83%A3%E1%83%A0%E1%83%90) და [ბიოფაქტების](https://ka.wikipedia.org/w/index.php?title=%E1%83%91%E1%83%98%E1%83%9D%E1%83%A4%E1%83%90%E1%83%A5%E1%83%A2%E1%83%94%E1%83%91%E1%83%98&action=edit&redlink=1) მიხედთ. იგი შეისწავლის საზოგადოების ისტორიას ადამიანთა სიცოცხლისა და საქმიანობის მატერიალური ნაშთების მიხედვით, იკვლევს ცალკეულ უძველეს საგნებს (შრომის და საბრძოლო იარაღები, ჭურჭელი, სამკაულები) და მთელ კომპლექსებს (ნასახლარები, ნაქალაქარები, განძები, სამაროვნები). მატერიალური ძეგლების ნაშთების ანალიზის საფუძველზე შესაძლებელი ხდება იმ ეპოქების სოციალურ-ეკონომიკური ისტორიის რესტავრაცია, რომლებიც წერილობით წყაროებში ნაკლებად ან საერთოდ არ არის აღწერილი.

არქეოლოგიური ძეგლები ერთადერთი წყაროა [ადამიანთა](https://ka.wikipedia.org/wiki/%E1%83%90%E1%83%93%E1%83%90%E1%83%9B%E1%83%98%E1%83%90%E1%83%9C%E1%83%98) [საზოგადოების](https://ka.wikipedia.org/wiki/%E1%83%A1%E1%83%90%E1%83%96%E1%83%9D%E1%83%92%E1%83%90%E1%83%93%E1%83%9D%E1%83%94%E1%83%91%E1%83%90) განვითარების ისტორიის უდიდესი ნაწილის შესასწავლად. არქეოლოგიას დიდი მნიშვნელობა აქვს [დამწერლობიანი](https://ka.wikipedia.org/wiki/%E1%83%93%E1%83%90%E1%83%9B%E1%83%AC%E1%83%94%E1%83%A0%E1%83%9A%E1%83%9D%E1%83%91%E1%83%90) ეპოქების ისტორიულად შესასწავლადაც. არქეოლოგიური კვლევის შედეგები ავსებს და აზუსტებს წერილობითი წყაროების ცნობებს. არქეოლოგთა აღმოჩენილია თვით დამწერლობის უძველესი ძეგლებიც.

ნივთიერი ძეგლების მოსაპოვებლად ტარდება არქეოლოგიური გათხრები, რომლებსაც ჩვეულებრივ წინ უძღვის არქეოლოგიური დაზვერვა. განათხარი მასალის შესწავლისას არქეოლოგია ეყრდნობა ნივთიერი ძეგლების ასაკის განსაზღვრისა და კლასიფიკაციის საკუთარ მეთოდებს. ამგვარი შესწავლის შემდეგ არქეოლოგიური ძეგლი ისტორიულ წყაროდ იქცევა. არქეოლოგია ნივთიერი წყაროების მონაცემთა საფუძველზე ახდენს ძველ საზოგადოებათა კულტურულ და სოციალურ-ეკონომიკური მდგომარეობის რეკონსტრუქციას. ვინაიდან ადამიანთა საზოგადოების ისტორიული განვითარების ყოველ საფეხურზე ნივთიერი კულტურა და ყოფა კანონზომიერადაა დაკავშირებული სოციალურ-ეკონომიკურ ცხოვრებასთან.

არქეოლოგიის მიზანია ადამიანთა კულტურის, ისტორიის, კულტურული ევოლუციისა და ადამიანთა ქმედებისა და ეკოლოგიის საწყისებისა და განვითარების კვლევა. ეს ერთადერთი დისციპლინაა, რომელსაც ხელთ აქვს ადამიანის დამწერლობამდელი ისტორიის შესახებ ინფორმაციის შეგროვებისა და ინტერპრეტაციისთვის საჭირო მეთოდები და თეორია. მას ასევე კრიტიკული წვლილი შეაქვს ისტორიულად დოკუმენტური საზოგადოებების შესახებ ჩვენს წარმოდგენაზე.

ზემოაღნიშნული ნათლად ასახავს არქეოლოგიის კვალიფიციური სპეციალისტების მომზადების ქვეყნისა და საზოგადოების განვითარებისთვის მნიშვნელობას.

**პროგრამაზე დაშვების წინაპირობები**

არქეოლოგიის საბაკალავრო საგანმანათლებლო პროგრამაზე დაიშვება სრული ზოგადი განათლების დამადასტურებელი ან მასთან გათანაბრებული დოკუმენტის მქონე პირი, რომელიც ერთიანი ეროვნული გამოცდების შედეგების საფუძველზე სწავლის უფლებას მოიპოვებს ევროპის უნივერსიტეტში.

პროგრამაზე ჩარიცხვისთვის აბიტურიენტი ვალდებულია ერთიან ეროვნულ გამოცდებზე ჩააბაროს შემდეგი საგნები:

ა) ქართულ ენა და ლიტერატურა (აბიტურიენტმა უნდა გადალახოს მინიმალური კომპეტენციის ზღვარი: 51%);

ბ) უცხოური ენებიდან ერთ-ერთი შემდეგი ენა: ინგლისური ენა, გერმანული ენა, ფრანგული ენა, რუსული ენა (აბიტურიენტმა უნდა გადალახოს მინიმალური კომპეტენციის ზღვარი: 40%);

გ) ერთ-ერთი შემდეგი საგანი: მათემატიკა/ისტორია/ლიტერატურა (აბიტურიენტმა უნდა გადალახოს კანონმდებლობით დადგენილი მინიმალური კომპეტენციის ზღვარი მათემატიკაში, ხოლო ისტორიასა და ლიტერატურაში - 51%). თითოეული საგნისთვის განკუთვნილი ადგილების რაოდენობა არ უნდა იყოს პროგრამაზე გამოცხადებული ადგილების 10%-ზე ნაკლები. ზუსტი პროცენტული განაწილება განისაზღვრება პროგრამის ხელმძღვანელის მიერ ადგილების გამოცხადებამდე.

**პროგრამაზე ერთიანი ეროვნული გამოცდების გავლის გარეშე სწავლის უფლებას მოპოვებენ:**

პირები, რომლებსაც „უმაღლეს საგანმანათლებლო დაწესებულებაში ერთიანი ეროვნული გამოცდების/საერთო სამაგისტრო გამოცდების გავლის გარეშე სწავლის უფლების მქონე აბიტურიენტების/მაგისტრანტობის კანდიდატების/სტუდენტების მიერ დოკუმენტების წარდგენისა და განხილვის წესის დამტკიცების შესახებ“ საქართველოს განათლებისა და მეცნიერების მინისტრის 2011 წლის 29 დეკემბრის №224/ნ ბრძანების საფუძველზე უფლება აქვთ ჩაირიცხონ უნივერსიტეტში ერთიანი ეროვნული გამოცდების გავლის გარეშე. აღნიშნული პირები ვალდებულნი არიან დაადასტურონ ქართული ენის B2 დონეზე ფლობა „ევროპის უნივერსიტეტის სტუდენტის ენობრივი კომპეტენციის დადგენის წესის“ შესაბამისად.

**პროგრამაზე ასევე დაიშვებიან:**

,,უმაღლესი საგანმანათლებლო დაწესებულებიდან სხვა უმაღლეს საგანმან­ათლებლო დაწესებულებაში გადასვლის წესისა და საფასურის დამტკიცების შესახებ“ საქართველოს განათლებისა და მეცნიერების მინისტრის 2010 წლის 4 თებერვლის №10/ნ ბრძანების შესაბამისად მობილობის წესით ჩარიცხული სტუდენტები.

**პროგრამის მიზნები**

არქეოლოგიის საბაკალავრო საგანმანათლებლო პროგრამის მიზანი და შესაბამისად, პროგრამის შინაარსი ითვალისწინებს უნივერსიტეტის მისიას, მიზნებსა და ამოცანებს. საგანმანათლებლო პროგამის მიზანია მოამზადოს საერთაშორისო და ადგილობრივი საგანმანათლებლო სივრცისა და დასაქმების ბაზრის მოთხოვნების შესაბამისი კვალიფიკაციის, პროფესიული  ცოდნისა და უნარ-ჩვევების  მქონე არქეოლოგები, რომლებიც შეძლებენ:

1.  მატერიალური კულტურის ნაშთის ზოგადი ქრონოლოგიური და კულტურული კუთვნილების, საქართველოსა და მსოფლიო კულტურის სისტემაში მისი ადგილის კვალიფიციურად განსაზღვრას; კონკრეტული არტეფაქტისა თუ ძეგლის სამეცნიერო და ეროვნული მნიშვნელობის, მისი მატერიალურ კულტურული ფასეულობის დადგენას და შესაბამისი პოზიციის ჩამოყალიბებას.

2. არქეოლოგიის ცალკეული პერიოდების დინამიკისა და მისი მომიჯნავე დარგების (ჰუმანიტარული და საბუნებისმეტყველო მეცნიერებები) ურთიერთკავშირის შესახებ მულტიდისციპლინური კვლევების განხორციელებას, არქეოლოგიურ ექსპედიციებში მონაწილეობას.

3. საბაზო კვლევის თანამედროვე პრინციპების გათვალისწინებითა და ეთიკური ნორმების დაცვით ქვეყნის მდიდარი, უნიკალური კულტურული მემკვიდრეობის შესწავლას, წარმოჩენას და შენარჩუნებას. ასევე, სამოქალაქო პასუხისმგებლობის,  ეროვნული და ზოგადსაკაცობრიო ღირებულებების, მორალურ-ეთიკური ნორმების გათვალისწინებით პროფესიულ სფეროში ნაყოფიერ საქმიანობას.

**სწავლის შედეგები**

არქეოლოგიის საბაკალავრო საგანმანათლებლო პროგრამის სწავლის შედეგები შეესაბამება უმაღლესი განათლების კვალიფიკაციათა ჩარჩოს მეექვსე დონეს (უმაღლესი განათლების პირველი საფეხური - ბაკალავრიატი) და უზრუნველყოფს კვა­ლი­ფი­კაციათა აღმწერის შესაბამისი სწავლის შედეგების მიღწევას.

არქეოლოგიის საბაკალავრო საგანმანათლებლო პროგრამის დასრულების შედეგად კურსდამთავრებულს ჩამოუყალიბდება შემდეგი კომპეტენციები:

**ცოდნა და გაცნობიერება**

1. განმარტავს არქეოლოგიის საგანსა და მნიშვნელობას, მის სპეციფიკასა და ადგილს ჰუმანიტარულ და საბუნებისმეტყველებო მეცნიერებათა სისტემაში; აყალიბებს არქეოლოგიური კვლევის პროცესს - მასალის მოგროვებიდან გარდასულ საზოგადოებათა ისტორიის რეკონსტრუქციამდე;

2. განიხილავს არქეოლოგიური კვლევის მეთოდოლოგიას. ახდენს მატერიალური კულტურის ნაშთის ზოგადი ქრონოლოგიური და კულტურული კუთვნილების იდენტიფიცირებას, ნივთების ტიპოლოგიურ კლასიფიკაციასა და ინტერპრეტაციას; განიხილავს კონკრეტული არტეფაქტისა თუ ძეგლის სამეცნიერო და ეროვნულ მნიშვნელობას. განარჩევს მის ზოგად კულტურულ ფასეულობას;

3. არქეოლოგიური მასალისა და წერილობითი წყაროების საფუძველზე ახდენს ძველ საზოგადოებათა კულტურული, სოციალურ-ეკონომიკური და პოლიტიკური მდგომარეობის შესწავლა/რეკონსტრუქციას. განიხილავს ისტორიულ-გეოგრაფიული ლანდშაფტის ფორმირების საკითხებს.

4. აღწერს კაცობრიობის ისტორიის განვითარების ეტაპებს. განარჩევს ქართული ხელოვნებისა და ხუროთმოძღვრების ნიმუშებს. განიხილავს საქართველოს ნივთიერ კულტურას მსოფლიო ისტორიული განვითარების კონტექსტში.

**უნარები**

5. აფასებს როგორც საკუთარ, ასევე არქეოლოგიურ მეცნიერებაში გამოთქმულ შეხედულებებს, შეაჯამებს ძირითად დებულებებს და წარადგენს მათ შესაბამისი საკომუნიკაციო ტექნოლოგიების გამოყენებით.

6. მოიძიებს სხვადასხვა სახის წყაროს (ბიბლიოთეკები, არქეოლოგიური ფონდები, არქივები და სხვ.), აანალიზებს, ახდენს მათ ინტერპრეტირებას, მსჯელობს თანმიმდევრულად და გამოაქვს შესაბამისი დასკვნები; ეთიკური სტანდარტების დაცვითა და შესაბამისი მეთოდების გამოყენებით ატარებს კვლევას.

7. დარგობრივი სფეროსათვის შესაბამისი მეთოდების (ანალიზი და სინთეზი) გამოყენებით აანალიზებს ახალ და განყენებულ მონაცემებს; იყენებს სოციალურ და საკომუნიკაციო უნარებს.

8. ფლობს საველე არქეოლოგიური საქმიანობისათვის აუცილებელ კომპეტენციასა და პრაქტიკულ უნარებს: გეოსაინფორმაციო სისტემის გამოყენებით, ახდენს მოპოვებული ინფორმაციის დაფიქსირებას, დამუშავებასა და ანალიზს; წინასწარ ადგენს შესასრულებელი სამუშაოების გეგმას და ეფექტურად მართავს დროს.

9. ახდენს არქეოლოგიურ მასალაზე კამერალური სამუშაოების ჩატარებას. შედარებითი ანალიზის საფუძველზე, განსაზღვრავს მათ სავარაუდო თარიღს.

**პასუხისმგებლობა და ავტონომიურობა**

10. აცნობიერებს ცალკეულ არქეოლოგიურ კულტურულ ღირებულებებს და მათ შესახებ არსებულ განსხვავებულ შეხედულებებს; საველე და კვლევითი სამუშაოების წარმართვის პროცესში იცავს პროფესიული კეთილსინდისიერებისა და ობიექტურობის, ასევე გუნდური მუშაობის პრინციპებს.

**პროგრამის მოცულობა და სტრუქტურა**

არქეოლოგიის საბაკალავრო საგანმანათლებლო პროგრამა აგებულია კრედიტების ტრანსფერის ევროპული სისტემის (ECTS) საფუძველზე, სტუდენტზეა ორიენტირებული და ემყარება სტუდენტის აკადემიურ დატვირთვას, რომელიც საჭიროა საგანმანათლებლო პროგრამის მიზნებისა და შედეგების მისაღწევად.

პროგრამის ხანგრძლივობა შეადგენს 4 აკადემიურ წელს (8 სემესტრს) და მოიცავს 240 კრედიტს (6000 საათს ჯამში).

1 კრედიტი მოიცავს 25 ასტრონომიულ საათს. კრედიტი დროის ერთეულში (სთ.) ასახავს სამუშაოს იმ მოცულობას, რომელიც საჭიროა სტუდენტის მიერ პროგრამის შესაბამისი სასწავლო კურსის ასათვისებლად და სწავლის შედეგების მისაღწევად. კრედიტი ითვალისწინებს საკონტაქტო და დამოუკიდებელი მუშაობის საათებს.

სემესტრის განმავლობაში სტუდენტმა უნდა დაძლიოს 30 კრედიტი (30 კრედიტი = 750 სთ.), ხოლო აკადემიური წლის განმავლობაში - 60 კრედიტი, თუმცა, სტუდენტის ინდივიდუალური დატვირთვიდან გამომდინარე, კრედიტების რაოდენობა აკადემიური წლის განმავლობში შეიძლება იყოს 60-ზე ნაკლები ან მეტი, მაგრამ არაუმეტეს 75 კრედიტისა.

ერთი აკადემიური წელი მოიცავს 42 კვირას, ერთი სემესტრი 21 კვირას, მათ შორის 15 კვირა არის სასწავლო, დანარჩენი 6 კვირა კი სასესიო. მე-8-მე-9 კვირა ეთმობა შუალედურ გამოცდას, მე–18 და მე–19 კვირა დასკვნითი გამოცდების პერიოდია, ხოლო მე–20 და 21-ე კვირა დამატებითი გამოცდების პერიოდი. დასკვნით და შესაბამის დამატებით გამოცდას შორის შუალედია დასკვნითი გამოცდის შედეგების გამოცხადებიდან არანაკლებ 5 დღე.

არქეოლოგიის საბაკალავრო პროგრამა მოიცავს 240 კრედიტს, მათ შორის:

სავალდებულო თავისუფალი კომპონენტი, რომელიც ორიენტირებულია ზოგადი, ტრანსფერული უნარების განვითარებაზე - 29 კრედიტი;

ძირითადი სწავლის სფეროს სავალდებულო კომპონენტი (მათ შორის პრაქტიკის კომპონენტი - 10 კრედიტი და საბაკალავრო ნაშრომი - 7 კრედიტი) – 170 კრედიტი;

ძირითადი სწავლის სფეროს არჩევითი კომპონენტი - 22 კრედიტი;

არჩევითი თავისუფალი კომპონენტი, რომელიც ასევე ორიენტირებულია ზოგადი ტრანსფერული უნარების განვითარებაზე და რომლის ფარგლებშიც სტუდენტს ეძლევა შესაძლებლობა აირჩიოს სასწავლო კურსები უნივერსიტეტში მოქმედი შესაბამისი საფეხურის ნებისმიერი საგანმანთლებლო პროგრამიდან, სასწავლო კურსზე დაშვების წინაპირობების დაცვით - 19 კრედიტი.

არჩევითი თავისუფალი კომპონენტის კრედიტები, რომლის ფარგლებშიც სტუდენტს ეძლევა შესაძლებლობა აირჩიოს სასწავლო კურსები უნივერსიტეტში მოქმედი შესაბამისი საფეხურის ნებისმიერი საგანმანთლებლო პროგრამიდან, შესაძლებელია ათვისებულ იქნას არქეოლოგიის საბაკალავრო პროგრამის ძირითადი სწავლის სფეროს არჩევითი სასწავლო კურსების კრედიტებით.

სავალდებულოა ინგლისური ენის B2 დონეზე ცოდნის დადასტურება ან პროგრამის ფარგლებში მიღწევა. სტუდენტი ინგლისური ენის ცოდნის დონეს ადასტურებს „ევროპის უნივერსიტეტის სტუდენტის ენობრივი კომპეტენციის დადგენის წესის“ შესაბამისად. პროგრამის ფარგლებში სტუდენტი ინგლისური ენის სწავლას იწყებს „ევროპის უნივერსიტეტის სტუდენტის ენობრივი კომპეტენციის დადგენის წესის“ მიხედვით დადასტურებული დონიდან. იმ შემთხვევაში თუ სტუდენტი ვერ ადასტურებს ინგლისური ენის B1 დონეზე ფლობას, იგი პროგრამის ფარგლებში ინგლისური ენის სწავლას იწყებს აღნიშნული წესის მიხედვით დადასტურებული შესაბამისი დონიდან (ინგლისური ენა A1 / ინგლისური ენა A2). ინგლისური ენის B1 დონეზე დასაწყებად საჭირო დონეებს (ინგლისური ენა A1 / ინგლისური ენა A2) სტუდენტი სწავლობს პროგრამით გათვალისწინებული თავისუფალი კრედიტების ათვისებით. იმ შემთხვევაში, თუ სტუდენტი „ევროპის უნივერსიტეტის სტუდენტის ენობრივი კომპეტენციის დადგენის წესის“ შესაბამისად ადასტურებს ინგლისური ენის B2 დონეზე ფლობას, იგი თავისუფლდება ინგლისური ენის კომპონენტის ათვისებისგან და ინგლისური ენისთვის განკუთვნილ კრედიტებს (20 კრედიტი) ითვისებს ძირითადი სწავლის სფეროს არჩევითი სასწავლო კურსების კრედიტებით. თუ სტუდენტის მიერ დადასტურებული დონე უფრო მაღალია, ვიდრე პროგრამით განსაზღვრული საწყისი დონე (B1.1), დარჩენილი კრედიტების მოცულობას სტუდენტი ივსებს ძირითადი სწავლის სფეროს არჩევითი სასწავლო კურსების კრედიტებით.

საბაკალავრო პროგრამით გათვალისწინებული სასწავლო კურსები მიმართულია პროგრამაში დასახული მიზნების მიღწევაზე და სწავლის შედეგად მისაღები კვალიფიკაციის შესაბამისი კომპეტენციების ჩამოყალიბებაზე. მისაღწევი კომპეტენციების ფორმირების ლოგიკური თანმიმდევრობა განსაზღვრავს საბაკალავრო პროგრამის შინაარსს, სტრუქტურას და სასწავლო გეგმას.

**სტუდენტის ცოდნის შეფასების სისტემა**

არქეოლოგიის საბაკალავრო საგანმანათლებლო პროგრამაში სტუდენტის ცოდნის შეფასება დაფუძნებულია კრიტერიუმებზე, რომლებიც განსაზღვრავენ ფლობს თუ არა სტუდენტი პროგრამის კომპონენტით განსაზღვრულ სწავლის შედეგებს.

სტუდენტის ცოდნის შეფასების სისტემა შეესაბამება საქართველოს განათლებისა და მეცნიერების მინისტრის 2007 წლის 5 იანვრის №3 ბრძანებით დამტკიცებულ „უმაღლესი საგანმანათლებლო პროგრამების კრედიტებით გაანგარიშების წესს“.

სწავლის შედეგების მიღწევა ფასდება შუალედური და დასკვნითი შეფასებებით, რომელთა ჯამი წარმოადგენს საბოლოო შეფასებას. სასწავლო კურსის მაქსიმალური საბოლოო შეფასება შეადგენს 100 ქულას.

შეფასების სისტემა ითვალისწინებს:

**ა) ხუთი სახის დადებით შეფასებას:**

(A) ფრიადი – 91-100 ქულა;

(B) ძალიან კარგი – 81-90 ქულა;

(C) კარგი – 71-80 ქულა;

(D) დამაკმაყოფილებელი –61-70 ქულა;

(E) საკმარისი – 51-60 ქულა.

**ბ) ორი სახის უარყოფით შეფასებას:**

(FX) ვერ ჩააბარა – 41-50 ქულა, რაც ნიშნავს, რომ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით დამატებით გამოცდაზე ერთხელ გასვლის უფლება;

(F) ჩაიჭრა – 40 ქულა და ნაკლები, რაც ნიშნავს, რომ სტუდენტის მიერ ჩატარებული სამუშაო არ არის საკმარისი და მას სასწავლო კურსი/საგანი ახლიდან აქვს შესასწავლი.

საგანმანათლებლო პროგრამის კომპონენტში, უარყოფითი შეფასების (FX) მიღების შემთხვევაში სტუდენტს ეძლევა დამატებით გამოცდაზე გასვლის უფლება. დამატებით გამოცდაზე გასვლის უფლებას სტუდენტი მოიპოვებს იმ შემთხვევაშიც, თუ მან დააგროვა საბოლოო შეფასების 51 ქულა ან მეტი, მაგრამ ვერ გადალახა დასკვნითი გამოცდისთვის განსაზღვრული მინიმალური კომპეტენციის ზღვარი. დამატებითი გამოცდა ინიშნება დასკვნითი გამოცდის შედეგების გამოცხადებიდან არანაკლებ 5 დღეში.

სტუდენტის მიერ დამატებით გამოცდაზე მიღებულ შეფასებას არ ემატება დასკვნით შეფასებაში მიღებული ქულათა რაოდენობა. დამატებით გამოცდაზე მიღებული შეფასება არის დასკვნითი შეფასება და აისახება საგანმანათლებლო პროგრამის კომპონენტის საბოლოო შეფასებაში.

შუალედური შეფასება დაყოფილია კომპონენტებად. შუალედური შეფასების სავალდებულო კომპონენტია შუალედური გამოცდა, რომელიც ტარდება მე-8-მე-9 კვირაში. შუალედური შეფასება გულისხმობს სამუშაო ჯგუფში მუშაობის/პრაქტიკური მუშაობის დროს სტუდენტების მუშაობის პროცესის, შუალედური გამოცდის და სტუდენტის დამოუკიდებელი სამუშაოს ჯამურ შეფასებას, ხოლო დასკვნითი შეფასება - დასკვნითი გამოცდის შეფასებას. შუალედური და დასკვნითი შეფასებების მეთოდებს და მათ ხვედრით წილს განსაზღვრავს სასწავლო კურსის განმახორციელებელი პერსონალი შესაბამისი სილაბუსის ფარგლებში. სილაბუსში ასევე განმარტებულია თითოეული კომპონენტის შეფასების კრიტერიუმებიც.

დასკვნით გამოცდაზე სტუდენტი დაიშვება შუალედური შეფასების მინიმალური ზღვარის გადალახვის შემთხვევაში. დასკვნითი გამოცდა ჩაითვლება ჩაბარებულად დასკვნითი გამოცდის მინიმალური ზღვარის გადალახვის შემთხვევაში. შუალედური შეფასებისთვის და დასკვნითი გამოცდისთვის განსაზღვრულია შემდეგი მინიმალური კომპეტენციის ზღვარი: შუალედური შეფასების 50%, დასკვნითი გამოცდის შეფასების 50% + 1 ქულა.

კრედიტი ათვისებულად ჩაითვლება თუკი შუალედური შეფასებისა და დასკვნითი გამოცდისთვის დადგენილი მინიმალური ზღვრების გადალახვის საფუძველზე სტუდენტის მიერ მიღებული ქულების ჯამი შეადგენს 51 ქულას ან მეტს.

სასწავლო კურსის განმახორციელებელი პერსონალი, სასწავლო კურსის სპეციფიკის გათვალისწინებით უფლებამოსილია სილაბუსით განსაზღვროს განსხვავებული (უფრო მაღალი) შუალედური და დასკვნითი შეფასებების მინიმალური კომპეტენციის ზღვარი, საქართველოს მოქმედი კანონმდებლობით დადგენილი მოთხოვნის შესაბამისად.

სასწავლო კურსის განმახორციელბელი პერსონალი, მიზნების, სწავლის შედეგების და სასწავლო კურსის სპეციფიკის გათვალისწინებით ასევე უფლებამოსილია შეფასების მეთოდში/მეთოდებში განსაზღვროს მინიმალური კომპეტენციის ზღვარი. შეფასების მეთოდში/მეთოდებში მინიმალური კომპეტენციის ზღვარის არსებობის შემთხვევაში, კრედიტის მინიჭება შესაძლებელი იქნება თითოეულ შეფასების მეთოდში არსებული მინიმალური კომპეტენციის ზღვარის გადალახვის, თითოეულ შეფასების კომპონენტში (შუალედური და დასკვნითი შეფასება) არსებული მინიმალური კომპეტენციის ზღვარის გადალახვისა და შუალედურ და დასკვნით შეფასებებში მიღებული ქულების დაჯამების შედეგად მინიმუმ 51 ქულის მიღების შემთხვევაში.

სტუდენტის მიერ სასწავლო პროგრამის ფარგლებში მიღწეული სწავლის შედეგების ობიექტურად და სრულფასოვნად შეფასებისათვის არქეოლოგიის საბაკალავრო საგანმანათლებლო პროგრამის ფარგლებში გამოიყენება როგორც განმავითარებელი, ისე განმსაზღვრელი შეფასებები. განმავითარებელი შეფასების გამოყენების მიზანია სტუდენტის განვითარების ხელშეწყობა და სწავლის ხარისხის გაუმჯობესება. განმსაზღვრელი შეფასებისგამოყენების მიზანი კი არის სწავლის ხარისხის გაკონტროლება, სასწავლო კურსის სილაბუს(ებ)ით დადგენილი შედეგების სტუდენტის მიერ მიღწევის შეფასება, აკადემიური მოსწრების დონის განსაზღვრა.

არქეოლოგიის საბაკალავრო საგანმანათლებლო პროგრამის სასწავლო კურსების ფარგლებში გამოყენებული შეფასების მეთოდების მიზანია, ობიექტური და გამჭვირვალე, სასწავლო კურსის მიზნებზე და მის სპეციფიკაზე ორიენტირებული კრიტერიუმების გამოყენებით, დაადასტუროს თითოეული სტუდენტის მიერ შესაბამისი სასწავლო კურსის სწავლის შე­დე­გების მიღწევა.

**დასაქმების სფერო**

არქეოლოგიის საბაკალავრო საგანმანთლებლო პროგრამის კურსდამთავრებული მზადაა სიძველეთა პროფილის მქონე საინფორმაციო ბიბლიოგრაფიული, სარეფერენტო, საარქივო-სამუზეუმო, მეთოდიკური საქმიანობისათვის. მას შეუძლია დასაქმდეს არქეოლოგიურ ექსპედიციებში სპეციალისტად, მუზეუმში სპეციალისტად, ექსკურსიამძღოლად, ბიბლიოთეკაში სპეციალისტად, ტურისტულ კომპანიაში ისტორიული ძეგლების ექსკურსიამძღოლად, მასმედიაში (საგაზეთო, საჟურნალო, ტელე და რადიო რედაქციაში) არქეოლოგ-ექსპერტად, ნებისმიერ ეროვნულ სახელმწიფოებრივ სტრუქტურებში (მათ შორის, სამთავრობო უწყებებში) სიძველეთმცოდნის ექსპერტად, არქივებში სპეციალისტად, არქივარიუსად, კერძო გალერეებში, სახელმწიფო მუზეუმებში, კულტურული მემკვიდრეობის დაცვის სააგენტოში, კულტურისა და ძეგლთა დაცვის სამინისტოში, საერთაშორისო და ადგილობრივ არქეოლოგიურ პროექტებში.

**ბიზნესის ადმინისტრირების საბაკალავრო საგანმანათლებლო პროგრამა**

*პროგრამაში* *განხორციელებული ბოლო ცვლილებები*

*განხილულია ფაკულტეტის საბჭოს სხდომაზე:*

*ოქმი №ს10-23, 16.10.2023*

*დამტკიცებულია მმართველი საბჭოს გადაწვეტილებით:*

*დადგენილება №31, 18.10.2023*

**უმაღლესი განათლების საფეხური:** ბაკალავრიატი (უმაღლესი აკადემიური განათლების I საფეხური)

**სწავლების ენა:** ქართული / სტუდენტს აქვს შესაძლებლობა რამდენიმე სასწავლო კურსს დაეუფლოს ინგლისურ ენაზე

**საგანმანათლებლო პროგრამის ტიპი:** აკადემიური / ძირითადი

**დეტალური სფეროს დასახელება და კოდი:** 0413 მენეჯმენტი და ადმინისტრირება

**მისანიჭებელი კვალიფიკაცია:** ბიზნესის ადმინისტრირების ბაკალავრი / Bachelor of Business Administration

**სწავლის ხანგრძლივობა:** 8 სემესტრი

**საბაკალავრო პროგრამის მოცულობა:** 240 კრედიტი

**პროგრამის ხელმძღვანელი:** დოქტ. ეკატერინე ნაცვლიშვილი, მობ.: (+995) 599 75 66 14**;** ელ.ფოსტა: [natsvlishvili.ekaterine@eu.edu.ge](mailto:natsvlishvili.ekaterine@eu.edu.ge)

**პროგრამის აქტუალობა**

ნებისმიერი ქვეყნის მდგრადი ეკონომიკური ზრდა, ადგილობრივი ეკონომიკისა და მცირე ბიზნესის განვითარება მნიშვნელოვნადაა დამოკიდებული შრომის ბაზრის მოთხოვნებს მორგებული საგანმანათლებლო პროგრამების (პროფესიული, უმაღლესი, გადამზადების) განხორციელებაზე. სწრაფად ცვალებად გარემოში სწორი მენეჯმენტი ბიზნესის წარმატების ერთ-ერთი მთავარი პირობა. მმართველობითი პროცესების კვალიფიციურად განხორციელება და თანამედროვე მენეჯმენტის შესაძლებლობების სრულფასოვნად გამოყენება ნებისმიერი კომპანიისა თუ ორგანიზაციისათვის სასიცოცხლო ამოცანას წარმოადგენს. კომპანიის/ორგანიზაციის წარმატებული საქმიანობის კვალიფიციურად წარმართვა, პირველყოვლისა, მართვის თანამედროვე მეთოდების მცოდნე, მაღალკვალიფიციური მმართველობითი კადრების მომზადებას მოითხოვს.

საყურადღებოა ისიც, რომ საქართველო დღითიდღე უფრო საინტერესო ხდება უცხოელი ინვესტორებისთვის. ხორციელდება ახალი ინვესტიციები, ფუძნდება ახალი ორგანიზაციები/ კომპანიები/ფილიალები, რომლებიც საჭიროებენ ბიზნესის ადმინისტრირების სფეროს კვალიფიციური კადრებით უზრუნველყოფას, რაც კიდევ უფრო მკაფიოდ გამოკვეთს ბიზნესის ადმინისტრირების პროფესიის აქტუალობას.

ბიზნესის ადმინისტრირების მიმართულების წინამდებარე საგანმანათლებლო პროგრამის შემუშავება-განხორციელების აქტუალობა განპირობებულია თანამედროვე კომპანიების მხრიდან გაზრდილი მოთხოვნით ისეთ სპეციალისტების მომზადებაზე, რომლებსაც, აუცილებელ თეორიულ ცოდნასთან ერთად, აქვთ გლობალურ ბიზნესში მიმდინარე მოვლენებისა და პროცესების ანალიზის უნარი და შეუძლიათ ოპტიმალური გადაწყვეტილებების მიღება მენეჯმენტის ყველა დონეზე; ამასთან ერთად, გაცნობიერებული აქვთ ბიზნესის სოციალური პასუხისმგებლობაც - ისე დაგეგმონ და განახორციელონ სამუშაო პროცესები, რომ შეესაბამებოდეს როგორც კომპანიის (ორგანიზაციის), ასევე, საზოგადოების ინტერესებს; შესწევთ უნარი კერძო და სახელმწიფო ინტერესები მოაქციონ ჰარმონიულ ურთიერთობათა ჩარჩოში.

პროგრამის შემმუშავებელმა ჯგუფმა გაითვალისწინა რა შრომის ბაზარზე მოთხოვნადი ცოდნა-უნარები, რომელსაც დამსაქმებელი საჭიროებს ბიზნესის მართვის სფეროში კვალიფიციური და კონკურენტუნარიანი სპეციალისტების დაქირავებისას, ეს ცოდნა-უნარები პროგრამაში ცალკეული სასწავლო კურსების ფარგლებში დასაუფლებელი კომპეტენციების სახით ასახა.

წინამდებარე საბაკალავრო პროგრამა ორიენტირებულია მოამზადოს ბიზნესის ადმინისტრირების ბაკალავრი, რომელიც აღიჭურვება არა მხოლოდ სათანადო დარგობრივი ცოდნა-უნარებით, არამედ ისეთი საკვანძო კომპეტენციებითაც, რომელიც მნიშვნელოვანია კურსდამთავრებულის პიროვნული მიღწევებისა და განვითარებისათვის, მისი სოციალური ჩართულობისა და დასაქმებისათვის.

**პროგრამაზე დაშვების წინაპირობები**

ბიზნესის ადმინისტრირების საბაკალავრო საგანმანათლებლო პროგრამაზე დაიშვება:

სრული ზოგადი განათლების დამადასტურებელი ან მასთან გათანაბრებული დოკუმენტის მქონე პირი, რომელიც ერთიან ეროვნული გამოცდებზე მიღებული ქულების კოეფიციენტების რანჟირების საფუძველზე სწავლის უფლებას მოიპოვებს შპს ევროპის სასწავლო უნივერსიტეტში.

პროგრამაზე ჩარიცხვისთვის სავალდებულო საგნებია: ქართული ენა და ლიტერატურა, უცხო ენა (ინგლისური ენა, რუსული ენა, გერმანული ენა, ფრანგული ენა), მათემატიკა/ისტორია.

თითოეული საგნისათვის (მათემატიკა/ისტორია) განკუთვნილი ადგილების რაოდენობა არ უნდა იყოს პროგრამაზე გამოცხადებული ადგილების 10%-ზე ნაკლები. ზუსტი პროცენტული განაწილება განისაზღვრება პროგრამის ხელმძღვანელის მიერ ადგილების გამოცხადებამდე.

ერთიან ეროვნულ გამოცდებზე მინიმალური კომპეტენციის ზღვარი - კანონმდებლობით განსაზღვრული მინიმალური ბარიერის დაძლევა.

**პროგრამაზე ერთიანი ეროვნული გამოცდების გავლის გარეშე სწავლის უფლებას მოპოვებენ:**

პირები, რომლებსაც „უმაღლეს საგანმანათლებლო დაწესებულებაში ერთიანი ეროვნული გამოცდების/საერთო სამაგისტრო გამოცდების გავლის გარეშე სწავლის უფლების მქონე აბიტურიენტების/მაგისტრანტობის კანდიდატების/სტუდენტების მიერ დოკუმენტების წარდგენისა და განხილვის წესის დამტკიცების შესახებ“ საქართველოს განათლებისა და მეცნიერების მინისტრის 2011 წლის 29 დეკემბრის №224/ნ ბრძანების საფუძველზე უფლება აქვთ ჩაირიცხონ უნივერსიტეტში ერთიანი ეროვნული გამოცდების გავლის გარეშე. აღნიშნული პირები ვალდებულნი არიან დაადასტურონ ქართული ენის B2 დონეზე ფლობა „ევროპის უნივერსიტეტის სტუდენტის ენობრივი კომპეტენციის დადგენის წესის“ შესაბამისად.

**პროგრამაზე ასევე დაიშვებიან:**

,,უმაღლესი საგანმანათლებლო დაწესებულებიდან სხვა უმაღლეს საგანმან­ათლებლო დაწესებულებაში გადასვლის წესისა და საფასურის დამტკიცების შესახებ“ საქართველოს განათლებისა და მეცნიერების მინისტრის 2010 წლის 4 თებერვლის №10/ნ ბრძანების შესაბამისად მობილობის წესით ჩარიცხული სტუდენტები.

**პროგრამის მიზნები**

ბიზნესის ადმინისტრირების საგანმანათლებლო პროგრამაში გამჭოლადაა ასახული შპსევროპის უნივერსიტეტის მისია, ხედვა და ღირებულებები, აგრეთვე სამართლის, განათლების, ბიზნესისა და ტექნოლოგიების ფაკულტეტის ძირითადი მიზნები და ამოცანები.

ბიზნესის ადმინისტრირების საბაკალავრო პროგრამის დანიშნულებაა - უმაღლესი განათლების თანამედროვე სტანდარტების შესაბამისი სწავლების შეთავაზებით მოამზადოს ბიზნესის ადმინისტრირების ბაკალავრის ხარისხის მქონე, ადგილობრივ და საერთაშორისო შრომის ბაზარზე არსებული მოთხოვნების შესაბამისი კომპეტენციებით აღჭურვილი კონკურენტუნარიანი, სოციალური პასუხისმგებლობის მატარებელი კვალიფიციური სპეციალისტები, რომელნიც შეძლებენ სამეწარმეო საქმიანობას, ბიზნეს-პროცესების წარმართვას ან/და მენეჯერული ფუნქციების განხორციელებას მენეჯმენტის სხვადასხვა რგოლში.

საბაკალავრო პროგრამის მიზანია სტუდენტს:

1. მისცეს საფუძვლიანი ცოდნა ბიზნესის ძირითად ფუნქციურ მიმართულებებში (ეკონომიკა, ფინანსები, აღრიცხვა, მენეჯმენტი, მარკეტინგი), დააუფლოს ბიზნესში არსებული პრობლემების გადაჭრისათვის საჭირო ანალიტიკურ ინსტრუმენტებს; შესძინოს სამეწარმეო საქმიანობისა და ბიზნესის გაძღოლის უნარ-ჩვევები.

1. გაუღრმაოს თეორიული ცოდნა და განუმტკიცოს პრაქტიკული უნარ-ჩვევები ბიზნესის ადმინისტრირების რომელიმე კონკრეტულ ფუნქციურ მიმართულებაში (ფინანსები/ მარკეტინგი/მენეჯმენტი); განუვითაროს მენეჯერულ პოზიციაზე წარმატებული საქმიანობისათვის აუცილებელი უნარ-ჩვევები, მოამზადოს ადგილობრივ ან/და საერთაშორისო კომპანიებში მმართველობის სხვადასხვა რგოლში დასაქმებისა და შესაბამისი ფუნქციების ეფექტური შესრულებისათვის.

1. განუმტკიცოს ზოგადი კომპეტენციები: ზეპირი და წერითი კომუნიკაციის (ქართულ და ინგლისურ ენებზე), პროექტის/მოხსენების მომზადება-წარდგენის, ინფორმაციული ტექნოლოგიების გამოყენების, მონაცემთა მოძიება-დამუშავების, ანალიზის, სინთეზის, მიზეზ-შედეგობრივი კავშირების გაცნობიერების, პრობლემის იდენტიფიცირების, გადაწყვეტის, კრიტიკული აზროვნების, მსჯელობის, შეფასების, დასაბუთების, მცირე მასშტაბიანი კვლევების ჩატარების, ჯგუფში მუშაობის, სამუშაოს დაგეგმვა-ორგანიზების და დროის მართვის, პასუხისმგებლობის და ორგანიზაციაში ქცევის უნარ-ჩვევები, მოქალაქეობრივი კომპეტენციები და ღირებულებები.
2. საგანმანათლებლო პროგრამის პრაქტიკული კომპონენტით (საქმიანი/როლური თამაშები, ბიზნეს-სიმულაციები, სასწავლო პროექტები; ბიზნესის პრაქტიკუმი; საბაკალავრო პროექტი; პროფესიული პრაქტიკა ორგანიზაციაში) შეუწყოს ხელი სტუდენტის მიერ ცალკეული სასწავლო კურსის ფარგლებში შეძენილი ცოდნა-უნარების პრაქტიკულ სიტუაციებში გამოყენებას და საორგნიზაციო-მმართველობითი, ადმინისტრაციულ-სამეურნეო, საინფორმაციო-ანალიტიკური, სამეწარმეო საქმიანობის განხორციელებისათვის აუცილებელ პრაქტიკულ ჩვევათა განმტკიცებას.

**სწავლის შედეგები**

სწავლის შედეგად ითვლება კომპეტენციების ერთობლიობა, რომლითაც განისაზღვრება, თუ რა უნდა იცოდეს, ესმოდეს, და რისი გაკეთება უნდა შეეძლოს სტუდენტს/კურსდამთავრებულს ამ ცოდნის გამოყენებით სასწავლო პროცესის, თუ მისი ცალკეული ეტაპის, დასრულების შედეგად.

საგანმანათლებლო პროგრამის დასრულების შედეგად კურსდამთავრებულს ჩამოუყალიბდება შემდეგი კომპეტენციები:

**ცოდნა და გაცნობიერება**

ბიზნესის ადმინისტრირების სფეროს ფართო და საფუძვლიანი ცოდნა, რომლის საფუძველზეც:

1. აღწერს ბიზნეს-ორგანიზაციების ეროვნულ და გლობალურ ეკონომიკურ გარემოს, ახსნის და აფასებს ეკონომიკასა და ბიზნესში მიმდინარე პროცესებს ეკონომიკის ფუნქციონირების და ეკონომიკური აგენტების მიერ გადაწყვეტილებების მიღების თანამედროვე თეორიებისა და მოდელების კრიტიკული გააზრების შედეგად; აცნობიერებს ეკონომიკური პოლიტიკის კომპლექსურ საკითხებს.

1. აანალიზებს და განიხილავს ბიზნესისა და მეწარმეობის განხორციელების თეორიულ, მეთოდოლოგიურ და ორგანიზაციულ საფუძვლებს, ბიზნეს-სუბიექტების საქმიანობასთან დაკავშირებულ კომპლექსურ საკითხებს; განსაზღვრავს ბიზნეს-სექტორის ადგილს ეკონომიკურ სისტემაში, სამეწარმეო საქმიანობის როლს ქვეყნის მდგრადი და უსაფრთხო განვითარებისათვის.
2. განსაზღვრავს და აღწერს ბიზნესის ძირითადი ფუნქციონალური სფეროების (ორგანიზაციული და სტრატეგიული მენეჯმენტი, ადამიანური რესურსები, საწარმოო ოპერაციები და პროექტები, მარკეტინგი და გაყიდვები, ლოგისტიკა, ფინანსური და მმართველობითი აღრიცხვა, ბუღალტერია) თეორიულ-მეთოდოლოგიურ საფუძვლებს; ორგანიზაციული ქცევის პრინციპებსა და დანერგვის მეთოდებს; ბიზნესის კვლევისა და წარმართვისათვის აუცილებელ რაოდენობრივ და სტატისტიკურ მეთოდებს; მსჯელობს ბიზნესის მართვის ფუნქციონალურ სფეროებთან დაკავშირებულ კომპლექსურ საკითხებზე.
3. აღწერს კომპანიის ფინანსური საქმიანობის დაგეგმვისა და მართვის სფეროს: ფინანსურ ინფრასტრუქტურას, ფინანსური სისტემის ფუნქციონირების ძირითად პრინციპებსა და მართვის მექანიზმებს; კომპანიის ფინანსური მდგომარეობის ანალიზის, პროცესების ეფექტიანობისა და ფინანსური გადაწყვეტილების შეფასების მეთოდებსა და ინსტრუმენტებს; სამოქმედო სტრატეგიის განსაზღვრის ხერხებს; მსჯელობს კომპანიის ფინანსურ საქმიანობასთან დაკავშირებულ კომპლექსურ საკითხებზე.
4. აღწერს კომპანიის მარკეტინგული საქმიანობის თეორიულ-მეთოდოლოგიურ და ორგანიზაციულ საფუძვლებს: მარკეტინგისა და გაყიდვების მართვის პრინციპებს; ბაზრის მარკეტინგული კვლევის დაგეგმვა-ჩატარების მეთოდებს და პროცედურებს; მომხმარებელთა ქცევის შესწავლის და მართვის მეთოდებს; ეფექტური კომუნიკაციის, მოლაპარაკებისა და გაყიდვების სტრატეგიებსა და შერჩევის ტექნიკას; გაიაზრებს მარკეტინგის, ბრენდინგისა და გაყიდვების ურთიერთკავშირს; მსჯელობს მარკეტინგის სფეროს კომპლექსურ საკითხებზე.
5. განიხილავს ბიზნესისა და მეწარმეობის სამართლებრივი რეგულირების სფეროს: ბიზნეს სამართლის აქტუალურ საკითხებს; საგადასახადო სამართლებრივ ურთიერთობათა მარეგულირებელ ძირითად პრინციპებს; შრომით ურთიერთობათა სამართლებრივი რეგულირების ბერკეტებს; კრიტიკულად გაიაზრებს სამართლის, როგორც ბიზნესის განვითარების ინსტრუმენტის მნიშვნელობას და მისი გამოყენების აუცილებლობას.

**უნარი:**

კურსდამთავრებულს შეუძლია:

1. ბიზნესის სფეროში მიმდინარე ცვლილებათა იდენტიფიცირება, ეკონომიკური პროცესებისა და ეკონომიკური პოლიტიკის შედეგების შეფასება; ეკონომიკური ურთიერთობებისა და ეკონომიკური აგენტების ქცევის განმსაზღვრელი ფაქტორების ანალიზი; ეკონომიკის განვითარების მოკლევადიანი და გრძელვადიანი პერსპექტივების განსაზღვრა.
2. ბიზნეს-გარემოს მიმზიდველობისა და მეწარმე სუბიექტის პოტენციური შესაძლებლობების შეფასება, ბიზნესის სახეობის შერჩევა; ბაზრის შესაძლებლობების განსაზღვრა ბიზნესის სპეციფიკის გათვალისწინებით; სამეწარმეო საქმიანობის/ბიზნესის ორგანიზებაში ეკონომიკური, საფინანსო, სადაზღვევო, მარკეტინგული, ინოვაციური, საწარმოო, საკადრო პროცესების ანალიზი; ბიზნესსაქმიანობის სუსტი და ძლიერი მხარეების გამოვლენა, რისკების შეფასება; ფუნქციონალური სტრატეგიების და ცვლილებათა პროექტების შეფასება; კომპანიის სტრატეგიული და ფინანსური პორტფელის ანალიზი; კომპანიის მენეჯმენტის განხორციელება ფინანსური დოკუმენტების, საბუღალტრო ანგარიშგების მომზადება. ბიზნეს/მეწარმეობის საქმიანობის წარმართვა საქართველოს კანონმდებლობით დადგენილი ნორმების მოთხოვნათა, ეთიკური, სოციალური პასუხისმგებლობის გათვალისწინებით და ორგანიზაციული ქცევის პრინციპების დაცვით.

**პასუხიმგებლობა და ავტონომიურობა**

კურსდამთავრებულს შეუძლია:

1. დამოუკიდებელად შეასრულოს სამუშაო მინიმალური ხელმძღვანელობის ან კოლეგიალური დახმარების პირობებში წინასწარ შეთანხმებული რეკომენდაციების/ინსტრუქციების შესაბამისად; აგოს პასუხი მის მიერ შესრულებულ სამუშაოზე, შეაფასოს შედეგები და დასახოს გაუმჯობესების ღონისზძიებები. დაგეგმოს და განხორციელოს ბიზნესის ადმინისტრირების / ბიზნესის ფუნქციონალურ სფეროსთან დაკავშირებული კვლევითი/პრაქტიკული ხასიათის პროექტი (ბიზნეს-პროექტი/ბიზნეს-გეგმა/პროგრამა/სხვა) მინიმალური ხელმძღვანელობის პირობებში, მმართველობითი საქმიანობის თეორიული და პრაქტიკული ასპექტების შერწყმის საფუძველზე, ბიზნესის ადმინისტრირების სფეროსთვის დამახასიათებელი სტანდარტული მეთოდის, ინფორმაციისა და კომუნიკაციის ტექნოლოგიების გამოყენებით. დაინტერსებული მხარეების წინაშე წარადგინოს შესრულებული სამუშაო/პროექტი, დაამყაროს ეფექტური კომუნიკაცია (ქართულ და ინგლისურ ენებზე), მონაწილეობა მიიღოს დისკუსიაში და არგუმენტირებულად დაასაბუთოს საკუთარი პოზიცია.

**პროგრამის მოცულობა და სტრუქტურა**

საბაკალავრო პროგრამა აგებულია ECTS სისტემის საფუძველზე, სტუდენტზეა ორიენტირებული და ემყარება სტუდენტის აკადემიურ დატვირთვას, რომელიც საჭიროა საგანმანათლებლო პროგრამის მიზნების მისაღწევად.

პროგრამის ხანგრძლივობა შეადგენს 4 აკადემიურ წელს ანუ 8 სემესტრს და მოიცავს 240 კრედიტს.

1 კრედიტი მოიცავს 25 ასტრონომიულ საათს.

კრედიტი დროის ერთეულში (სთ.) ასახავს სამუშაოს იმ მოცულობას, რომელიც საჭიროა სტუდენტის მიერ პროგრამის შესაბამისი სასწავლო კურსის ასათვისებლად და სწავლის შედეგების მისაღწევად. კრედიტი ითვალისწინებს საკონტაქტო და დამოუკიდებელ მუშაობას.

სემესტრის განმავლობაში სტუდენტმა უნდა დაძლიოს 30 კრედიტი (30 კრედიტი = 750 სთ.), ხოლო აკადემიური წლის განმავლობაში - 60 კრედიტი, თუმცა, პროგრამის სპეციფიკიდან და სტუდენტის ინდივიდუალური დატვირთვიდან გამომდინარე, კრედიტების რაოდენობა შეიძლება აკადემიური წლის განმავლობაში იყოს 60-ზე ნაკლები ან მეტი, მაგრამ არაუმეტეს 75 კრედიტისა.

საბაკალავრო პროგრამის ფარგლებში სტუდენტის დატვირთვა ითვალისწინებს საკონტაქტო და დამოუკიდებელ მუშაობას და მოიცავს: ლექციებზე დასწრებას, სამუშაო ჯგუფში მუშაობას, პრაქტიკულ და ლაბორატორიულ მეცადინეობას, შუალედური და დასკვნითი გამოცდების მომზადება-ჩაბარებას; პრაქტიკას (პრაქტიკის გავლას, პრაქტიკის ანგარიშის მომზადება-დაცვას); საბაკალავრო ნაშრომის მომზადება-დაცვას**.**

ბიზნესის ადმინისტრირების საბაკალავრო პროგრამა მოიცავს 240 კრედიტს, მათ შორის:

**სავალდებულო კომპონენტი** **195 კრედიტი**

თავისუფალი კომპონენტი, რომელიც ორიენტირებულია ზოგადი,

ტრანსფერული უნარების განვითარებაზე 24 კრედიტი

ძირითადი სწავლის სფეროს სავალდებულო სასწავლო კურსები 162 კრედიტი

საბაკალავრო პროექტი 9 კრედიტი

**არჩევითი კომპონენტი 45 კრედიტი**

ძირითადი სწავლის სფეროს არჩევითი სასწავლო კურსები 9 კრედიტი

არჩევითი სასწავლო კურსები / პროგრამის თავისუფალი კრედიტები 36 კრედიტი

**შენიშვნა:**სპეციალობის სასწავლო კურსების ფარგლებში რიგი სასწავლო კურსები ალტერნატიული სახით შეთავაზებულია ინგლისურ ენაზე სტუდენტის სურვილის შესაბამისად. აღნიშნული სასწავლო კურსების შესწავლის წინაპირობაა ინგლისური ენის მინიმუმ B2 დონეზე ცოდნა (დაშვების სხვა წინაპირობებთან ერთად, ასეთის არსებობის შემთხვევაში).

პროგრამის დასრულებისთვის სავალდებულოა პროგრამის ფარგლებში ინგლისური ენის B2 დონის მიღწევა, ჩაბარება (პროგრამა უზრუნველყოფს ინგლისური ენის B2 დონეზე სწავლებას) ან დოკუმენტურად დადასტურება. შესაძლებელია ინგლისური ენის B2 დონეზე ცოდნა დადასტურდეს შიდასაუნივერსიტეტო გამოცდითაც. სტუდენტი თავისუფლდება ინგლისური ენის სწავლისგან თუ ის შიდასაუნივერსიტეტო გამოცდით ან დოკუმენტურად დაადასტურებს ინგლისური ენის B2 დონეზე ცოდნას. ამ შემთხვევაში პროგრამაში ინგლისური ენისთვის განკუთვნილი კრედიტები სტუდენტს შეუძლია აითვისოს თავისუფალი კრედიტების მსგავსად, უნივერსიტეტში მოქმედი შესაბამისი საფეხურის პროგრამების ფარგლებში არსებული სასწავლო კურსების გავლით, სასწავლო კურსზე დაშვების წინაპირობის დაცვით. პროგრამის ფარგლებში განისაზღვრება სტუდენტის ინგლისური ენის ცოდნის დონე შიდასაუნივერსიტეტო გამოცდით ან წარმოდგენილი დოკუმენტის საფუძვლეზე და სტუდენტი ინგლისური ენის სწავლას იწყებს შესაბამისი დონიდან. სტუდენტი, რომელიც საჭიროებს ინგლისური ენის საწყისი დონიდან დაწყებას, აღნიშნულ დონეებს (A1, A2, B1.1 და B1.2 დონეს) სწავლობს პროგრამით გათვალისწინებული თავისუფალი კრედიტების ათვისებით.

სტუდენტს საშუალება აქვს თავად შექმნას საკუთარი პროფილი სპეციალობის სავალდებულო, არჩევითი ან თავისუფალისასწავლო კურსების კომბინირებით. სტუდენტს შეუძლია თავისუფალი სასწავლო კურსები აირჩიოს უნივერსიტეტში მოქმედი, შესაბამისი საფეხურის საგანმანათლებლო პროგრამებიდან დაშვების პირობების გათვალისწინებით.

ერთი აკადემიური სასწავლო წელი მოიცავს 42 კვირას. ერთი სემესტრი შედგება 21 კვირისგან, მათ შორის 15 კვირა სასწავლო, ხოლო 6 კვირა სასესიო. კერძოდ, მე–8 და მე-9 კვირას ტარდება შუალედური გამოცდები. მე-18 და მე-19 კვირა დასკვნითი გამოცდების პერიოდი, მე–20 - 21 -ე კვირა დამატებითი დასკვნითი გამოცდების პერიოდი. დასკვნით და შესაბამის დამატებით გამოცდას შორის შუალედი უნდა იყოს დასკვნითი გამოცდის შედეგების გამოცხადებიდან არა ნაკლებ 5 დღე.

საბაკალავრო პროგრამით გათვალისწინებული სასწავლო კურსები მიმართულია პროგრამაში დასახული მიზნების მიღწევაზე და სწავლის შედეგად მისაღები კვალიფიკაციის შესაბამისი კომპეტენციების ჩამოყალიბებაზე. მისაღწევი კომპეტენციების ფორმირების ლოგიკური თანმიმდევრობა განსაზღვრავს საბაკალავრო პროგრამის შინაარსს, სტრუქტურას და სასწავლო გეგმას.

**სტუდენტის ცოდნის შეფასების სისტემა**

სტუდენტის ცოდნის შეფასების სისტემა შეესაბამება საქართველოს განათლებისა და მეცნიერების მინისტრის 2007 წლის 5 იანვრის №3 ბრძანებით დამტკიცებულ „უმაღლესი საგანმანათლებლო პროგრამების კრედიტებით გაანგარიშების წესს“, რომელიც ითვალისწინებს:

**ა) ხუთ სახის დადებით შეფასებას:**

ა) (A) ფრიადი – 91-100 ქულა;

ბ) (B) ძალიან კარგი – 81-90 ქულა;

გ) (C) კარგი – 71-80 ქულა;

დ) (D) დამაკმაყოფილებელი – 61-70 ქულა;

ე) (E) საკმარისი – 51-60 ქულა.

**ბ) ორი სახის უარყოფით შეფასებას:**

ა) (FX) ვერ ჩააბარა – 41-50 ქულა, რაც ნიშნავს, რომ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით დამატებით გამოცდაზე ერთხელ გასვლის უფლება;

ბ) (F) ჩაიჭრა – 40 ქულა და ნაკლები, რაც ნიშნავს, რომ სტუდენტის მიერ ჩატარებული სამუშაო არ არის საკმარისი და მას სასწავლო კურსი/ საგანი ახლიდან აქვს შესასწავლი.

სტუდენტს უარყოფითი შეფასების (FX) მიღების შემთხვევაში დამატებით გამოცდაზე გასვლის უფლება აქვს იმავე სემესტრში. დასკვნით და შესაბამის დამატებით გამოცდას შორის შუალედი უნდა იყოს შედეგების გამოცხადებიდან არა ნაკლებ 5 დღე.

დამატებით გამოცდაზე სტუდენტი დაიშვება იმ შემთხვევაშიც თუ მან გადალახა საბოლოო დადებითი შეფასების მინიმალური ზღვარი (51 ქულა), მაგრამ ვერ გადალახა დასკვნითი გამოცდის მინიმალური ბარიერი.

დასკვნით გამოცდაზე სტუდენტი დაიშვება შუალედური შეფასების მინიმალური ზღვარის გადალახვის შემთხვევაში. შუალედური შეფასების მინიმალური კომპეტენციის ზღვარია 50%.

კრედიტის მინიჭება შესაძლებელია თუ სტუდენტის მიერ მიღებული შედეგი აკმაყოფილებს პირობებს:

ა) გადალახა დასკვნითი გამოცდის მინიმალური ბარიერი (დასკვნითი გამოცდის მინიმალური ბარიერია 50%+1 ქულა);

ბ) მოაგროვა საბოლოო შეფასების მაქსიმალური 100 ქულიდან მინიმუმ 51 ქულა.

სასწავლო კურსის მაქსიმალური შეფასება შეადგენს 100 ქულას, რომელიც მოიცავს შუალედურ და დასკვნით შეფასებებს.

დასკვნითი გამოცდის ხვედრითი წილი განისაზღვრება თითოეული სასწავლო კურსისთვის განმახორციელებელი პერსონალის აკადემიური თავისუფლების ფარგლებში, მაგრამ არაუმეტეს საერთო შეფასების 40%-ისა (პრაქტიკისა და საბაკალავრო ნაშრომის შემთხვევაში შესაძლებელია ქულათა განსხვავებული განაწილება).

სასწავლო კურსის განმახორციელბელი პერსონალი, სასწავლო კურსის სპეციფიკის გათვალისწინებით უფლებამოსილია სილაბუსით განსაზღვროს განსხვავებული (უფრო მაღალი) შუალედური და დასკვნითი შეფასებების მინიმალური კომპეტენციის ზღვარი, საქართველოს მოქმედი კანონმდებლობით დადგენილი მოთხოვნის შესაბამისად.

სასწავლო კურსის განმახორციელბელი პერსონალი, მიზნების, სწავლის შედეგების და სასწავლო კურსის სპეციფიკის გათვალისწინებით ასევე უფლებამოსილია შეფასების მეთოდში/მეთოდებში განსაზღვროს მინიმალური კომპეტენციის ზღვარი. შეფასების მეთოდში/მეთოდებში მინიმალური კომპეტენციის ზღვარის არსებობის შემთხვევაში, კრედიტის მინიჭება შესაძლებელი იქნება თითოეულ შეფასების მეთოდში არსებული მინიმალური კომპეტენციის ზღვარის გადალახვის, თითოეულ შეფასების კომპონენტში (შუალედური და დასკვნითი შეფასება) არსებული მინიმალური კომპეტენციის ზღვარის გადალახვისა და შუალედურ და დასკვნით შეფასებებში მიღებული ქულების დაჯამების შედეგად მინიმუმ 51 ქულის მიღების შემთხვევაში.

სასწავლო კურსების შეფასების მიზანია, ობიექტური და გამჭვირვალე, სასწავლო კურსის სწავლების მიზნებზე და მის სპეციფიკაზე ორიენტირებული კრიტერიუმების გამოყენებით, დაადასტუროს თითოეული სტუდენტის მიერ შესაბამისი სასწავლო კურსის სწავლის შედეგების მიღწევა.

სტუდენტის მიერ სასწავლო პროგრამის ფარგლებში მიღწეული სწავლის შედეგების გაზომვისა და ათვისებული ცოდნის ობიექტურად და სრულფასოვნად შეფასებისათვის გამოიყენება როგორც განმავითარებელი, ისე განმსაზღვრელი შეფასების ფორმები. განმავითარებელი შეფასების გამოყენების მიზანია - სტუდენტის განვითარების ხელშეწყობა და სწავლის ხარისხის გაუმჯობესება, ხოლო საგანია - სწავლის პროცესი. განმსაზღვრელი შეფასების გამოყენების კი მიზანია - სწავლის ხარისხის გაკონტროლება; სტუდენტის მიღწევის დონის დადგენა სასწავლო კურსის სილაბუს(ებ)ით განსაზღვრულ მიზნებთან მიმართებაში, აკადემიური მოსწრების დონის განსაზღვრა. ხოლო, შეფასების საგანია - სწავლის შედეგი - ცოდნა-უნარები და მათი პრაქტიკაში გამოყენება.

სტუდენტის განმსაზღვრელი შეფასება ხდება მრავალკომპონენტიანი სისტემით და ითვალისწინებს ორ შემადგენელ ელემენტს - შუალედურ (მიმდინარე) შეფასებას და დასკვნითი გამოცდის შეფასებებს. თითოეულ ელემენტს აქვს თავისი პროცენტული წილი შეფასების საერთო სისტემაში;

საბოლოო შეფასება წარმოადგენს შუალედური შეფასების და დასკვნითი გამოცდის შეფასების ჯამს.

შუალედური შეფასების ელემენტი დაყოფილია კომპონენტებად (სამუშაო ჯგუფში მუშაობა, პრაქტიკული მეცადინეობა, შუალედური გამოცდა, პრეზენტაცია და ა.შ.), რომლებსაც აქვთ თავისი პროცენტული წილი ამ ელემენტის ფარგლებში. კონკრეტული სასწავლო კურსის სპეციფიკიდან გამომდინარე, ხდება შუალედური შეფასების ელემენტში შემავალი კომპონენტების დაზუსტება, სტუდენტის მიერ შეფასების თითოეული კომპონენტისათვის განსახორციელებლი აქტივობებისა და შეფასების წესის დადგენა შესაბამისი სასწავლო კურსის წამყვანი ლექტორის მიერ. შეფასების კომპონენტები და მათი ხვედრითი წილი ასახულია ყოველი სასწავლო კურსის სილაბუსში. ინფორმაცია შეფასების სისტემისა და კომპონენტების შესახებ ხელმისაწვდომია სტუდეტნებისათვის.

სტუდენტის მიერ სასწავლო პროგრამის ფარგლებში მიღწეული სწავლის შედეგების გაზომვისა და ათვისებული ცოდნის ობიექტურად და სრულფასოვნად შეფასებისათვის გამოიყენება როგორც განმავითარებელი, ისე შემაჯამებელი შეფასების ფორმები და ისეთი მრავალფეროვანი მეთოდები, როგორიცაა: საშინაო დავალება, პრაქტიკული სავარჯიშო/ამოცანა, ქვიზი, ტესტი, სემინარი, ზეპირი და წერითი გამოკითხვა, პრეზენტაცია, რეფერატი, შემთხვევის ანალიზი (წერითი; ზეპირი) და სხვა.

**დასაქმების სფერო**

ბიზნესის ადმინისტიტრების საბაკალავრო პროგრამის კურსდამთავრებულის დასაქმების შესაძლო სფეროა სახელმწიფო, საზოგადოებრივ ან/და კერძო და სექტორში სხვადასხვა პროფილის ორგანიზაციები (საჯარო ორგანიზაციები, საწარმოო და ბიზნეს სტრუქტურები, უცხოურ-ქართული ერთობლივი საწარმოები). პროგრამის ფარგლებში შეძენილი დარგობრივი და ზოგადი კომპეტენციების საფუძველზე, კურსდამთავრებულს შეუძლია: დაიკავოს სპეციალისტის ან/და სხვადასხვა რგოლის მენეჯერის პოზიცია; პრაქტიკულად განახორციელოს მენეჯმენტის, მარკეტინგის ან/და ფინანსების მიმართულებით ძირითადი პროფესიული ფუნქციები (საორგნიზაციო-მმართველობითი, ადმინისტრაციულ-სამეურნეო, საინფორმაციო-ანალიტიკური) როგორც დამოუკიდებლად, ასევე ჯგუფში მუშაობის დროს. კურსდამთავრებული ასევე შეძლებს ჩაერთოს სამეწარმეო საქმიანობაში და თავად გაუძღვეს სხვადასხვა ინდუსტრიაში მიკრო და მცირე ბიზნესს.

**ინფორმატიკის საბაკალავრო საგანმანათლებლო პროგრამა**

*პროგრამაში* *განხორციელებული ბოლო ცვლილებები*

*განხილულია ფაკულტეტის საბჭოს სხდომაზე:*

*ოქმი №ს10-23, 16.10.2023*

*დამტკიცებულია მმართველი საბჭოს გადაწვეტილებით:*

*დადგენილება №33, 18.10.2023*

**უმაღლესი განათლების საფეხური:** ბაკალავრიატი (უმაღლესი აკადემიური განათლების I საფეხური)

**სწავლების ენა:** ქართული / სტუდენტს აქვს შესაძლებლობა რამდენიმე სასწავლო კურსს დაეუფლოს ინგლისურ ენაზე

**საგანმანათლებლო პროგრამის ტიპი:** აკადემიური / ძირითადი

**დეტალური სფეროს დასახელება და კოდი:** 0613 პროგრამული უზრუნველყოფისა და აპლიკაციების განვითარება და ანალიზი

**მისანიჭებელი კვალიფიკაცია:** ინფორმატიკის ბაკალავრი/Bachelor of Informatics

**სწავლის ხანგრძლივობა:** 8 სემესტრი

**საბაკალავრო პროგრამის მოცულობა:** 240 კრედიტი

**პროგრამის ხელმძღვანელი:** ბესიკი ტაბატაძე, ასოცირებული პროფესორი, მობ.: (+995) 599991902, ელ. ფოსტა: tabatadze.besik.eu.edu.ge

**პროგრამის აქტუალობა**

გლობალიზაციის პროცესში ინფორმაციული ტექნოლოგიების როლი მზარდია. XXI საუკუნეში, ტექნოლოგიური სიახლეების დანერგვასთან, ხელოვნური ინტელექტის შექმნასა და ციფრული სამყაროს მზარდი ტემპით განვითარებასთან ერთად, მნიშვნელოვნად გაიზარდა ამ პროფესიის მქონე ადამიანურ რესურსზე მოთხოვნა. აღნიშნული გულისხმობს მოთხოვნის ზრდას პროგრამულ უზრუნველყოფასა და პროგრამული პროდუქტების შექმნაზე, რასაც ამ დარგის მცოდნე მაღალკვალიფიციური კადრები სჭირდება.

ზემოაღნიშნულის გათვალისწინებით, ინფორმატიკოსის მომზადება მნიშვნელოვანი და აქტუალური საკითხია ქვეყნის ეკონომიკის, კომერციის, ტექნოლოგიის და მრავალი სხვა დარგის განვითარებისათვის. დარგის განვითარების ტემპიდან გამომდინარე, წინამდებარე საბაკალავრო პროგრამა განსაკუთრებით აქტუალურია, როგორც ქვეყანაში მიმდინარე პროცესების, ისე მსოფლიოს ტექნოლოგიური გამოწვევების საპასუხოდ.

**პროგრამაზე დაშვების წინაპირობები**

ინფორმატიკის საბაკალავრო საგანმანათლებლო პროგრამაზე დაიშვება:

სრული ზოგადი განათლების დამადასტურებელი ან მასთან გათანაბრებული დოკუმენტის მქონე პირი, რომელიც ერთიან ეროვნული გამოცდებზე მიღებული ქულების კოეფიციენტების რანჟირების საფუძველზე სწავლის უფლებას მოიპოვებს შპს ევროპის უნივერსიტეტში.

პროგრამაზე ჩარიცხვისთვის სავალდებულო საგნებია: ქართული ენა და ლიტერატურა, უცხო ენა (ინგლისური ენა, რუსული ენა, გერმანული ენა, ფრანგული ენა), მათემატიკა/ფიზიკა.

თითოეული საგნისათვის (მათემატიკა/ფიზიკა) განკუთვნილი ადგილების რაოდენობა არ უნდა იყოს პროგრამაზე გამოცხადებული ადგილების 10%-ზე ნაკლები. ზუსტი პროცენტული განაწილება განისაზღვრება პროგრამის ხელმძღვანელის მიერ ადგილების გამოცხადებამდე.

ერთიან ეროვნულ გამოცდებზე მინიმალური კომპეტენციის ზღვარი - კანონმდებლობით განსაზღვრული მინიმალური ბარიერის დაძლევა.

**პროგრამაზე ერთიანი ეროვნული გამოცდების გავლის გარეშე სწავლის უფლებას მოპოვებენ:**

პირები, რომლებსაც „უმაღლეს საგანმანათლებლო დაწესებულებაში ერთიანი ეროვნული გამოცდების/საერთო სამაგისტრო გამოცდების გავლის გარეშე სწავლის უფლების მქონე აბიტურიენტების/მაგისტრანტობის კანდიდატების/სტუდენტების მიერ დოკუმენტების წარდგენისა და განხილვის წესის დამტკიცების შესახებ“ საქართველოს განათლებისა და მეცნიერების მინისტრის 2011 წლის 29 დეკემბრის №224/ნ ბრძანების საფუძველზე უფლება აქვთ ჩაირიცხონ უნივერსიტეტში ერთიანი ეროვნული გამოცდების გავლის გარეშე. აღნიშნული პირები ვალდებულნი არიან დაადასტურონ ქართული ენის B2 დონეზე ფლობა „ევროპის უნივერსიტეტის სტუდენტის ენობრივი კომპეტენციის დადგენის წესის“ შესაბამისად.

**პროგრამაზე ასევე დაიშვებიან:**

,,უმაღლესი საგანმანათლებლო დაწესებულებიდან სხვა უმაღლეს საგანმან­ათლებლო დაწესებულებაში გადასვლის წესისა და საფასურის დამტკიცების შესახებ“ საქართველოს განათლებისა და მეცნიერების მინისტრის 2010 წლის 4 თებერვლის №10/ნ ბრძანების შესაბამისად მობილობის წესით ჩარიცხული სტუდენტები.

**პროგრამის მიზნები**

ინფორმატიკის საბაკალავრო პროგრამის მიზანს წარმოადგენს გამოუშვას კურსდამთავრებული, რომელიც:

* ფლობს კომპეტენციას ინფორმატიკის დარგში; აწარმოებს კვლევებს, აგებს, ავითარებს ან ახორციელებს ინფორმატიკის პროფილის პროექტებს სხვადასხვა სფეროში;
* თავისი პროფესიული ვალდებულებების შესრულებისას აცნობიერებს ინფორმატიკის სფეროში არსებულ ეთიკურ და სოციალურ ასპექტებს;
* დამოუკიდებლად აგრძელებს ინფორმატიკის დარგის ახალი ტექნოლოგიების ათვისებას ან იღებს განათლებას სწავლების შემდგომ საფეხურზე.

**სწავლის შედეგები**

საბაკალავრო პროგრამით დასახული მიზნების თანმიმდევრული და სრულფასოვანი განხორციელება უზრუნველყოფს უმაღლესი განათლების კვალიფიკაციათა ჩარჩოს პირველი საფეხურის (ბაკალავრიატის) კვალიფიკაციათა აღმწერის შესაბამისი სწავლის შედეგების მიღწევას:

**ცოდნა და გაცნობიერება**

აღწერს ინფორმატიკის თეორიულ საფუძვლებს, განსაზღვრავს პროგრამული უზრუნველყოფის შემუშავება / განვითარებისთვის საჭირო ტექნოლოგიებს.

განიხილავს ინფორმატიკის და სხვა მონათესავე დისციპლინების ძირითადი კონცეფციების გამოყენების მნიშვნელობას პროგრამული უზრუნველყოფის შემუშავების პროცესში.

**უნარი**

ასრულებს კომპლექსურ, გამოთვლებზე დაფუძნებულ ამოცანებს შესაბამისი ტექნოლოგიების გამოყენებით.

აანალიზებს კომპლექსური, გამოთვლითი ტიპის ამოცანას. აფასებს ინფორმატიკისა და სათანადო საგნობრივი არეების პრინციპების გამოყენების მიზანშეწონილობას დასმული ამოცანის გადაწყვეტის გზის განსაზღვრისთვის.

აწარმოებს ეფექტურ კომუნიკაციას პროფესიულ საკითხებზე; ეფექტურად მონაწილეობს ჯგუფში მუშაობისას პროგრამის დისციპლინების ფარგლებში განსახილველ დისკუსიაში.

დამოუკიდებლად მოიძიებს, შეარჩევს და იყენებს რელევანტურ, ახალ ტექნოლოგიებს; განიხილავს იმ საბაზისო საგნობრივ არეს, რომლისთვისაც განკუთვნილია პროგრამული უზრუნველყოფა. ინდივიდუალური სასწავლო საჭიროებების გათვალისწინებით გეგმავს საკუთარ პროფესიულ განვითარებას.

**პასუხისმგებლობა და ავტონომიურობა**

აიდენტიფიცირებს ინფორმატიკის სფეროში არსებულ გამოწვევებს და ეთიკურ პრინციპებზე დაფუძნებული პროფესიული პასუხისმგებლობით სახავს მათთან გამკლავების გზებს.

**პროგრამის მოცულობა და სტრუქტურა**

საბაკალავრო პროგრამა აგებულია ECTS სისტემის საფუძველზე, სტუდენტზეა ორიენტირებული და ემყარება სტუდენტის აკადემიურ დატვირთვას, რომელიც საჭიროა საგანმანათლებლო პროგრამის მიზნების მისაღწევად.

პროგრამის ხანგრძლივობა შეადგენს 4 აკადემიურ წელს ანუ 8 სემესტრს და მოიცავს 240 კრედიტს.

1 კრედიტი მოიცავს 25 ასტრონომიულ საათს. კრედიტი დროის ერთეულში (სთ.) ასახავს სამუშაოს იმ მოცულობას, რომელიც საჭიროა სტუდენტის მიერ პროგრამის შესაბამისი სასწავლო კურსის ასათვისებლად და სწავლის შედეგების მისაღწევად. კრედიტი ითვალისწინებს საკონტაქტო და დამოუკიდებელ მუშაობას.

სემესტრის განმავლობაში სტუდენტმა უნდა დაძლიოს 30 კრედიტი (30 კრედიტი = 750 სთ.), ხოლო აკადემიური წლის განმავლობაში - 60 კრედიტი, თუმცა, პროგრამის სპეციფიკიდან და სტუდენტის ინდივიდუალური დატვირთვიდან გამომდინარე, კრედიტების რაოდენობა აკადემიური წლის განმავლობაში შეიძლება იყოს 60-ზე ნაკლები ან მეტი, მაგრამ არაუმეტეს 75 კრედიტისა.

ინფორმატიკის საბაკალავრო პროგრამა მოიცავს 240 კრედიტს, აქედან:

**სავალდებულო კომპონენტები - 198 კრედიტი**

* თავისუფალი კომპონენტი, რომელიც ორიენტირებულია ზოგადი, ტრანსფერული უნარების განვითარებაზე - 34 კრედიტი
* ძირითადი სწავლის სფეროს სავალდებულო სასწავლო კურსები - 144 კრედიტი
* პრაქტიკა - 5 კრედიტი
* საბაკალავრო ნაშრომი - 15 კრედიტი

**არჩევითი კომპონენტი - 42 კრედიტი**

* ძირითადი სწავლის სფეროს არჩევითი სასწავლო კურსები - 27 კრედიტი
* თავისუფალი კომპონენტი, რომელიც ასევე ორიენტირებულია ზოგადი ტრანსფერული უნარების განვითარებაზე და რომლის ფარგლებშიც სტუდენტს ეძლევა შესაძლებლობა აირჩიოს სასწავლო კურსები უნივერსიტეტში მოქმედი შესაბამისი საფეხურის ნებისმიერი საგანმანთლებლო პროგრამიდან, სასწავლო კურსზე დაშვების წინაპირობების დაცვით.

პროგრამის დასრულებისთვის სავალდებულოა პროგრამის ფარგლებში ინგლისური ენის B2 დონის მიღწევა, ჩაბარება (პროგრამა უზრუნველყოფს ინგლისური ენის B2 დონეზე სწავლებას) ან დოკუმენტურად დადასტურება. შესაძლებელია ინგლისური ენის B2 დონეზე ცოდნა დადასტურდეს შიდასაუნივერსიტეტო გამოცდითაც. სტუდენტი თავისუფლდება ინგლისური ენის სწავლისგან თუ ის შიდასაუნივერსიტეტო გამოცდით ან დოკუმენტურად დაადასტურებს ინგლისური ენის B2 დონეზე ცოდნას. ამ შემთხვევაში პროგრამაში ინგლისური ენისთვის განკუთვნილი კრედიტები სტუდენტს შეუძლია აითვისოს თავისუფალი კრედიტების მსგავსად, უნივერსიტეტში მოქმედი შესაბამისი საფეხურის პროგრამების ფარგლებში არსებული სასწავლო კურსების გავლით, სასწავლო კურსზე დაშვების წინაპირობის დაცვით. პროგრამის ფარგლებში განისაზღვრება სტუდენტის ინგლისური ენის ცოდნის დონე შიდასაუნივერსიტეტო გამოცდით ან წარმოდგენილი დოკუმენტის საფუძვლეზე და სტუდენტი ინგლისური ენის სწავლას იწყებს შესაბამისი დონიდან. სტუდენტი, რომელიც საჭიროებს ინგლისური ენის საწყისი დონიდან დაწყებას, აღნიშნულ დონეებს (A1 და A2 დონეს) სწავლობს პროგრამით გათვალისწინებული თავისუფალი კრედიტების ათვისებით.

ერთი აკადემიური წელი მოიცავს 42 კვირას, ერთი სემესტრი 21 კვირას, მათ შორის 15 კვირა სასწავლო, დანარჩენი 6 კვირა სასესიო. კერძოდ, მე-17 და მე-19 კვირა დასკვნითი გამოცდების პერიოდი, მე–20 და 21-ე კვირა დამატებითი დასკვნითი გამოცდების პერიოდი. დასკვნით და შესაბამის დამატებით გამოცდას შორის შუალედი უნდა იყოს დასკვნითი გამოცდის შედეგების გამოცხადებიდან არანაკლებ 5 დღე. მე-8 ან მე-9 კვირაში ტარდება შუალედური გამოცდები.

საბაკალავრო პროგრამით გათვალისწინებული სასწავლო კურსები მიმართულია პროგრამაში დასახული მიზნების მიღწევაზე და სწავლის შედეგად მისაღები კვალიფიკაციის შესაბამისი კომპეტენციების ჩამოყალიბებაზე. მისაღწევი კომპეტენციების ფორმირების ლოგიკური თანმიმდევრობა განსაზღვრავს საბაკალავრო პროგრამის შინაარსს, სტრუქტურას და სასწავლო გეგმას.

**სტუდენტის ცოდნის შეფასების სისტემა**

სტუდენტის ცოდნის შეფასების სისტემა შეესაბამება საქართველოს განათლებისა და მეცნიერების მინისტრის 2007 წლის 5 იანვრის №3 ბრძანებით დამტკიცებულ „უმაღლესი საგანმანათლებლო პროგრამების კრედიტებით გაანგარიშების წესს“, რომელიც ითვალისწინებს:

**ა) ხუთი სახის დადებით შეფასებას:**   
ა) (A) ფრიადი – 91-100 ქულა;

ბ) (B) ძალიან კარგი – 81-90 ქულა;

გ) (C) კარგი – 71-80 ქულა;

დ) (D) დამაკმაყოფილებელი – 61-70 ქულა;

ე) (E) საკმარისი – 51-60 ქულა.

**ბ) ორი სახის უარყოფით შეფასებას:**

ა) (FX) ვერ ჩააბარა – 41-50 ქულა, რაც ნიშნავს, რომ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით დამატებით გამოცდაზე ერთხელ გასვლის უფლება;

ბ) (F) ჩაიჭრა – 40 ქულა და ნაკლები, რაც ნიშნავს, რომ სტუდენტის მიერ ჩატარებული სამუშაო არ არის საკ­მა­რისი და მას სასწავლო კურსი/ საგანი ახლიდან აქვს შესასწავლი.

სტუდენტს უარყოფითი შეფასების (FX) მიღების შემთხვევაში დამატებით გამოცდაზე გასვლის უფლება აქვს იმავე სემესტრში. დასკვნით და შესაბამის დამატებით გამოცდას შორის შუალედი უნდა იყოს შედეგების გამოცხადებიდან არანაკლებ 5 დღე.

დამატებით გამოცდაზე სტუდენტი დაიშვება იმ შემთხვევაშიც თუ მან გადალახა საბოლოო დადებითი შეფასების მინიმალური ზღვარი (51 ქულა), მაგრამ ვერ გადალახა დასკვნითი გამოცდის მინიმალური ბარიერი.

დასკვნით გამოცდაზე სტუდენტი დაიშვება შუალედური შეფასების მინიმალური ზღვარის გადალახვის შემთხვევაში. შუალედური შეფასების მინიმალური კომპეტენციის ზღვარია 50%.

კრედიტის მინიჭება შესაძლებელია თუ სტუდენტის მიერ მიღებული შედეგი აკმაყოფილებს პირობებს:

ა) გადალახა დასკვნითი გამოცდის მინიმალური ბარიერი (დასკვნითი გამოცდის მინიმალური ბარიერია 50%+1);

ბ) მოაგროვა საბოლოო შეფასების მაქსიმალური 100 ქულიდან მინიმუმ 51 ქულა.

სასწავლო კურსის მაქსიმალური შეფასება შეადგენს 100 ქულას, რომელიც მოიცავს შუალედურ და დასკვნით შეფასებებს.

სასწავლო კურსის განმახორციელბელი პერსონალი, სასწავლო კურსის სპეციფიკის გათვალისწინებით უფლებამოსილია სილაბუსით განსაზღვროს განსხვავებული (უფრო მაღალი) შუალედური და დასკვნითი შეფასებების მინიმალური კომპეტენციის ზღვარი, საქართველოს მოქმედი კანონმდებლობით დადგენილი მოთხოვნის შესაბამისად.

სასწავლო კურსის განმახორციელბელი პერსონალი, მიზნების, სწავლის შედეგების და სასწავლო კურსის სპეციფიკის გათვალისწინებით ასევე უფლებამოსილია შეფასების მეთოდში/მეთოდებში განსაზღვროს მინიმალური კომპეტენციის ზღვარი. შეფასების მეთოდში/მეთოდებში მინიმალური კომპეტენციის ზღვარის არსებობის შემთხვევაში, კრედიტის მინიჭება შესაძლებელი იქნება თითოეულ შეფასების მეთოდში არსებული მინიმალური კომპეტენციის ზღვარის გადალახვის, თითოეულ შეფასების კომპონენტში (შუალედური და დასკვნითი შეფასება) არსებული მინიმალური კომპეტენციის ზღვარის გადალახვისა და შუალედურ და დასკვნით შეფასებებში მიღებული ქულების დაჯამების შედეგად მინიმუმ 51 ქულის მიღების შემთხვევაში.

**დასაქმების სფერო**

წინამდებარე საგანმანათლებლო პროგრამის კურსდამთავრებული შეიძლება დასაქმდეს ვებ სტუდიაში, ინტერნეტ კომპანიაში, სარეკლამო სააგენტოში, ნებისმიერ კომპანიაში, რომელშიც არსებობს პროგრამული უზრუნველყოფის შემუშავებისთვის სპეციალიზებული განყოფილება. კურსდამთავრებულების კომპეტენციის დონე შეესაბამება ისეთ თანამდებობებს, როგორიცაა: პროგრამისტი, დეველოპერი და ა.შ.

პროფესია პასუხობს თანამედროვე გამოწვევებს, არის ერთ-ერთი მაღალანაზღაურებადი დარგი, ასევე, იძლევა დისტანციურად დასაქმების საშუალებას როგორც ქვეყნის ფარგლებს შიგნით, ასევე, მის გარეთაც.

**საერთაშორისო ურთიერთბების საბაკალავრო საგანმანათლებლო პროგრამა**

*პროგრამაში* *განხორციელებული ბოლო ცვლილებები*

*განხილულია ფაკულტეტის საბჭოს სხდომაზე:*

*ოქმი №ს10-23, 16.10.2023*

*ცვლილებები დამტკიცებულია მმართველი საბჭოს გადაწვეტილებით:*

*დადგენილება №32, 18.10.2023*

**უმაღლესი აკადემიური განათლების საფეხური:** (უმაღლესი აკადემიური განათლების I საფეხური)

**სწავლების ენა:** ქართული

**საგანმანათლებლო პროგრამის ტიპი:** აკადემიური/ძირითადი

**დეტალური სფეროს დასახელება და კოდი:** 0312 პოლიტიკის მეცნიერებები და მოქალაქეობრიობის საფუძვლები

**მისანიჭებელი კვალიფიკაცია:** საერთაშორისო ურთიერთობების ბაკალავრი / Bachelor of International Relations

**სწავლის ხანგრძლივობა:** 8 სემესტრი

**საბაკალავრო პროგრამის მოცულობა:** 240 კრედიტი

**პროგრამის ხელმძღვანელი:** აფილირებული ასისტ. პროფ. თათია დოლიძე, ელ. ფოსტა: [tatia.dolidze@eu.edu.ge](mailto:tatia.dolidze@eu.edu.ge)

**პროგრამის აქტუალობა**

ურთიერთდამოკიდებულების ქსელში გახვეულ თანამედროვე საერთაშორისო სისტემაში სახელმწიფოთათვის ეროვნული უსაფრთხოების გამოწვევებთან გამკლავება და ეკონომიკური კეთილდღეობის საჭიროებების დაკმაყოფილება საერთაშორისო თანამშრომლობის გარეშე წარმოუდგენელია. მუდმივად მზარდი პოლიტიკური გლობალიზაციის პირობებში, შესაბამისად, საერთაშორისო ურთიერთობები ერთ-ერთ ყველაზე საჭირო და აქტუალურ სასწავლო პროგრამად გვევლინება, რამდენადაც მის ძირითად შესწავლის საგანს სწორედ ერი-სახელმწიფოები და ის საერთაშორისო ორგანიზაციები წარმოადგენენ, რომელთა მეშვეობითაც ისინი ერთმანეთთან ურთიერთქმედებენ. აღნიშნული განსაკუთრებით აქტუალურია საქართველოს მსგავსი პატარა ქვეყნისთვის, რომლის ეროვნული ინტერესების რეალიზება ძლიერ სახელმწიფოებთან მიმართებით მიღებულ საგარეო პოლიტიკურ გადაწყვეტილებებზე, საერთაშორისო ორგანიზაციებში ინტეგრაციასა თუ სხვა ტიპის საერთაშორისო ჩართულობაზეა დამოკიდებული. ამავდროულად, თანამედროვე მსოფლიოს წინაშე მდგარი გამოწვევები კომპლექსური ხასიათისაა და სცილდება არა მხოლოდ ეროვნულ, არამედ დისციპლინალურ საზღვრებს, რაც დამატებით განაპირობებს საერთაშორისო ურთიერთობების, როგორც გლობალურ აზროვნებაზე ორიენტირებული და ინტერდისციპლინარული პროგრამის აქტუალურობას.

**პროგრამაზე დაშვების წინაპირობები**

საერთაშორისო ურთიერთობების საბაკალავრო საგანმანათლებლო პროგრამაზე დაიშვება:

სრული ზოგადი განათლების დამადასტურებელი ან მასთან გათანაბრებული დოკუმენტის მქონე პირი, რომელიც ერთიან ეროვნულ გამოცდებზე მიღებული ქულების კოეფიციენტების რანჟირების საფუძველზე სწავლის უფლებას მოიპოვებს ევროპის უნივერსიტეტში.

პროგრამაზე ჩარიცხვისთვის აბიტურიენტი ვალდებულია ერთიან ეროვნულ გამოცდებზე ჩააბაროს შემდეგი საგნები:

ა) ქართულ ენა და ლიტერატურა (აბიტურიენტმა უნდა გადალახოს კანონმდებლობით დადგენილი მინიმალური კომპეტენციის ზღვარი);

ბ) ინგლისური ენა - მინიმალური კომპეტენციის ზღვარი 51% ;

გ) ერთ-ერთი შემდეგი საგანი: ისტორია/მათემატიკა/სამოქალაქო განათლება/გეოგრაფია (აბიტურიენტმა უნდა გადალახოს კანონმდებლობით დადგენილი მინიმალური კომპეტენციის ზღვარი). თითოეული საგნისათვის განკუთვნილი ადგილების რაოდენობა არ უნდა იყოს პროგრამაზე გამოცხადებული ადგილების 10%-ზე ნაკლები. ზუსტი პროცენტული განაწილება განისაზღვრება პროგრამის ხელმძღვანელის მიერ ადგილების გამოცხადებამდე.

**პროგრამაზე ერთიანი ეროვნული გამოცდების გავლის გარეშე სწავლის უფლებას მოპოვებენ:**

პირები, რომლებსაც „უმაღლეს საგანმანათლებლო დაწესებულებაში ერთიანი ეროვნული გამოცდების/საერთო სამაგისტრო გამოცდების გავლის გარეშე სწავლის უფლების მქონე აბიტურიენტების/მაგისტრანტობის კანდიდატების/სტუდენტების მიერ დოკუმენტების წარდგენისა და განხილვის წესის დამტკიცების შესახებ“ საქართველოს განათლებისა და მეცნიერების მინისტრის 2011 წლის 29 დეკემბრის №224/ნ ბრძანების საფუძველზე უფლება აქვთ ჩაირიცხონ უნივერსიტეტში ერთიანი ეროვნული გამოცდების გავლის გარეშე. აღნიშნული პირები ვალდებულნი არიან დაადასტურონ ქართული ენის B2 დონეზე ფლობა „ევროპის უნივერსიტეტის სტუდენტის ენობრივი კომპეტენციის დადგენის წესის“ შესაბამისად.

**პროგრამაზე ასევე დაიშვებიან:**

,,უმაღლესი საგანმანათლებლო დაწესებულებიდან სხვა უმაღლეს საგანმან­ათლებლო დაწესებულებაში გადასვლის წესისა და საფასურის დამტკიცების შესახებ“ საქართველოს განათლებისა და მეცნიერების მინისტრის 2010 წლის 4 თებერვლის №10/ნ ბრძანების შესაბამისად მობილობის წესით ჩარიცხული სტუდენტები.

**პროგრამის მიზნები**

1. მოამზადოს ევროპული საგანმანათლებლო სივრცისა და დასაქმების ბაზრის მოთხოვნების შესაბამისი ცოდნისა და უნარების მქონე საერთაშორისო ურთიერთობების მაღალკვალიფიციური სპეციალისტები, რომლებიც შეძლებენ პოლიტიკის შემქმნელის, აღმასრულებელ, ანალიტიკურ და წარმომადგენლობით პოზიციებზე ნაყოფიერ საქმიანობას.
2. განუვითაროს სტუდენტებს ჰოლისტიკური და მულტიდისციპლინარული აზროვნება, და “რბილი” თუ “მყარი” უნარები, რაც მნიშვნელოვანია საერთაშორისო სისტემის წინაშე არსებული კომპლექსური და მრავალმხრივი პრობლემების ანალიზის, პრევენციის, მათზე რეაგირებისა თუ მათთან დაკავშირებული რისკების მართვისთვის.
3. ხელი შეუწყოს სტუდენტებს, ჩამოუყალიბდეთ სამოქალაქო პასუხისმგებლობა, ზოგადსაკაცობრიო და ევროპული ღირებულებები, თუ მორალური და ეთიკური ნორმები, რომლებიც აუცილებელია საერთაშორისო ურთიერთობების დარგში ღირსეული პროფესიული მოღვაწეობისთვის.

**სწავლის შედეგები**

პროგრამით დასახული მიზნების თანმიმდევრული და სრულფასოვანი განხორციელება უზრუნველყოფს უმაღლესი განათლების კვალიფიკაციათა ჩარჩოს უმაღლესი განათლების პირველი საფეხურის (ბაკალავრიატის) კვალიფიკაციათა აღმწერის შესაბამისი შედეგების მიღწევას, კერძოდ:

**ცოდნა და გაცნობიერება**

1. სტუდენტი ასახელებს საერთაშორისო სამართლის ძირითად სუბიექტებს, აღწერს მათ შორის მოქმედ საკვანძო საერთაშორისო სახელშეკრულებლო და ჩვეულებით ნორმებს, და განმარტავს მათ როლს საერთაშორისო მართლწესრიგის დაცვასა და განმტკიცებაში;
2. სტუდენტი აყალიბებს ეკონომიკის ძირითად პრინციპებს მიკრო, მაკრო და საერთაშორისო დონეებზე და განმარტავს ეკონომიკური გადაწყვეტილებების მიმართებას პოლიტიკურ, სამართლებრივ, სოციალურ თუ ეკოლოგიურ პროცესებთან.
3. სტუდენტი ახდენს სახელმწიფო, რეგიონალური თუ საერთაშორისო მასშტაბის უსაფრთხოების გამოწვევების იდენტიფიცირებას, განარჩევს მათ სამართლებრივ, პოლიტიკურ და ეკონომიკურ ბუნებას და განიხილავს მათთან გამკლავების საშუალებებს.
4. სტუდენტი განმარტავს პოლიტიკის განმსაზღვრელ საკვანძო ცნებებს, იდეებსა თუ პრინციპებს, ერთმანეთს ადარებს სხვადასხვა ბუნების პოლიტიკურ სისტემებსა და რეჟიმებს და თხრობით გადმოსცემს პოლიტიკური თეორიებისა და პრაქტიკის განვითარების ისტორიას;
5. სტუდენტი მიმოიხილავს სამთავრობათაშორისო თუ ზეეროვნული ხასიათის საერთაშორისო და რეგიონალურ ინტეგრაციულ პროცესებს, აღწერს დიდ და პატარა ქვეყნებში საგარეო პოლიტიკის ფორმირების საფუძვლებს და აანალიზებს შიდა და საგარეო პოლიტიკის ურთიერთქმედებას.

**უნარები**

1. სტუდენტი აფასებს საერთაშორისო, ევროპულ თუ შიდა სამართლებრივ მოცემულობას, როგორც კონკრეტული პოლიტიკის გატარების საფუძველს, ან ხელისშემწყობ თუ ხელისშემშლელ ფაქტორს;
2. სტუდენტი ადგენს შიდა და საგარეო პოლიტიკური გადაწყვეტილების ეკონომიკურ მიზანშეწონილობას და პროგნოზირებს რიგი ეკონომიკური გათვლების ეკოლოგიურ, სოციალურ, პოლიტიკურ ფასს;
3. სტუდენტი სახავს ეროვნული, რეგიონალური და საერთაშორისო უსაფრთხოებისა და ეკონომიკური კეთილდღეობის თანამედროვე გამოწვევებთან გასამკლავებელ გზებს შესწავლილი კონცეფციებისა და თეორიების გამოყენებით;
4. სტუდენტი განსჭვრეტს სახელმწიფოთა ქცევას და მსჯელობს მსოფლიო სახელმწიფო, რეგიონალურ და მსოფლიო პოლიტიკაზე მულტიდისციპლინარული, შედარებითი და ისტორიული პერსპექტივიდან;
5. სტუდენტი პრაქტიკაში იყენებს საბაზისო კვლევით, ციფრულ და აკადემიური წერის უნარებს, ასევე ინგლისურ და გაეროს სამუშაო ენებიდან მისთვის სასურველ მეორე უცხო ენას, ახალი ინფორმაციის მოძიებისა და ზეპირი თუ წერილობითი კომუნიკაციისთვის.

**პასუხისმგებლობა და ავტონომიურობა**

1. სტუდენტი ცნობს ევროპულ და ზოგადსაკაცობრიო ღირებულებებს, როგორიცაა ადამიანის უფლებები და ძირითადი თავისუფლებები, მდგრადი განვითარება, კანონის უზენაესობა, დემოკრატია, და აღიარებს სამოქალაქო პასუხისმგებლობის მნიშვნელობას მათი დაცვის მხრივ;
2. სტუდენტი ცნობს საერთაშორისო ურთიერთობებში ეთიკური და მორალური ნორმების დაცვის საჭიროებას, და აღიარებს კონფლიქტების გადაჭრის პოლიტიკური, დიპლომატიური და სამართლებრივი მექანიზმების მნიშვნელობას მსოფლიო მშვიდობისთვის.

**პროგრამის მოცულობა და სტრუქტურა**

საბაკალავრო პროგრამა აგებულია ევროპული კრედიტების ტრანსფერის სისტემის (ECTS) საფუძველზე. 1 კრედიტი მოიცავს 25 ასტრონომიულ საათს; კრედიტი დროის ერთეულში (სთ.) ასახავს საკონტაქტო და დამოუკიდებელი სამუშაოს იმ მოცულობას, რომელიც საჭიროა სტუდენტის მიერ პროგრამის შესაბამისი სასწავლო კურსის ასათვისებლად და სწავლის შედეგების მისაღწევად. კრედიტი ითვალისწინებს საკონტაქტო და დამოუკიდებელი მუშაობის საათებს.

პროგრამის ხანგრძლივობა შეადგენს 4 აკადემიურ წელს, ანუ 8 სემესტრს და მოიცავს 240 კრედიტს (სულ 6000 საათს); სემესტრის განმავლობაში სტუდენტმა უნდა დაძლიოს 30 კრედიტი (30 კრედიტი = 750 სთ.), ხოლო აკადემიური წლის განმავლობაში - 60 კრედიტი, თუმცა, სტუ­დენტის ინდივიდუალური დატვირთვიდან გამომდინარე, კრედიტების რაოდენობა აკადემიური წლის განმავლობაში შეიძლება იყოს 60-ზე ნაკლები ან მეტი, მაგრამ არაუმეტეს 75 კრედიტისა.

ძირითადი სწავლის სფეროს სავალდებულო და არჩევითი კომპონენტების ფარგლებში, პროგრამა გასცემს ცოდნას ეკონომიკის, საერთაშორისო სამართლის, უსაფრთხოების, პოლიტიკური ფილოსოფიისა და საგარეო პოლიტიკის მიმართულებებით საერთაშორისო ურთიერთობების კონტექსტში, და ასევე მოიცავს დარგის სფეციფიკური პროფესიული ცოდნისა და უნარების გამომუშავება-გაღრმავებაზე ორიენტირებულ სასწავლო კურსებს. კერძოდ:

საგარეო პოლიტიკის ქოლგის ქვეშ ერთიანდება 8 სავალდებულო სასწავლო კურსის სახით; პოლიტიკური ფილოსოფიის მიმართულებით პროგრამაში გათვალისწინებულია 7 სავალდებულო სასწავლო კურსი; უსაფრთხოების საკითხებს ფარავს 6 სავალდებულო სასწავლო კურსი; საერთაშორისო სამართლის მიმართულებას 4 სავალდებულო სასწავლო კურსი, ხოლო ეკონომიკის მიმართულებას - 3 სავალდებულო სასწავლო კურსი (8:7:6:4:3).

არჩევითი სასწავლო კურსები შემდეგი რაოდენობითაა შეთავაზებული: საგარეო პოლიტიკის ქოლგის ქვეშ ერთიანდება 7 არჩევითი სასწავლო კურსი; პოლიტიკური ფილოსოფიის მიმართულებით პროგრამაში გათვალისწინებულია 4 არჩევითი სასწავლო კურსი; უსაფრთხოების საკითხებს ფარავს აგრეთვე 4 არჩევითი სასწავლო კურსი; ეკონომიკის მიმართულებას 5 არჩევითი სასწავლო კურსი, ხოლო საერთაშორისო სამართლის მიმართულებას - 5 არჩვითი სასწავლო კურსი (7:4:4:5:5). სტუდენტს ეძლევა საშუალება თავად გადაწყვიტოს, გაჰყვება დაბალანსებულ ინტერდისციპლინარულ მიდგომას, თუ ცოდნას გაიღრმავებს ერთი რომელიმე კონკრეტული ზემოაღნიშნული მიმართულებით, ხოლო სავალდებულო კომპონენტის ფარგლებში პროგრამა ორიენტირებულია სტუდენტს შეუქმნას საერთაშორისო ურთიერთობების გაგება-გააზრებისთვის აუცილებელი ინტერდისციპლინარული ბაზისი.

ამას გარდა პროგრამაში გათვალისწინებულია 1 სავალდებული სასწავლო კურსი კვლევის მეთოდების სახით და 9 არჩევითი სასწავლო კურსი, რომლებიც ცალკეული პროფესიული უნარების განვითარებას ემსახურებიან.

პროგრამაში თავისუფალი კომპონენტის სახით მოცემულია ასევე სავალდებულო სასწავლო კურსები, რომლებიც ორიენტირებულია ზოგადი, ტრანსფერული უნარების განვითარებაზე, მათ შორის უცხო ენები. ინგლისური ენის შესწავლა იწყება B1 დონიდან და ხდება ცოდნის გაღრმავება B2 დონის ჩათვლით. მეორე უცხო ენად სტუდენტს შეუძლია აირჩიოს გაეროს დანარჩენი 5 სამუშაო ენიდან ნებისმიერი და შეისწავლოს A1 დონიდან B2-მდე (B1.2-ის ჩათვლით).

თავისუფალი კომპონენტის ფარგლებში, პროგრამულად გამოყოფილია აგრეთვე 10 თავისუფალი კრედიტი, რომელთა ფარგლებშიც სტუდენტს ეძლევა შესაძლებლობა, აირჩიოს სასწავლო კურსები უნივერსიტეტში მოქმედი შესაბამისი საფეხურის ნებისმიერი საგანმანთლებლო პროგრამიდან, მათზე დაშვების წინაპირობების დაცვით; არჩევითი თავისუფალი კომპონენტის დატვირთვა გახლავთ აგრეთვე პროგრამის მოქნილობის უზრუნველყოფა უნივერსიტეტთაშორისი მობილობის კონტექსტში და საჭიროების შემთხევაში, სტუდენტების ხელშეწყობა, აითვისონ ინგლისური ენის ცოდნის ის დაბალი დონეები (A1, A2), რომელთა სწავლებასაც სტანდარტულ შემთხვევაში სასწავლო გეგმა არ ითვალისწინებს.

სასწავლო მიმართულებების მიხედვით საგნების კლასიფიკაცია და მათი ზემოაღნიშნული პრიორიტეტიზაცია მიზნად ისახავს, პროგრამას შესძინოს თანმიმდევრულობა და მოაქციოს ერთიანი ლოგიკური ჩარჩოს ქვეშ, რასაც მინიმუმამდე დაჰყავს სხვადასხვა დისხიპლინაში ცოდნის გაბნევის რისკი.

სქემა #1: საერთაშორისო ურთიერთობების ინტერდისციპლინარული პროგრამის საორიენტაციო რუქა

|  |  |
| --- | --- |
| **თემატიკა: საერთაშორისო სამართალი**  **სავალდებულო (4)**   1. შესავალი საერთაშორისო სამართალში 2. საერთაშორისო საჯარო სამართალი 3. საერთაშორისო ხელშეკრულებები 4. ადამიანის უფლებათა საერთაშორისო სამართალი | **თემატიკა: ეკონომიკა**  **სავალდებულო (3):**   1. ეკონომიკის პრინციპები: მიკროეკონომიკა 2. ეკონომიკის პრინციპები: მაკროეკონომიკა 3. საერთაშორისო პოლიტ-ეკონომიკა |
| **არჩევითი (5)**   1. დიპლომატიური და საკონსულო სამართალი 2. საერთაშორისო სისხლის სამართალი 3. თანამედროვე სახელმწიფო და დემოკრატია 4. ევროკავშირის სამართალი 5. სამართალმცოდნეობის საფუძვლები | **არჩევითები (5):**   1. გეოეკონომიკა 2. ევროკავშირის ეკონომიკა 3. პოსტ-კომუნისტური ეკონომიკური ტრანზიცია 4. მწვანე ეკონომიკა 5. საერთაშორისო ეკონომიკური ურთიერთობები |
| **თემატიკა: უსაფრთხოება**  **სავალდებულო (6):**   1. საერთაშორისო უსაფრთხოების თეორიები 2. ეროვნული უსაფრთხოების პოლიტიკა 3. საერთაშორისო კონფლიქტების მოგვარება 4. ევროპული და ევრო-ატლანტიკური უსაფრთხოება 5. საქართველოს კონფლიქტების ანალიზი 6. ჰიბრიდული ომის წარმოება | **თემატიკა: პოლიტიკური ფილოსოფია**  **სავალდებულო(7):**   1. პოლიტიკური აზრის ისტორია 2. პოლიტიკური იდეოლოგიები 3. მმართველობითი სისტემები 4. საერთაშორისო ურთიერთობების თეორიები 5. შედარებითი პოლიტიკა 6. ევროპეიზაცია და დემოკრატიზაცია 7. საჯარო პოლიტიკა |
| **არჩევითები (4):**   1. ომის თეორიები 2. სამხედრო ოპერაციების გააზრება 3. საერთაშორისო ტერორიზმი 4. საქართველოს ენერგო უსაფრთხოება | **არჩევითები(4):**   1. პარტიული პოლიტიკა 2. პოლიტიკური პიარი 3. ჰოლოკოსტის ნარატივი 4. ევროპული ინტეგრაციის თეორიები |
| **თემატიკა: საგარეო პოლიტიკა**  **სავალდებულო (8):**   1. შესავალი საერთაშორისო ურთიერთობებში 2. დიპლომატიის ისტორია 3. საერთაშორისო ორგანიზაციები და ინტეგრაციული პროცესები 4. ევროპული ინტეგრაციის ისტორიები 5. საქართველოს საგარეო პოლიტიკა 6. საერთაშორისო ენერგეტიკული ურთიერთობები 7. პოსტ-საბჭოთა პოლიტიკა 8. საგარეო პოლიტიკის ანალიზი | **თემატიკა : პროფესიული უნარები**  **სავალდებულო (1)**   1. კვლევის მეთოდები |
| **არჩევითები (7):**   1. რეგიონალიზაციის პროცესები სამხრეთ კავკასიაში 2. ევროკავშირის ინსტიტუტები და მმართველობა 3. ამერიკის საგარეო პოლიტიკა 4. რუსეთის საგარეო პოლიტიკა 5. ჩინეთის საგარეო პოლიტიკა 6. ახლო აღმოსავლეთის და ჩრდილოეთ აფრიკის რეგიონების პოლიტიკა 7. ინსტიტუტები და განვითარება | **არჩევითები (9):**   1. პროექტების წერა 2. საჯარო მეტყველება 3. მოლაპარაკებები და მედიაცია 4. დებატების ხელოვნება 5. ადვოკატირება და ლობი 6. სტრატეგიული დაგეგმარება 7. სოციალური მედია და სტრატეგიული კომუნიკაცია 8. პრაქტიკა 9. პროფესიული კარიერის განვითარება |

საგანმანათლებლო პროგრამის ძირითად სწავლის სფეროსა და თავისუფალ კომპონენტებს შორის კრედიტების განაწილება შემდეგნაირია:

* ძირითადი სწავლის სფეროს სავალდებულო და არჩევითი კომპონენტების ჯამური მოცულობა შეადგენს 181 კრედიტს, მათ შორის:

ა) ძირითადი სწავლის სფეროს სავალდებულო კომპონენტი - 145 კრედიტი;

ბ) ძირითადი სწავლის სფეროს არჩევთი კომპონენტი - 36 კრედიტი;

* სავალდებულო და არჩევითი თავისუფალი კომპონენტების ჯამური მოცულობა შეადგენს 59 კრედიტს, მათ შორის:

ა) სავალდებულო თავისუფალი კომპონენტი - 49 კრედიტი;

ბ) არჩევითი თავისუფალი კომპონენტი - 10 კრედიტი.

**სტუდენტის ცოდნის შეფასების სისტემა**

საერთაშორისო ურთიერთობების საბაკალავრო საგანმანათლებლო პროგრამაში სტუდენტის ცოდნის შეფასება დაფუძნებულია კრიტერიუმებზე, რომლებიც განსაზღვრავენ ფლობს თუ არა სტუდენტი პროგრამის კომპონენტით განსაზღვრულ სწავლის შედეგებს.

სტუდენტის ცოდნის შეფასების სისტემა შეესაბამება საქართველოს განათლებისა და მეცნიერების მინისტრის 2007 წლის 5 იანვრის №3 ბრძანებით დამტკიცებულ „უმაღლესი საგანმანათლებლო პროგრამების კრედიტებით გაანგარიშების წესს“.

სწავლის შედეგების მიღწევა ფასდება შუალედური და დასკვნითი შეფასებებით, რომელთა ჯამი წარმოადგენს საბოლოო შეფასებას. სასწავლო კურსის მაქსიმალური საბოლოო შეფასება შეადგენს 100 ქულას.

შეფასების სისტემა ითვალისწინებს:

**ა) ხუთი სახის დადებით შეფასებას:**

(A) ფრიადი – 91-100 ქულა;

(B) ძალიან კარგი – 81-90 ქულა;

(C) კარგი – 71-80 ქულა;

(D) დამაკმაყოფილებელი – 61-70 ქულა;

(E) საკმარისი – 51-60 ქულა.

**ბ) ორი სახის უარყოფით შეფასებას:**

(FX) ვერ ჩააბარა – 41-50 ქულა, რაც ნიშნავს, რომ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით დამატებით გამოცდაზე ერთხელ გასვლის უფლება;

(F) ჩაიჭრა – 40 ქულა და ნაკლები, რაც ნიშნავს, რომ სტუდენტის მიერ ჩატარებული სამუშაო არ არის საკმარისი და მას სასწავლო კურსი/საგანი ახლიდან აქვს შესასწავლი.

საგანმანათლებლო პროგრამის კომპონენტში, უარყოფითი შეფასების (FX) მიღების შემთხვევაში სტუდენტს ეძლევა დამატებით გამოცდაზე გასვლის უფლება. დამატებით გამოცდაზე გასვლის უფლებას სტუდენტი მოიპოვებს იმ შემთხვევაშიც, თუ მან დააგროვა საბოლოო შეფასების 51 ქულა ან მეტი, მაგრამ ვერ გადალახა დასკვნითი გამოცდისთვის განსაზღვრული მინიმალური კომპეტენციის ზღვარი. დამატებითი გამოცდა ინიშნება დასკვნითი გამოცდის შედეგების გამოცხადებიდან არანაკლებ 5 დღეში.

სტუდენტის მიერ დამატებით გამოცდაზე მიღებულ შეფასებას არ ემატება დასკვნით შეფასებაში მიღებული ქულათა რაოდენობა. დამატებით გამოცდაზე მიღებული შეფასება არის დასკვნითი შეფასება და აისახება საგანმანათლებლო პროგრამის კომპონენტის საბოლოო შეფასებაში.

შუალედური შეფასება დაყოფილია კომპონენტებად. შუალედური შეფასების სავალდებულო კომპონენტია შუალედური გამოცდა, რომელიც ტარდება მე-8 მე-9 კვირაში. შუალედური შეფასება გულისხმობს სამუშაო ჯგუფში მუშაობის/პრაქტიკური მუშაობის დროს სტუდენტების მუშაობის პროცესის, შუალედური გამოცდის და სტუდენტის დამოუკიდებელი სამუშაოს ჯამურ შეფასებას, ხოლო დასკვნითი შეფასება - დასკვნითი გამოცდის შეფასებას. შუალედური და დასკვნითი შეფასებების მეთოდებს და მათ ხვედრით წილს განსაზღვრავს სასწავლო კურსის განმახორციელებელი პერსონალი შესაბამისი სილაბუსის ფარგლებში. სილაბუსში ასევე განმარტებულია თითოეული კომპონენტის შეფასების კრიტერიუმებიც.

დასკვნით გამოცდაზე სტუდენტი დაიშვება შუალედური შეფასების მინიმალური ზღვარის გადალახვის შემთხვევაში. დასკვნითი გამოცდა ჩაითვლება ჩაბარებულად დასკვნითი გამოცდის მინიმალური ზღვარის გადალახვის შემთხვევაში. შუალედური შეფასებისთვის და დასკვნითი გამოცდისთვის განსაზღვრულია შემდეგი მინიმალური კომპეტენციის ზღვარი: შუალედური შეფასების 50%, დასკვნითი გამოცდის შეფასების 50% + 1 ქულა.

კრედიტი ათვისებულად ჩაითვლება თუკი შუალედური შეფასებისა და დასკვნითი გამოცდისთვის დადგენილი მინიმალური ზღვრების გადალახვის საფუძველზე სტუდენტის მიერ მიღებული ქულების ჯამი შეადგენს 51 ქულას ან მეტს.

სასწავლო კურსის განმახორციელებელი პერსონალი, სასწავლო კურსის სპეციფიკის გათვალისწინებით უფლებამოსილია სილაბუსით განსაზღვროს განსხვავებული (უფრო მაღალი) შუალედური და დასკვნითი შეფასებების მინიმალური კომპეტენციის ზღვარი, საქართველოს მოქმედი კანონმდებლობით დადგენილი მოთხოვნის შესაბამისად.

სასწავლო კურსის განმახორციელბელი პერსონალი, მიზნების, სწავლის შედეგების და სასწავლო კურსის სპეციფიკის გათვალისწინებით ასევე უფლებამოსილია შეფასების მეთოდში/მეთოდებში განსაზღვროს მინიმალური კომპეტენციის ზღვარი. შეფასების მეთოდში/მეთოდებში მინიმალური კომპეტენციის ზღვარის არსებობის შემთხვევაში, კრედიტის მინიჭება შესაძლებელი იქნება თითოეულ შეფასების მეთოდში არსებული მინიმალური კომპეტენციის ზღვარის გადალახვის, თითოეულ შეფასების კომპონენტში (შუალედური და დასკვნითი შეფასება) არსებული მინიმალური კომპეტენციის ზღვარის გადალახვისა და შუალედურ და დასკვნით შეფასებებში მიღებული ქულების დაჯამების შედეგად მინიმუმ 51 ქულის მიღების შემთხვევაში.

**დასაქმების სფერო**

საერთაშორისო ურთიერთობების პროგრამის კურსდამთავრებულს შეუძლია, იმუშაოს საჯარო, კერძო თუ არასამთავრობო სექტორში  პოლიტიკის შემქმნელის, აღმასრულებელ, ანალიტიკურ და წარმომადგენლობით პოზიციებზე.

საჯარო სექტორში საერთაშორისო ურთიერთობების სპეციალისტები მეტწილად საქმდებიან საგარეო საქმეთა სამინისტროში ან ნებისმიერი სხვა სამინისტროსა თუ სახელმწიფო უწყების საერთაშორისო ურთიერთობების დეპარტამენტებში ისევე, როგორ მთავრობათაშორის რეგიონალურ და საერთაშორისო ორგანიზაციებში, მათ ნებისმიერ სააგენტოსა თუ ინსტიტუტში; კერძო სექტორში სართაშორისო ურთიერთობების სპეციალისტებს ძირითადად შეხვდებით ტრანსნაციონალურ კორპორაციებში და საერთაშორისო პროფილის მქონე სხვა მათ შორის საგანმანათლებლო და კვლევით ორგანიზაციებში; ხოლო არასამთავრობო სექტორში საერთაშორისო ურთიერთობების სპეციალისტების ძირითადად დასაქმების ადგილი არის ადგილობრივი, რეგიონალური თუ საერთაშორისო არასამთავრობო ორგანიზაციები და ანალიტიკური ცენტრები.

**სამართლის საბაკალავრო საგანმანათლებლო პროგრამა**

*პროგრამაში* *განხორციელებული ბოლო ცვლილებები*

*განხილულია ფაკულტეტის საბჭოს სხდომაზე:*

*ოქმი №ს4-23, 19.04.2023*

*დამტკიცებულია მმართველი საბჭოს გადაწვეტილებით:*

*დადგენილება №6, 27.04.2023*

**განათლების საფეხური:** ბაკალავრიატი (უმაღლესი აკადემიური განათლების I საფეხური)

**სწავლების ენა:** ქართული, სტუდენტს აქვს საშუალება რამდენიმე სასწავლო კურსს დაეუფლოს ინგლისურ ენაზე

**საგანმანათლებლო პროგრამის ტიპი:** აკადემიური/ძირითადი

**დეტალური სფეროს დასახელება და კოდი:** 0421 სამართალი

**მისანიჭებელი კვალიფიკაცია:** სამართლის ბაკალავრი (Bachelor of laws)

**სწავლის ხანგრძლივობა:** 8 სემესტრი

**საგანმანათლებლო პროგრამის მოცულობა:** 240 კრედიტი

**საგანმანათლებლო პროგრამის ხელმძღვანელი:** ლევან მესხორაძე, აფილირებული ასოცირებული პროფესორი, ელ. ფოსტა: [levan.meskhoradze@eu.edu.ge](mailto:levan.meskhoradze@eu.edu.ge)

**საგანმანათლებლო პროგრამის თანახელმძღვანელი:** ეკა კაველიძე, სამართლის დოქტორი, ელ. ფოსტა: [kavelidze.eka@eu.edu.ge](mailto:kavelidze.eka@eu.edu.ge)

**პროგრამის აქტუალობა**

სამართალი, როგორც საზოგადოების, სახელმწიფოსა და საჯარო თუ კერძო ინსტიტუციების მოწყობის იურიდიული საფუძველი, აქტუალობას არათუ კარგავს, არამედ, დროთა განმავლობაში მეტად იძენს. ასევე, სამართლის განვითარებასთან ერთად მატულობს მისი მნიშვნელობა და ფუნქცია საზოგადოებაში. საქართველოში დემოკრატიული, სახელმწიფოებრივი ინსტიტუტები ჯერ კიდევ განვითარების ეტაპზეა, შესაბამისად, საზოგადოებაში სამართლებრივი პრობლემების გადაჭრა სულ უფრო აქტუალური ხდება. ფორმირდება სრულიად ახალი სამართლებრივი, საზოგადოებრივი ურთიერთობები, რასაც ბუნებრივია თან ახლავს დამატებითი სამართლებრივი პრობლემები, დავები, რის გამოც სამათლებრივი პრობლემების გადაჭრა სულ უფრო აქტუალური და საჭიროა.

მრავალფეროვანი საზოგადოებრივი, ინსტიტუციური და სახელმწიფოთაშორისი ურთიერთობების გათვალისწინებით, უკიდურესად მნიშვნელოვანია სამართლის შესაბამისი დარგებისა და

ნორმების სიღრმისეული ცოდნა და მათი ეფექტური რეალიზება. ამდენად, სამართლის საბაკალავრო საგანმანათლებლო პროგრამის აქტუალობაც ამ ფაქტორიდან გამომდინარეობს.

სამართალი და სამართლებრივი ნორმები მთლიანობაში ქმნის ნებისმიერი ტიპის ურთიერთობის იურიდიულ ბაზისს, ამდენად, მის ცოდნასა და რეალიზებას გადამწყვეტი მნიშვნელობა გააჩნია სამართლებრივი და დემოკრატიული სახელმწიფოსა და საზოგადოების ფუნქციონირებისთვის. შესაბამისად, კვალიფიციური, ფუნდამენტური და პრაქტიკული უნარების მქონე სამართალმცოდნეების მომზადება გარდაუვალი აუცილებლობაა.

საყურადღებოა ისიც, რომ საქართველო დღითიდღე უფრო საინტერესო ხდება უცხოელი ინვესტორებისთვის. ხორციელდება ახალი ინვესტიციები, ფორმირდება ახალი კომპანიები, რომლებიც უთუოდ საჭიროებენ სამართლებრივ მოწესრიგებას, რაც კიდევ ერთხელ სძენს აქტუალობას იურისტის პროფესიას.

**პროგრამაზე დაშვების წინაპირობები**

სამართლის საბაკალავრო საგანმანათლებლო პროგრამაზე ჩარიცხვის უფლება აქვს სრული ზოგადი განათლების დამადასტურებელი ან მასთან გათანაბრებული დოკუმენტის მქონე პირს, რომელიც ერთიანი ეროვნული გამოცდების შედეგების საფუძველზე სწავლის უფლებას მოიპოვებს ევროპის უნივერსიტეტში.

პროგრამაზე ჩარიცხვისთვის აბიტურიენტი ვალდებულია ერთიან ეროვნულ გამოცდებზე ჩააბაროს შემდეგი საგნები:

ა) ქართულ ენა და ლიტერატურა (აბიტურიენტმა უნდა გადალახოს კანონმდებლობით დადგენილი მინიმალური კომპეტენციის ზღვარი)

ბ) უცხოური ენებიდან ერთ-ერთი შემდეგი ენა: ინგლისური ენა, გერმანული ენა, ფრანგული ენა, რუსული ენა (აბიტურიენტმა უნდა გადალახოს კანონმდებლობით დადგენილი მინიმალური კომპეტენციის ზღვარი)

გ) ერთ-ერთი შემდეგი საგანი: ისტორია/მათემატიკა/სამოქალაქო განათლება (აბიტურიენტმა უნდა გადალახოს კანონმდებლობით დადგენილი მინიმალური კომპეტენციის ზღვარი). თითოეული საგნისთვის განკუთვნილი ადგილების რაოდენობა არ უნდა იყოს პროგრამაზე გამოცხადებული ადგილების 10%-ზე ნაკლები. ზუსტი პროცენტული განაწილება განისაზღვრება პროგრამის ხელმძღვანელის მიერ ადგილების გამოცხადებამდე.

**პროგრამაზე ერთიანი ეროვნული გამოცდების გავლის გარეშე სწავლის უფლებას მოპოვებენ:**

პირები, რომლებსაც „უმაღლეს საგანმანათლებლო დაწესებულებაში ერთიანი ეროვნული გამოცდების/საერთო სამაგისტრო გამოცდების გავლის გარეშე სწავლის უფლების მქონე აბიტურიენტების/მაგისტრანტობის კანდიდატების/სტუდენტების მიერ დოკუმენტების წარდგენისა და განხილვის წესის დამტკიცების შესახებ“ საქართველოს განათლებისა და მეცნიერების მინისტრის 2011 წლის 29 დეკემბრის №224/ნ ბრძანების საფუძველზე უფლება აქვთ ჩაირიცხონ უნივერსიტეტში ერთიანი ეროვნული გამოცდების გავლის გარეშე. აღნიშნული პირები ვალდებულნი არიან დაადასტურონ ქართული ენის B2 დონეზე ფლობა „ევროპის უნივერსიტეტის სტუდენტის ენობრივი კომპეტენციის დადგენის წესის“ შესაბამისად.

**პროგრამაზე ასევე დაიშვებიან:**

,,უმაღლესი საგანმანათლებლო დაწესებულებიდან სხვა უმაღლეს საგანმან­ათლებლო დაწესებულებაში გადასვლის წესისა და საფასურის დამტკიცების შესახებ“ საქართველოს განათლებისა და მეცნიერების მინისტრის 2010 წლის 4 თებერვლის №10/ნ ბრძანების შესაბამისად მობილობის წესით ჩარიცხული სტუდენტები.

**პროგრამის მიზნები**

სამართლის საბაკალავრო საგანმანათლებლო პროგრამის მიზნებია:

1) მოამზადოს ადგილობრივ და საერთაშორისო შრომის ბაზარზე კონკურენტუნარიანი, კვალიფიციური იურისტი, რომელსაც ექნება ეროვნული სამართლის ფართო, ხოლო საჯარო, კერძო, სისხლის ან საერთაშორისო სამართლის სიღრმისეული ცოდნა;

2) მოამზადოს სპეციალისტი, რომელსაც მიღებული ცოდნის საფუძველზე ექნება სამართლებრივი პრობლემის იდენტიფიცირების, გადაჭრის, შეფასების, მსჯელობის, დასაბუთების, სამართლებრივი დოკუმენტების წარმოების, სამართლის წყაროების (სამეცნიერო პუბლიკაციები, საკანონმდებლო ცვლილებები, სასამართლო გადაწყვეტილებები) მოძიების და ი­­­ურისპრუდენციაში არსებული სიახლეების მიდევნების, დამუშავების და დასაბუთებული პოზიციის წერილობითი და ზეპირი ფორმით გადმოცემის უნარი;

3) ასევე, მოამზადოს პროფესიული და ეთიკური ღირებულებების მქონე, სოციალური პასუხისმგებლობისა და დემოკრატიული ფასეულობების მატარებელი სპეციალისტი.

**სწავლის შედეგები**

**ცოდნა და გაცნობიერება**

სამართლის საბაკალავრო პროგრამის დასრულების შემდეგ სტუდენტი:

**I შედეგი:** აღწერს სამართლის არსს, მის ძირითად პრინციპებს, სისტემას, სამართლებრივ სისტემებს; ქართული სამართლის ისტორიულ წყაროებს, სამართლის ნორმათა სტრუქტურას, ფუნქციას, განმარტების მეთოდებს და სამართლის სფეროში არსებულ თეორიებს;

**II შედეგი:** განიხილავს სახელმწიფოს ცნებას, ფუნქციას, სახელმწიფო მმართველობისა და ტერიტორიული მოწყობის ფორმებს, ასევე ეროვნული მოდელის თავისებურებებს, კონსტიტუციური სამართლის ძირითად ასპექტებს, პრინციპებს, თეორიებს. ადამიანის უფლებათა კონცეპტუალურ და ღირებულებით საკითხებს, შეზღუდვების პრინციპებსა და დაცვის ეროვნული მექანიზმის ძირითად სპეციფიკას, ადმინისტრაციული ორგანოების საქმიანობის ფორმებსა და პრინციპებს, საკონსტიტუციო და ადმინისტრაციული სამართალწარმოების თავისებურებებს.

**III შედეგი:** აღწერს კერძო სამართლის სისტემას, პრინციპებს, კერძო სამართლის სფეროში არსებულ თეორიებს; სამოქალაქო სამართლის უზოგადეს ცნებებს და პრინციპებს, ასევე, სანივთო სამართლის ვალდებულებითი სამართლის, მათ შორის, სახელშეკრულებო და კანონისმიერი ვალდებულებითი ურთიერთობების, საოჯახო სამართლის, სამეწარმეო სამართლის ძირითად საკითხებს; სამეწარმეო თავისუფლების მნიშვნელობას და მისი დაცვის ეროვნულ ინსტრუმენტებს. შრომის უფლების დაცვის ეროვნულ მექანიზმებს. სამოქალაქო სამართალწარმოების თავისებურებებს;

**IV შედეგი:** ჩამოთვლის და აღწერს სისხლის სამართლის პრინციპებსა და ზოგად ცნებებს, დანაშაულის არსს, სახეებსა და კატეგორიებს, სასჯელთა სისტემას, სისხლის სამართალწარმოების სტადიებსა და თავისებურებებს;

**V შედეგი:** განიხილავს საერთაშორისო სამართლის სისტემას, ძირითად პრინციპებს და ინსტიტუტებს, წყაროებს; ჩვეულებითი ნორმებს საერთაშორისო სამართალში; საერთაშორისო სამართლებრივ-პოლიტიკურ ინსტიტუტებს, საერთაშორისო ხელშეკრულებებისა და კონვენციების ეროვნულ დონეზე გამოყენების თავისებურებებს; საერთაშორისო სასამართლოებსა და ტრიბუნალებს, მათ შორის, მათ წესებს და პროცედურებს; საერთაშორისო სამართლებრივი პასუხისმგებლობის მექანიზმებს, საერთაშორისო და ეროვნული სამართლის თანაფარდობას.

**VI შედეგი:** განსაზღვრავს სამართლევრივი დავის წარმოშობის მიზეზებს, მის ძირითად მახასიათებლებს და მათი სამართლებრივი საშუალებებით გადაწყვეტის სგზებს.

**უნარი**

სამართლის საბაკალავრო საგანმანათლებლო პროგრამის დასრულების შემდეგ სტუდენტი:

**VII შედეგი:** იყენებს სამართლებრივი წერისა და კვლევის უნარებს. მოიძიებს რელევანტურ ნორმატიულ ბაზასა და სამართლებრივ წყაროებს და უსადაგებს მათ კონკრეტულ სამართლებრივ პრობლემას. ადგენს საჭირო სამართლებრივ დოკუმენტებს, მათ შორის სამოქალაქო და ადმინისტრაციული ხელშეკრულება, სამართალშეფარდებითი აქტი, საპროცესო დოკუმენტები, ინდივიდუალური და ნორმატიული ადმინისტრაციული აქტების პროექტები; შეიმუშავებს კვლევით ან პრაქტიკული ხასიათის პროექტებს წინასწარ განსაზღვრული მითითებების შესაბამისად.

**VIII შედეგი:** აიდენტიფიცირებს სამართლის სფეროში არსებულ რთულ და გაუთვალისწინებელ პრობლემებს და სტანდარტული ან/და ახლებური მეთოდებით შეიმუშავებს მისი გადაწყვეტის გზებს; ასევე, შეიმუშავებს დავის გადაწყვეტის სტრატეგიასა და ტაქტიკას, დავის გადაწყვეტის კანონიერი საშუალებებისა და ეთიკის ნორმების გათვალისწინებით; მათ შორის აანალიზებს სამართლებრივ საკითხებს სხვადასხვა პერსპექტივით; ასევე, ავითარებს სამართლებრივი პრობლემატიკის გადაწყვეტისთვის სხვადასხვა თეზისს და ასაბუთებს არჩეულ მიდგომას; აანალიზებს სამართლის ნორმებს, წყაროებს, მეთოდებს და იყენებს მათ:

* საქმის ფაქტობრივი გარემოებების დადგენის,/შეფასებისთვის
* ასევე სამართლებრივ დავაში საკუთარი პოზიციების დასაბუთებისთვის
* ამა თუ იმ იურიდიული მოქმედებების განხორციელებისთვის ან/და
* ნებისმიერი სამართლებრივი პრობლემის გადაჭრის მიზნით.

**IX შედეგი:** ავითარებს და ასაბუთებს სამართლებრივი პრობლემებისა და მათი გადაჭრის გზების შესახებ საკუთარ მოსაზრებებს სპეციალისტებთან და არასპეციალისტებთან ზეპირი და წერითი ფორმით, შესაბამისი საინფორმაციო და საკომუნიკაციო ტექნოლოგიების გამოყენებით, ქართულ ან/და ინგლისურ ენებზე;

**X შედეგი:** მოიძიებს და გამოარჩევს საჭირო ინფორმაციას, მათ შორის შორის, ეროვნული და საერთაშორისო სამართლის წყაროებს, საკანონმდებლო ცვლილებებს, სასამართლო პრაქტიკას, სამეცნიერო სიახლეებს, ელექტრონული საბიბლიოთეკო სისტემებისა და სხვა მონაცემთა ბაზების, ძირითადი სამართლებრივი საინფორმაციო სისტემების მეშვეობით

**პასუხისმგებლობა და ავტონომიურობა**

სამართლის საბაკალავრო საგანმანათლებლო პროგრამის დასრულების შემდეგ სტუდენტი:

**XI შედეგი:** ცნობს იურისტის ეთიკური სტანდარტების მნიშვნელობას, მოქმედებს იურისტის ეთიკური და პროფესიული ქცევის ნორმების შესაბამისად. პატივს სცემს ადამიანის უფლებებს, მონაწილეობს შესაბამისი სამართალწარმოების პროცესში სამართლებრივი ღირებულებების დაცვითა და გათვალისწინებით;

**XII შედეგი:** წარმართავს საკუთარი და სხვების განვითარებაზე ორიენტირებულ საქმიანობას, ინდივიდუალური და გუნდური მუშაობის ძირითადი პრინციპების დაცვით;

**XIII შედეგი:** ავლენს საკუთარი ცოდნის მუდმივად განახლების უნარს, „მთელი ცხოვრების განმავლობაშისწავლის“ პრინციპის დაცვით.

**სამართლის საბაკალავრო პროგრამის დასრულების შემდეგ საერთაშორისო სამართლის კონცენტრაციის არჩევის შემთხვევაში, სტუდენტი:**

**I შედეგი:** იყენებს სტრასბურგის სასამართლოს პრეცედენტებს როგორც სისხლის ისე სამოქალაქო სამართალწარმოებაში;

**II შედეგი:** აგებს ევროპის საერთაშორისო სასამართლოში საქმის წარმოებასთან დაკავშირებულ დოკუმენტებს.

**სამართლის საბაკალავრო პროგრამის დასრულების შემდეგ საჯარო სამართლის კონცენტრაციის არჩევის შემთხვევაში, სტუდენტი:**

**I შედეგი:** კონსტიტუციური სამართლის მიმართულებით ხსნის კაზუსებს ამოხსნის მეთოდიკის გამოყენებით;

**II შედეგი:** მიმოიხილავს კონსტიტუციურ-სამართლებრივ საკითხებს სხვადასხვა ქვეყნების გამოცდილების ჭრილში;

**III შედეგი:** დამოუკიდებლად აგებს ადმინისტრაციული სამართალწარმოებისთვის საჭირო დოკუმენტებს;

**IV შედეგი:** მონაწილეობს ადმინისტრაციულ სამართალწამროებაში საქმის სპეციფიკისა და არსებული საპროცესო ნორმების გათვალისწინებით.

**სამართლის საბაკალავრო პროგრამის დასრულების შემდეგ სისხლის სამართლის კონცენტრაციის არჩევის შემთხვევაში, სტუდენტი:**

**I შედეგი:** სისხლის სამართლის მიმართულებით ხსნის კაზუსებს ამოხსნის მეთოდიკის გამოყენებით;

**II შედეგი:** აგებს სისხლის სამართალწარმოებისათვის მნიშვნელოვან საპროცესო დოკუმენტებს;

**III შედეგი:** აგებს და დემონსტრირებს შესავალ და დასკვნით სიტყვას დამოუკიდებლად, ასევე სისხლის სამართლის საქმეში ვერსიას, ატარებს პირდაპირ და ჯვარედინ დაკითხვას, მონაწილეობს ნაფიც მსაჯულთა სასამართლო განხილვაში, საქმის სპეციფიკისა და არსებული საპროცესო ნორმების გათვალისწინებით.

**სამართლის საბაკალავრო პროგრამის დასრულების შემდეგ კერძო სამართლის კონცენტრაციის არჩევის შემთხვევაში, სტუდენტი:**

**I შედეგი:** კერძო სამართლის მიმართულებით ხსნის კაზუსებს ამოხსნის მეთოდიკის გამოყენებით;

**II შედეგი:** მიმოიხილავს კერძო სამართლის საკითხებს სხვადასხვა ქვეყნების გამოცდილების ჭრილში;

**III შედეგი:** დამოუკიდებლად აგებს სამოქალაქო სამართალწარმოებისთვის საჭირო დოკუმენტებს;

**IV შედეგი:** მონაწილეობს სამოქალაქო სამართალწარმოებაში, საქმის სპეციფიკისა და არსებული საპროცესო ნორმების გათვალისწინებით.

**პროგრამის მოცულობა და სტრუქტურა**

საბაკალავრო პროგრამა აგებულია კრედიტების ტრანსფერის ევროპული სისტემის საფუძველზე, სტუდენტზეა ორიენტირებული და ემყარება სტუდენტის აკადემიურ დატვირთვას, რომელიც საჭიროა საგანმანათლებლო პროგრამის მიზნებისა და შედეგების მისაღწევად.

პროგრამის ხანგრძლივობა შეადგენს 4 აკადემიურ წელს ანუ 8 სემესტრს და მოიცავს 240 კრედიტს.

1 კრედიტი მოიცავს 25 ასტრონომიულ საათს.

კრედიტი დროის ერთეულში (სთ.) ასახავს სამუშაოს იმ მოცულობას, რომელიც საჭიროა სტუდენტის მიერ პროგრამის შესაბამისი სასწავლო კურსის ასათვისებლად და სწავლის შედეგების მისაღწევად. კრედიტი ითვალისწინებს საკონტაქტო და დამოუკიდებელ მუშაობას.

სემესტრის განმავლობაში სტუდენტმა უნდა დაძლიოს 30 კრედიტი (30 კრედიტი = 750 სთ.), ხოლო აკადემიური წლის განმავლობაში - 60 კრედიტი, თუმცა, პროგრამის სპეციფიკიდან და სტუდენტის ინდივიდუალური დატვირთვიდან გამომდინარე, კრედიტების რაოდენობა აკადემიური წლის განმავლობში შეიძლება იყოს 60-ზე ნაკლები ან მეტი, მაგრამ არაუმეტეს 75 კრედიტისა.

სამართლის საბაკალავრო პროგრამა მოიცავს 240 კრედიტს, მათ შორის:

სავალდებულო თავისუფალი კომპონენტი, რომელიც ორიენტირებულია ზოგადი, ტრანსფერული უნარების განვითარებაზე - 29 კრედიტი

ძირითადი სწავლის სფეროს სავალდებულო სასწავლო კურსები (მათ შორის პრაქტიკის კომპონენტი - 10 კრედიტი) - 149 კრედიტი

ძირითადი სწავლის სფეროს არჩევითი სასწავლო კურსები - 4 კრედიტი

კონცენტრაცია - 30 კრედიტი

არჩევითი თავისუფალი კომპონენტი, რომელიც ასევე ორიენტირებულია ზოგადი ტრანსფერული უნარების განვითარებაზე და რომლის ფარგლებშიც სტუდენტს ეძლევა შესაძლებლობა აირჩიოს სასწავლო კურსები უნივერსიტეტში მოქმედი შესაბამისი საფეხურის ნებისმიერი საგანმანთლებლო პროგრამიდან, სასწავლო კურსზე დაშვების წინაპირობების დაცვით - 28 კრედიტი.

რიგი სასწავლო კურსები ალტერნატიული სახით შეთავაზებულია ინგლისურ ენაზე სტუდენტის სურვილის შესაბამისად. აღნიშნული სასწავლო კურსების შესწავლის წინაპირობაა ინგლისური ენის მინიმუმ B2 დონეზე ცოდნა (დაშვების სხვა წინაპირობებთან ერთად, ასეთის არსებობის შემთხვევაში).

პროგრამა იძლევა 4 კონცენტრაციიდან (საჯარო სამართლის, კერძო სამართლის, სისხლის სამართლის და საერთაშორისო სამართლის კონცენტრაციიდან) ერთ-ერთის არჩევის შესაძლებლობას. კონცენტრაციები ითვალისწინებენ როგორც სავალდებულო ისე არჩევით სასწავლო კურსებს.

ერთი აკადემიური სასწავლო წელი მოიცავს 42 კვირას. ერთი სემესტრი შედგება 21 კვირისგან, მათ შორის 15 კვირა სასწავლო, ხოლო 6 კვირა სასესიო. კერძოდ, მე–18 და მე–19 კვირა დასკვნითი გამოცდების პერიოდი, მე–20 და 21-ე კვირა დამატებითი დასკვნითი გამოცდების პერიოდი. დასკვნით და შესაბამის დამატებით გამოცდას შორის შუალედი უნდა იყოს დასკვნითი გამოცდის შედეგების გამოცხადებიდან არა ნაკლებ 5 დღე. მერვე/მეცხრე კვირას ტარდება შუალედური გამოცდები, გარდა იურიდიული პრაქტიკისა.

საბაკალავრო პროგრამით გათვალისწინებული სასწავლო კურსები მიმართულია პროგრამაში დასახული მიზნების მიღწევაზე და სწავლის შედეგად მისაღები კვალიფიკაციის შესაბამისი კომპეტენციების ჩამოყალიბებაზე. მისაღწევი კომპეტენციების ფორმირების ლოგიკური თანმიმდევრობა განსაზღვრავს საბაკალავრო პროგრამის შინაარსს, სტრუქტურას და სასწავლო გეგმას.

**სტუდენტის ცოდნის შეფასების სისტემა**

სტუდენტის ცოდნის შეფასების სისტემა შეესაბამება საქართველოს განათლებისა და მეცნიერების მინისტრის 2007 წლის 5 იანვრის №3 ბრძანებით დამტკიცებულ „უმაღლესი საგანმანათლებლო პროგრამების კრედიტებით გაანგარიშების წესს“, რომელიც ითვალისწინებს:

**ა) ხუთ სახის დადებით შეფასებას:**

ა) (A) ფრიადი – 91-100 ქულა;

ბ) (B) ძალიან კარგი – 81-90 ქულა;

გ) (C) კარგი – 71-80 ქულა;

დ) (D) დამაკმაყოფილებელი – 61-70 ქულა;

ე) (E) საკმარისი – 51-60 ქულა.

**ბ) ორი სახის უარყოფით შეფასებას:**

ა) (FX) ვერ ჩააბარა – 41-50 ქულა, რაც ნიშნავს, რომ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით დამატებით გამოცდაზე ერთხელ გასვლის უფლება;

ბ) (F) ჩაიჭრა – 40 ქულა და ნაკლები, რაც ნიშნავს, რომ სტუდენტის მიერ ჩატარებული სამუშაო არ არის საკმარისი და მას სასწავლო კურსი/საგანი ახლიდან აქვს შესასწავლი.

სტუდენტს უარყოფითი შეფასების (FX) მიღების შემთხვევაში დამატებით გამოცდაზე გასვლის უფლება აქვს იმავე სემესტრში. დასკვნით და შესაბამის დამატებით გამოცდას შორის შუალედი უნდა იყოს შედეგების გამოცხადებიდან არა ნაკლებ 5 დღე.

დამატებით გამოცდაზე სტუდენტი დაიშვება იმ შემთხვევაშიც თუ მან გადალახა საბოლოო დადებითი შეფასების მინიმალური ზღვარი (51 ქულა), მაგრამ ვერ გადალახა დასკვნითი გამოცდის მინიმალური ბარიერი.

დასკვნით გამოცდაზე სტუდენტი დაიშვება შუალედური შეფასების მინიმალური ზღვარის (შუალედური შეფასების 50%) გადალახვის შემთხვევაში.

კრედიტის მინიჭება შესაძლებელია თუ სტუდენტის მიერ მიღებული შედეგი აკმაყოფილებს პირობებს:

ა) გადალახა დასკვნითი გამოცდის მინიმალური ბარიერი (დასკვნითი გამოცდის 50% + 1 ქულა);

ბ) მოაგროვა საბოლოო შეფასების მაქსიმალური 100 ქულიდან მინიმუმ 51 ქულა.

სასწავლო კურსის მაქსიმალური შეფასება შეადგენს 100 ქულას, რომელიც მოიცავს შუალედურ და დასკვნით შეფასებებს.

სასწავლო კურსის განმახორციელებელი პერსონალი, სასწავლო კურსის სპეციფიკის გათვალისწინებით უფლებამოსილია სილაბუსით განსაზღვროს განსხვავებული (უფრო მაღალი) შუალედური და დასკვნითი შეფასებების მინიმალური კომპეტენციის ზღვარი, საქართველოს მოქმედი კანონმდებლობით დადგენილი მოთხოვნის შესაბამისად.

სასწავლო კურსის განმახორციელბელი პერსონალი, მიზნების, სწავლის შედეგების და სასწავლო კურსის სპეციფიკის გათვალისწინებით ასევე უფლებამოსილია შეფასების მეთოდში/მეთოდებში განსაზღვროს მინიმალური კომპეტენციის ზღვარი. შეფასების მეთოდში/მეთოდებში მინიმალური კომპეტენციის ზღვარის არსებობის შემთხვევაში, კრედიტის მინიჭება შესაძლებელი იქნება თითოეულ შეფასების მეთოდში არსებული მინიმალური კომპეტენციის ზღვარის გადალახვის, თითოეულ შეფასების კომპონენტში (შუალედური და დასკვნითი შეფასება) არსებული მინიმალური კომპეტენციის ზღვარის გადალახვისა და შუალედურ და დასკვნით შეფასებებში მიღებული ქულების დაჯამების შედეგად მინიმუმ 51 ქულის მიღების შემთხვევაში.

**დასაქმების სფერო**

სამართლის საბაკალავრო პროგრამის კურსდამთავრებულს შეუძლია იმუშაოს სახელმწიფო ან კერძო სექტორში ნებისმიერ იმ თანამდებობაზე, სადაც მოითხოვება სამართლის ბაკალავრის აკადემიური ხარისხი და კანონი არ ითხოვს სახელმწიფო საკვალიფიკაციო გამოცდის ჩაბარებას. დასაქმების პოტენციური სექტორებია სამინისტროები, საქართველოს პარლამენტი, საერთო სასამართლოები, საკონსტიტუციო სასამართლო, სხვადასხვა საჯარო სამართლის იურიდიული პირები, არასამთავრობო ორგანიზაციები, სხვადასხვა პროფილის კერძო კომპანიები და ორგანიზაციები, კერძო საადვოკატო ბიუროები, იურიდიული კომპანიები და ა.შ.

**ტურიზმის საბაკალავრო საგანმანათლებლო პროგრამა**

*პროგრამაში* *განხორციელებული ბოლო ცვლილებები*

*განხილულია ფაკულტეტის საბჭოს სხდომაზე:*

*ოქმი №ს4-23, 19.04.2023*

*დამტკიცებულია მმართველი საბჭოს გადაწვეტილებით:*

*დადგენილება №6, 27.04.2023*

**განათლების საფეხური:** ბაკალავრიატი (უმაღლესი აკადემიური განათლების I საფეხური)

**სწავლების ენა:** ქართული

**საგანმანათლებლო პროგრამის ტიპი:** აკადემიური

**დეტალური სფეროს დასახელება და კოდი:** 1015 მოგზაურობა, ტურიზმი და დასვენება

**მისანიჭებელი კვალიფიკაცია:** ტურიზმის ბაკალავრი / Bachelor of Tourism

**სწავლის ხანგრძლივობა:** 4 წელი (8 სემესტრი)

**საგანმანათლებლო პროგრამის მოცულობა:** 240 ECTS

**პროგრამის ხელმძღვანელი:** პროფესორი, დოქტ. მაია აზმაიფარაშვილი**,** მობ.: (+995) 577 771135, ელ.ფოსტა: [azmaiparashvili.maia@eu.edu.ge](mailto:azmaiparashvili.maia@eu.edu.ge)

**პროგრამის აქტუალობა**

მოგზაურობისა და ტურიზმის სფერო, როგორც დარგთაშორისი რთული კომპლექსი ოპერირებს ურთიერთდაკავშირებული და მონათესავე ინდუსტრიების უზარმაზარი ქსელის, ასევე, სხვა დამხმარე ინდუსტრიების მეშვეობით. ტურიზმის სექტორის ღირებულებების შემქმნელი ჯაჭვი ითხოვს განსხვავებულ მიდგომებს, რაც აისახება კადრების მომზადების პროცესში. ტურიზმის დარგის სწრაფი განვითარება და ცვლილებები ბუნებრივად იწვევს მოთხოვნის ადეკვატურ ზრდას სპეციალისტებზე. საერთაშორისო ასპარეზზე ეროვნული ტურიზმის კონკურენტუნარიანობის ამაღლება, ტურიზმის მსოფლიო ბაზარზე შესაფერისი ადგილის დამკვიდრება, ახალი გამოწვევების დაძლევა, ტურიზმის გეგმაზომიერი განვითარება და ქვეყნის ეკონომიკურ წინსვლაში წვლილის შეტანა, მნიშვნელოვნად დამოკიდებულია კვალიფიციური კადრების მომზადებაზე. ეროვნული ტურიზმის ინდუსტრიისთვის კონკურენტუნარიანი კადრების მომზადება ტურიზმის საბაკალავრო საგანმანათლებლო პროგრამის მნიშვნელოვან ამოცანას უნდა წარმოადგენდეს.

კრიზისი ტურიზმის სექტორისთვის საშუალებაა განიცადოს ტრანსფორმაცია და გახდეს გამძლე, გარდაქმნის, აღდგენის დაჩქარების საწინდარი. პანდემიის უპრეცედენტო ზეგავლენა მოითხოვს ახალ მიდგომებს, ინოვაციებს, ინიციატივებსა და შესაბამის რეაგირებას. ამჟამინდელი სექტორი ეყრდნობა ხარისხიან განათლებას და კვალიფიციურ რესურსებს, ახალ სამუშაო ძალას, აღჭურვილს აუცილებელი თეორიული ცოდნით და გლობალურ ტურიზმში მიმდინარე მოვლენებისა და პროცესების ანალიზის უნარით. შრომის ბაზრის საჭიროებების გათვალისწინებით, უმთავრეს გამოწვევას მცოდნე და მრავალფეროვანი უნარების მქონე კადრების ნაკლებობა წარმოადგენს. შემუშავებული ტურიზმის საბაკალავრო საგანმანათლებლო პროგრამა, ტურიზმის ინდუსტრიას უზრუნველყოფს თანამედროვე ცოდნაზე დაფუძნებული კვალიფიციური და მოტივირებული კადრებით, რაც შესაბამისად საწინდარია ამავე ინდუსტრიის გრძელვადიანი განვითარების.

**პროგრამაზე დაშვების წინაპირობები**

ტურიზმის საბაკალავრო საგანმანათლებლო პროგრამაზე ჩარიცხვის უფლება აქვს სრული ზოგადი განათლების დამადასტურებელი ან მასთან გათანაბრებული დოკუმენტის მქონე პირს, რომელიც ერთიანი ეროვნული გამოცდების შედეგების საფუძველზე სწავლის უფლებას მოიპოვებს ევროპის უნივერსიტეტში.

პროგრამაზე ჩარიცხვისთვის აბიტურიენტი ვალდებულია ერთიან ეროვნულ გამოცდებზე ჩააბაროს შემდეგი საგნები:

ა) ქართულ ენა და ლიტერატურა, (აბიტურიენტმა უნდა გადალახოს კანონმდებლობით დადგენილი მინიმალური კომპეტენციის ზღვარი)

ბ) უცხოური ენებიდან ერთ-ერთი შემდეგი საგანი: ინგლისური ენა, გერმანული ენა, ფრანგული ენა, რუსული ენა (აბიტურიენტმა უნდა გადალახოს კანონმდებლობით დადგენილი მინიმალური კომპეტენციის ზღვარი)

გ) ერთ-ერთი შემდეგი საგანი: ისტორია/მათემატიკა/გეოგრაფია (აბიტურიენტმა უნდა გადალახოს კანონმდებლობით დადგენილი მინიმალური კომპეტენციის ზღვარი). თითოეული საგნისთვის განკუთვნილი ადგილების რაოდენობა არ უნდა იყოს პროგრამაზე გამოცხადებული ადგილების 10%-ზე ნაკლები. ზუსტი პროცენტული განაწილება განისაზღვრება პროგრამის ხელმძღვანელის მიერ ადგილების გამოცხადებამდე.

**პროგრამაზე ერთიანი ეროვნული გამოცდების გავლის გარეშე სწავლის უფლებას მოპოვებენ:**

პირები, რომლებსაც „უმაღლეს საგანმანათლებლო დაწესებულებაში ერთიანი ეროვნული გამოცდების/საერთო სამაგისტრო გამოცდების გავლის გარეშე სწავლის უფლების მქონე აბიტურიენტების/მაგისტრანტობის კანდიდატების/სტუდენტების მიერ დოკუმენტების წარდგენისა და განხილვის წესის დამტკიცების შესახებ“ საქართველოს განათლებისა და მეცნიერების მინისტრის 2011 წლის 29 დეკემბრის №224/ნ ბრძანების საფუძველზე უფლება აქვთ ჩაირიცხონ უნივერსიტეტში ერთიანი ეროვნული გამოცდების გავლის გარეშე. აღნიშნული პირები ვალდებულნი არიან დაადასტურონ ქართული ენის B2 დონეზე ფლობა „ევროპის უნივერსიტეტის სტუდენტის ენობრივი კომპეტენციის დადგენის წესის“ შესაბამისად.

**პროგრამაზე ასევე დაიშვებიან:**

,,უმაღლესი საგანმანათლებლო დაწესებულებიდან სხვა უმაღლეს საგანმან­ათლებლო დაწესებულებაში გადასვლის წესისა და საფასურის დამტკიცების შესახებ“ საქართველოს განათლებისა და მეცნიერების მინისტრის 2010 წლის 4 თებერვლის №10/ნ ბრძანების შესაბამისად მობილობის წესით ჩარიცხული სტუდენტები.

**პროგრამის მიზნები**

ტურიზმის მიმართულების საბაკალავრო საგანმანათლებლო პროგრამაში გამჭოლადაა ასახული ევროპის უნივერსიტეტის მისია, ხედვა და ღირებულებები, აგრეთვე ბიზნესისა და ტექნოლოგიების ფაკულტეტის ძირითადი მიზნები და ამოცანები. მასში, ასევე, გათვალისწინებულია ადგილობრივი შრომის ბაზრის მოთხოვნები და საერთაშორისო ბაზრის ტენდენციები, ადგილობრივი თუ უცხოური უნივერსიტეტების მიერ განხორციელებული ტურიზმის საბაკალავრო პროგრამების წარმატებული გამოცდილება. აღნიშნულის საფუძველზე, ტურიზმის საბაკალავრო პროგრამა ორიენტირებულია უმაღლესი განათლების თანამედროვე სტანდარტების შესაბამისი სწავლების შეთავაზებით მოამზადოს და შრომის ბაზარზე მოთხოვნადი კომპეტენციებით აღჭურვოს ტურიზმის ბაკალავრის ხარისხის მქონე, კონკურენტუნარიანი, სოციალური პასუხისმგებლობის მატარებელი სპეციალისტები.

ზემოაღნიშნულის გათვალისწინებით, ტურიზმის საბაკალავრო **პროგრამის მიზანია:**

1. **მისცეს ცოდნა** ტურიზმისა და მასთან დაკავშირებული ფუნქციონალური სფეროების შესახებ, რომელიც მოიცავს ტურიზმის კომპლექსური საკითხების, თეორიებისა და პრინციპების კრიტიკულ გააზრებას; შესძინოს ცოდნა ტურიზმის ეკონომიკური მნიშვნელობის, ტურისტული ინდუსტრიის დარგობრივი სტრუქტურის, ტურიზმის პოლიტიკის, მართვის და დაგეგმვის საკითხებზე;
2. **განუვითაროს** პრაქტიკული უნარები ტურისტული რესურსებისა და პოტენციალის შეფასებისა და ანალიზის, ტურისტული პროდუქტის ფორმირების, განვითარებისა და რეალიზაციის შესახებ;
3. **გამოუმუშავოს უნარები,** რომლებიც დაეხმარება ტურიზმის სფეროში წამოჭრილი აქტუალური პრობლემების დამოუკიდებლად იდენტიფიცირებასა და მათი გადაჭრის სტრატეგიების დაგეგმვაში, სოციალური-ეკონომიკური ასპექტების და ეთიკური ნორმების გათვალისწინებით.

საბაკალავრო პროგრამის ფარგლებში დასახული მიზნების თანმიმდევრული და სრულფასოვანი განხორციელება უზრუნველყოფს უმაღლესი განათლების კვალიფიკაციათა ჩარჩოს პირველი საფეხურის (ბაკალავრიატის) კვა­ლი­ფი­კაციათა აღმწერის შესაბამისი სწავლის შედეგების მიღწევას.

**სწავლის შედეგები**

პროგრამის სასწავლო გეგმით შეთავაზებული სასწავლო კურსების წარმატებით დასრულება ხელს შეუწყობს კურსდამთავრებულს ჩამოუყალიბდეს/განუმტკიცდეს დარგობრივი კომპეტენციები (აგრეთვე ზოგადი უნარები, რომლებიც გამჭოლად არის ასახული ცალკეული კურსების სილაბუსებში). კერძოდ, ტურიზმის საბაკალავრო საგანმანათლებლო პროგრამის დასრულების შედეგად კურსდამთავრებულს ჩამოუყალიბდება შემდეგი კომპეტენციები:

|  |  |
| --- | --- |
| 1 | აღწერს ტურიზმისა და მასთან დაკავშირებული ფუნქციონალური სფეროების არსებით ფაქტორებს, თეორიებს, კონცეფციებს, პრინციპებსა და ტურისტული საქმიანობის პროცესებს; ასევე, ტურიზმის სფეროს ეკონომიკურ მახასიათებლებს, ეკონომიკურ ზეგავლენას, ფინანსურ, პოლიტიკურ-სამართლებრივ, სოციალურ-კულტურულ, ეკოლოგიურ საკითხებს. |
| 2 | განიხილავს ტურიზმის ინდუსტრიის ძირითადი და დამხმარე სექტორების დარგობრივი საქმიანობის პროცესებს, ტურისტული პროდუქტისა და მომსახურების დაგეგმვის, განხორციელებისა და მართვის საკითხებს; ტურისტული საწარმოს ბიზნეს საქმიანობის შედეგებს, კონკურენციის მამოძრავებელ ძალებს; ტურიზმთან დაკავშირებული ორგანიზაციული პროცესების მართვის ზოგად პრინციპებს. |
| 3 | აიდენტიფიცირებს ტურისტული რესურსებისა და პოტენციალის ხარისხობრივ მახასიათებლებს; განასხვავებს საქართველოსა და სხვა ქვეყნების საკურორტო–რეკრეაციული მეურნეობის რესურსებსა და პოტენციალს; განიხილავს ტურისტული პროდუქტის სრულყოფის პერსპექტივებს. |
| 4 | აანალიზებს ტურისტული მიმართულების პოზიციონირების სტრატეგიულ მიდგომებს მიზნობრივ ბაზრებთან მიმართებაში; ტურისტული დანიშნულების ადგილს განიხილავს, როგორც რეგიონული ტურიზმის განვითარების შესაძლებლობას; ახდენს ტურიზმის ინდუსტრიის სტრუქტურაში შემავალი ერთეულების/სუბიექტების კლასიფიკაციას. |
| 5 | განსაზღვრავს მარკეტინგული ინფორმაციის მოპოვების საშუალებებსა და მეთოდებს, მარკეტინგისა და გაყიდვების მართვის პრინციპებს; მარკეტინგული მონაცემების შეგროვების, მსოფლიო და ადგილობრივი ტურისტული ბაზრების ტენდენციების შეფასებისა და დაკავშირების საფუძველზე ახდენს მათ კლასიფიცირებას და ანალიზს; გონივრულად იყენებს აპრობირებულ მეთოდებსა და ინსტრუმენტებს ტურისტული საქმიანობის, პროდუქტისა და მომსახურების შემუშავების, განხორციელებისა და რეალიზაციისთვის. |
| 6 | სტატისტიკური მეთოდებითა და ხერხებით აანალიზებს ტურიზმის სფეროში მიმდინარე მოვლენებსა და პროცესებს; ტურისტულ ბაზარზე არსებულ პრობლემებსა და თანამედროვე გამოწვევებს. |
| 7 | განსაზღვრავს ძირითად ფაქტორებს, რომლებიც გავლენას ახდენენ ტურიზმის უსაფრთხოებაზე, გამოყოფს საფრთხისა და რისკის სახეებს; იყენებს ტურისტების უსაფრთხოების უზრუნველყოფის ღონისძიებებს. |
| 8 | აყალიბებს იდეებს, ტურიზმის სფეროში არსებული პრობლემების გადაჭრის გზების შესახებ და ამზადებს დეტალურ წერილობით ანგარიშს/პრეზენტაციას, ასევე, ახდენს კომუნიკაციას დარგობრივ საკითხებთან დაკავშირებით. |
| 9 | დამოუკიდებლად იკვლევს და აიდენტიფიცირებს ტურიზმის სფეროში არსებულ გამოწვევებს და სახავს მათთან გამკლავების გზებს ტურიზმის სფეროში აღიარებული პრინციპებისა და ეთიკური ნორმების დაცვით. შეიმუშავებს საკუთარი და სხვების პროფესიული განვითარების გეგმას, გუნდური მუშაობის პრინციპების გამოყენებით. |

**პროგრამის მოცულობა და სტრუქტურა**

ტრურიზმის საბაკალავრო საგანმანათლებლო პროგრამა აგებულია კრედიტების ტრანსფერის ევროპული სისტემის (ECTS) საფუძველზე, სტუ­დენტზეა ორიენტირებუ­ლი და ემყარება სტუ­დენტის აკადემიურ დატვირთვას, რომელიც საჭიროა საგანმანათლებლო პროგრამის მიზნებისა და შედეგების მი­საღწევად.

პროგრამის ხანგრძლივობა შეადგენს 4 აკადემიურ წელს (8 სემესტრს) და მოიცავს 240 (ECTS) კრედიტს (6000 საათს ჯამში).

1 კრედიტი მოიცავს 25 ასტრონომიულ საათს; კრედიტი დროის ერთეულში (სთ.) ასახავს სამუშაოს იმ მოცულობას, რომელიც საჭიროა სტუდენტის მიერ პროგ­რა­მის შესაბამისი სასწავლო კურსის ასათვისებლად და სწავ­ლის შედეგების მისაღწევად. კრედიტი ითვალისწინებს საკონ­ტაქტო და დამოუკიდებელი მუშაობის საათებს.

სემესტრის განმავლობაში სტუდენტმა უნდა დაძლიოს 30 კრედიტი (30 კრედიტი = 750 სთ.), ხოლო აკადემიური წლის განმავლობაში - 60 კრედიტი, თუმცა, სტუდენტის ინდივიდუალური დატვირთვიდან გამომდინარე, კრედიტების რაოდენობა აკადემიური წლის განმავლობაში შეიძლება იყოს 60-ზე ნაკლები ან მეტი, მაგრამ არაუმეტეს 75 კრედიტისა.

უნივერსიტეტი უფლებამოსილია, საგანმანათლებლო მიზნებიდან გამომდინარე, ბაკალავრიატის საგანმანათლებლო პროგრამების ფარგლებში განახორციელოს სწავლება-სწავლის პროცესი არასრული დატვირთვით.

ერთი აკადემიური სასწავლო წელი მოიცავს 42 კვირას, ერთი სემესტრი 21 კვირას, მათ შორის 15 კვირა არის სასწავლო, დანარჩენი 6 კვირა კი სასესიო. მე-8, მე-9 კვირა ეთმობა შუალედურ გამოცდას, მე-18 და მე-19 კვირა დასკვნითი გამოცდების პერიოდია, ხოლო მე-20 და 21-ე კვირა დამატებითი გამოცდების პერიოდი. დასკვნით და შესაბამის დამატებით გამოცდას შორის შუალედია დასკვნითი გამოცდის შედეგების გამოცხადებიდან არანაკლებ 5 დღე.

ტურიზმის საბაკალავრო პროგრამა მოიცავს 240 კრედიტს, აქედან:

* **ძირითადი სწავლის სფეროს სასწავლო კურსები -** სავალდებულო სასწავლო კურსები - 166 კრედიტი, მათ შორის პრაქტიკა - 6 კრედიტი და საბაკალავრო პროექტი - 5 კრედიტი; ასევე, არჩევითი სასწავლო კურსები - 15 კრედიტი;
* **თავისუფალი კომპონენტი**, რომელიც ორიენტირებულია ზოგადი/ტრანსფერული უნარების განვითარებაზე- სავალდებულო სასწავლო კურსები - 49 კრედიტი, არაჩევითი სასწავლო კურსები - 10 კრედიტი.

***შენიშვნა:*** *თავისუფალი**არჩევითი სას­წავლო კურსე­ბის არჩევა ხდება უნივერსიტეტში მოქმედი შესაბამისი საფეხურის ნებისმიერი საგანმანთლებლო პროგრამის ფარგლებში არსებული სასწავლო კურსებიდან, დაშვების წინაპირობების დაცვით.*

საბაკალავრო პროგ­­­­­­­რამით გათვალისწინებული სასწავლო კურსები მიმარ­თუ­ლია პროგ­რა­მაში დასახული მიზ­­ნე­ბის მიღწევაზე და სწავ­ლის შე­დე­გად მისაღები კვალიფიკაციის შესაბამისი კომპეტენციების ჩამოყალიბე­ბა­ზე. მი­­­საღ­წე­ვი კომპე­ტენ­ციების ფორმირების ლოგიკური თან­მიმ­დევ­რობა გან­სა­ზ­ღ­ვ­­რავს საბაკა­ლავ­­რო პროგ­­რამის შინა­არსს, სტრუქ­ტუ­რას და სას­წავლო გეგმას.

**სტუდენტის ცოდნის შეფასების სისტემა**

პროგრამის ფარგლებში გამოყენებული შეფასების სისტემა შეესაბამება საქართველოს განათლებისა და მეცნიერების მინისტრის 2007 წლის 5 იანვრის №3 ბრძანებით დამტკიცებულ „უმაღლესი საგანმანათლებლო პროგრამების კრედიტებით გაანგარიშების წესს“.

სწავლის შედეგების მიღწევა ფასდება შუალედური და დასკვნითი შეფასებებით, რომელთა ჯამი წარმოადგენს საბოლოო შეფასებას. სასწავლო კურსის მაქსიმალური საბოლოო შეფასება შეადგენს 100 ქულას.

შეფასების სისტემა ითვალისწინებს:

**ა) ხუთი სახის დადებით შეფასებას:**

ა.ა) (A) ფრიადი – 91-100 ქულა;

ა.ბ) (B) ძალიან კარგი – 81-90 ქულა;

ა.გ) (C) კარგი – 71-80 ქულა;

ა.დ) (D) დამაკმაყოფილებელი – 61-70 ქულა;

ა.ე) (E) საკმარისი – 51-60 ქულა.

**ბ) ორი სახის უარყოფით შეფასებას:**

ბ.ა) (FX) ვერ ჩააბარა – 41-50 ქულა, რაც ნიშნავს, რომ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით დამატებით გამოცდაზე ერთხელ გასვლის უფლება;

ბ.ბ) (F) ჩაიჭრა – 40 ქულა და ნაკლები, რაც ნიშნავს, რომ სტუდენტის მიერ ჩატარებული სამუშაო არ არის საკმარისი და მას სასწავლო კურსი/საგანი ახლიდან აქვს შესასწავლი.

საგანმანათლებლო პროგრამის კომპონენტში, უარყოფითი შეფასების (FX) მიღების შემთხვევაში სტუდენტს ეძლევა დამატებით გამოცდაზე გასვლის უფლება. დამატებით გამოცდაზე გასვლის უფლებას სტუდენტი იღებს იმ შემთხვევაშიც, თუ მან დააგროვა საბოლოო შეფასების 51 ქულა ან მეტი, მაგრამ ვერ გადალახა დასკვნითი გამოცდისთვის განსაზღვრული მინიმალური კომპეტენციის ზღვარი. დამატებითი გამოცდა ინიშნება დასკვნითი გამოცდის შედეგების გამოცხადებიდან არანაკლებ 5 დღეში.

სტუდენტის მიერ დამატებით გამოცდაზე მიღებულ შეფასებას არ ემატება დასკვნით შეფასებაში მიღებული ქულათა რაოდენობა. დამატებით გამოცდაზე მიღებული შეფასება არის დასკვნითი შეფასება და აისახება საგანმანათლებლო პროგრამის კომპონენტის საბოლოო შეფასებაში.

შუალედური შეფასება დაყოფილია კომპონენტებად. შუალედური შეფასების სავალდებულო კომპონენტია შუალედური გამოცდა, რომელიც ტარდება მე-8-მე-9 კვირაში. შუალედური შეფასება გულისხმობს სამუშაო ჯგუფში მუშაობის დროს სტუდენტების მუშაობის პროცესის, შუალედური გამოცდის და სტუდენტის დამოუკიდებელი სამუშაოს ჯამურ შეფასებას, ხოლო დასკვნითი შეფასება - დასკვნითი გამოცდის შეფასებას. შუალედური და დასკვნითი შეფასებების მეთოდებს და მათ ხვედრით წილს განსაზღვრავს სასწავლო კურსის განმახორციელებელი პერსონალი შესაბამისი სილაბუსის ფარგლებში. სილაბუსში ასევე განმარტებულია თითოეული კომპონენტის შეფასების კრიტერიუმებიც.

დასკვნით გამოცდაზე სტუდენტი დაიშვება შუალედური შეფასების მინიმალური ზღვარის გადალახვის შემთხვევაში. დასკვნითი გამოცდა ჩაითვლება ჩაბარებულად დასკვნითი გამოცდის მინიმალური ზღვარის გადალახვის შემთხვევაში.

შუალედური შეფასებისთვის და დასკვნითი გამოცდისთვის განსაზღვრულია შემდეგი მინიმალური კომპეტენციის ზღვარი: შუალედური შეფასების 50 %, დასკვნითი გამოცდის შეფასების 50+1%.

კრედიტი ათვისებულად ჩაითვლება თუკი შუალედური შეფასებისა და დასკვნითი გამოცდისთვის დადგენილი მინიმალური ზღვრების გადალახვის საფუძველზე სტუდენტის მიერ მიღებული ქულების ჯამი შეადგენს 51 ქულას ან მეტს.

სასწავლო კურსის განმახორციელბელი პერსონალი, სასწავლო კურსის სპეციფიკის გათვალისწინებით უფლებამოსილია სილაბუსით განსაზღვროს განსხვავებული (უფრო მაღალი) შუალედური და დასკვნითი შეფასებების მინიმალური კომპეტენციის ზღვარი, საქართველოს მოქმედი კანონმდებლობით დადგენილი მოთხოვნის შესაბამისად.

სასწავლო კურსის განმახორციელბელი პერსონალი, მიზნების, სწავლის შედეგების და სასწავლო კურსის სპეციფიკის გათვალისწინებით ასევე უფლებამოსილია შეფასების მეთოდში/მეთოდებში განსაზღვროს მინიმალური კომპეტენციის ზღვარი. შეფასების მეთოდში/მეთოდებში მინიმალური კომპეტენციის ზღვარის არსებობის შემთხვევაში, კრედიტის მინიჭება შესაძლებელი იქნება თითოეულ შეფასების მეთოდში არსებული მინიმალური კომპეტენციის ზღვარის გადალახვის, თითოეულ შეფასების კომპონენტში (შუალედური და დასკვნითი შეფასება) არსებული მინიმალური კომპეტენციის ზღვარის გადალახვისა და შუალედურ და დასკვნით შეფასებებში მიღებული ქულების დაჯამების შედეგად მინიმუმ 51 ქულის მიღების შემთხვევაში.

ტურიზმის საბაკალავრო პროგრამის სასწავლო კურსების სილაბუსებში ასახული შეფასების მეთოდების მიზანია, ობიექტური და გამჭვირვალე, სასწავლო კურსის მიზნებზე და მის სპეციფიკაზე ორიენტირებული კრიტერიუმების გამოყენებით, დაადასტუროს თითოეული სტუდენტის მიერ შესაბამისი სასწავლო კურსის სწავლის შე­დე­გების მიღწევა.

**დასაქმების სფერო**

ტურიზმის სფერო დასაქმების მრავალ და მიმზიდველ შესაძლებლობებს გვთავაზობს. ტურიზმის საბაკალავრო საგანმანათლებლო პროგრამის კურსდამთავრებულს შეუძლია დასაქმდეს ტურიზმის სექტორის სხვადასხვა ორგანიზაციულ-სამართლებრივი ფორმის დაწესებულებებში, მცირე და საშუალო ზომის სტრუქტურული ქვედანაყოფების ადმინისტრაციულ პოზიციაზე, ტურისტულ კომპანიებში, სასტუმროს ინდუსტრიაში, საქართველოს ტურიზმის ეროვნული ადმინისტრაციაში, აჭარის ტურიზმის დეპარტამენტში, დაცული ტერიტორიების სააგენტოში, დაცული ტერიტორიებსა და ეროვნული პარკებში, რეგიონული ადგილობრივი თვითმმართველობით ერთეულებში, ტურიზმის საინფორმაციო ცენტრებში, ტურიზმისა და სასტუმრო ბიზნესის საკონსულტაციო კომპანიებში, ტურიზმის ინდუსტრიაში არსებულ ასოციაციებში.

**ფინანსების და საბანკო საქმის საბაკალავრო საგანმანათლებლო პროგრამა**

*პროგრამაში* *განხორციელებული ბოლო ცვლილებები*

*განხილულია ფაკულტეტის საბჭოს სხდომაზე:*

*ოქმი №ს2-23, 27.02.2023*

*დამტკიცებულია მმართველი საბჭოს გადაწვეტილებით:*

*დადგენილება №1, 01.03.2023*

**უმაღლესი განათლების საფეხური:** ბაკალავრიატი (უმაღლესი აკადემიური განათლების I საფეხური)

**სწავლების ენა:** ქართული

**საგანმანათლებლო პროგრამის ტიპი:** აკადემიური / ძირითადი

**დეტალური სფეროს დასახელება და კოდი:**  0412 ფინანსები, საბანკო საქმე და დაზღვევა

**მისანიჭებელი კვალიფიკაცია:** ბიზნესის ადმინისტრირების ბაკალავრი ფინანსებში / Bachelor of Business Administration in Finance

**სწავლის ხანგრძლივობა:** 8 სემესტრი

**საბაკალავრო პროგრამის მოცულობა:** 240 კრედიტი

**პროგრამის ხელმძღვანელი:** პროფ. დოქტ. გოჩა თუთბერიძე, მობ.: (+995) 599 100 036, ელ. ფოსტა: [g.tutberidze@esu.edu.ge](mailto:g.tutberidze@esu.edu.ge)

**პროგრამის აქტუალობა**

,,ფინანსებისა და საბანკო საქმის“ საბაკალავრო პროგრამის აქტუალობას განაპირობებს მსოფლიო ეკონომიკაში საქართველოს ინტეგრაცია, საქართველოში საბაზრო ინსტიტუტების განვითარება, ბიზნესისა და ფინანსების სექტორში მიმდინარე ტრანსფორმაციული პროცესები, საქართველოს ფისკალური, ფულად–საკრედიტო პოლიტიკისა და საფინანსო სისტემის სრულყოფის აუცილებლობა, გლობალური ბიზნეს-გარემოს გავლენა საქართველოში სოციალურ-ეკონომიკურ განვითარებაზე. შესაბამისად, ამ პროცესებში ბიზნესის, ფინანსური ურთიერთობების განვითარებისა და საბანკო სექტორის გაზრდილი როლი მოითხოვს კონკურენტუნარიანი სპეციალისტის მომზადებას, რომელიც შეძლებს ფინანსური პოლიტიკის განხორციელებაში მონაწილეობას, საკუთარი კომპეტენციების ფარგლებში კომპანიის ფინანსური ეფექტიანობის ამაღლებისა და მაქსიმალური მოგების მიღების ხელშეწყობას როგორც კერძო, ისე სახელმწიფო სექტორებში, სამთავრობო და არასამთავრობო სტრუქტურებში, ასევე, საჯარო ფინანსების, საფინანსო-საკრედიტო და საბანკო სექტორებში წარმატებულ პრაქტიკულ საქმიანობას.

წინამდებარე საბაკალავრო პროგრამა ორიენტირებულია მოამზადოს ბიზნესის ადმინისტრირების ბაკალავრი ფინანსებში, რომელიც აღიჭურვება არა მხოლოდ სათანადო დარგობრივი ცოდნა-უნარებით, არამედ ისეთი საკვანძო კომპეტენციებითაც, რომელიც მნიშვნელოვანია კურსდამთავრებულის პიროვნული მიღწევებისა და განვითარებისათვის, მისი სოციალური ჩართულობისა და დასაქმებისათვის.

**პროგრამაზე დაშვების წინაპირობები**

საბაკალავრო საგანმანათლებლო პროგრამაზე ჩარიცხვის უფლება აქვს სრული ზოგადი განათლების დამადასტურებელი ან მასთან გათანაბრებული დოკუმენტის მქონე პირს, რომელიც ერთიანი ეროვნული გამოცდების შედეგების საფუძველზე სწავლის უფლებას მოიპოვებს ევროპის უნივერსიტეტში.

პროგრამაზე ჩარიცხვისთვის აბიტურიენტი ვალდებულია ერთიან ეროვნულ გამოცდებზე ჩააბაროს შემდეგი საგნები: ქართული ენა და ლიტერატურა, უცხო ენა (ინგლისური ენა), მათემატიკა(აბიტურიენტმა უნდა გადალახოს კანონმდებლობით დადგენილი მინიმალური კომპეტენციის ზღვარი)**.**

ერთიან ეროვნულ გამოცდებზე მინიმალური კომპეტენციის ზღვარი - კანონმდებლობით განსაზღვრული მინიმალური ბარიერის დაძლევა.

**პროგრამაზე ერთიანი ეროვნული გამოცდების გავლის გარეშე სწავლის უფლებას მოპოვებენ:**

პირები, რომლებსაც „უმაღლეს საგანმანათლებლო დაწესებულებაში ერთიანი ეროვნული გამოცდების/საერთო სამაგისტრო გამოცდების გავლის გარეშე სწავლის უფლების მქონე აბიტურიენტების/მაგისტრანტობის კანდიდატების/სტუდენტების მიერ დოკუმენტების წარდგენისა და განხილვის წესის დამტკიცების შესახებ“ საქართველოს განათლებისა და მეცნიერების მინისტრის 2011 წლის 29 დეკემბრის №224/ნ ბრძანების საფუძველზე უფლება აქვთ ჩაირიცხონ უნივერსიტეტში ერთიანი ეროვნული გამოცდების გავლის გარეშე. აღნიშნული პირები ვალდებულნი არიან დაადასტურონ ქართული ენის B2 დონეზე ფლობა „ევროპის უნივერსიტეტის სტუდენტის ენობრივი კომპეტენციის დადგენის წესის“ შესაბამისად.

**პროგრამაზე ასევე დაიშვებიან:**

,,უმაღლესი საგანმანათლებლო დაწესებულებიდან სხვა უმაღლეს საგანმან­ათლებლო დაწესებულებაში გადასვლის წესისა და საფასურის დამტკიცების შესახებ“ საქართველოს განათლებისა და მეცნიერების მინისტრის 2010 წლის 4 თებერვლის №10/ნ ბრძანების შესაბამისად მობილობის წესით ჩარიცხული სტუდენტები.

**პროგრამის მიზნები**

„ფინანსებისა და საბანკო საქმის“ საგანმანათლებლო პროგრამაში გამჭოლადაა ასახული შპსევროპის უნივერსიტეტის მისია, ხედვა და ღირებულებები.

„ფინანსებისა და საბანკო საქმის“ საბაკალავრო პროგრამის დანიშნულებაა - უმაღლესი განათლების თანამედროვე სტანდარტების შესაბამისი სწავლების შეთავაზებით მოამზადოს „ბიზნესის ადმინისტრირების ბაკალავრი ფინანსებში“-ის ხარისხის მქონე, ადგილობრივ და საერთაშორისო შრომის ბაზარზე არსებული მოთხოვნების შესაბამისი კომპეტენციებით აღჭურვილი კონკურენტუნარიანი, სოციალური პასუხისმგებლობის მატარებელი კვალიფიციური სპეციალისტები, რომელნიც შეძლებენ ფინანსებისა და საბანკო საქმესთან დაკავშირებული საქმიანობის განხორციელებას.

საბაკალავრო პროგრამის მიზანია სტუდენტს:

1. მისცეს საფუძვლიანი ცოდნა ბიზნესის ძირითად ფუნქციურ მიმართულებებში (ეკონომიკა, ფინანსები, აღრიცხვა, მენეჯმენტი, მარკეტინგი), დააუფლოს ბიზნესში არსებული პრობლემების გადაჭრისათვის საჭირო ანალიტიკურ ინსტრუმენტებს.
2. გაუღრმაოს თეორიული ცოდნა და განუმტკიცოს პრაქტიკული უნარ-ჩვევები ბიზნესის ადმინისტრირების კონკრეტულ ფუნქციურ მიმართულებაში (ფინანსები); განუვითაროს მენეჯერულ პოზიციაზე წარმატებული საქმიანობისათვის აუცილებელი უნარ-ჩვევები, მოამზადოს ადგილობრივ ან/და საერთაშორისო კომპანიებში მმართველობის სხვადასხვა რგოლში დასაქმებისა და შესაბამისი ფუნქციების ეფექტური შესრულებისათვის.
3. განუმტკიცოს ზოგადი კომპეტენციები, როგორიცაა: ანალიზის, სინთეზის, პრობლემის გადაწყვეტის, კომუნიკაციის, მოხსენების მომზადება-წარდგენის, კრიტიკული აზროვნების, ჯგუფში მუშაობის, სამუშაოს დაგეგმვა-ორგანიზების და დროის მართვის, პასუხისმგებლობის და ორგანიზაციაში ქცევის უნარ-ჩვევები.
4. საგანმანათლებლო პროგრამის პრაქტიკული კომპონენტით (საქმიანი/როლური თამაშები, ბიზნეს-სიმულაციები, სასწავლო პროექტები, საბაკალავრო ნაშრომი, პროფესიული პრაქტიკა ორგანიზაციაში) ხელი შეუწყოს სტუდენტის მიერ ცალკეული სასწავლო კურსის ფარგლებში შეძენილი ცოდნა-უნარების პრაქტიკულ სიტუაციებში გამოყენებასა და საქმიანობის განხორციელებისათვის აუცილებელ პრაქტიკულ ჩვევათა განმტკიცებას.

**სწავლის შედეგები**

სწავლის შედეგად ითვლება კომპეტენციების ერთობლიობა, რომლითაც განისაზღვრება, თუ რა უნდა იცოდეს, ესმოდეს, და რისი გაკეთება უნდა შეეძლოს სტუდენტს/კურსდამთავრებულს ამ ცოდნის გამოყენებით სასწავლო პროცესის, თუ მისი ცალკეული ეტაპის, დასრულების შედეგად.

საგანმანათლებლო პროგრამის დასრულების შედეგად სტუდენტს ჩამოუყალიბდება შემდეგი კომპეტენციები:

**ცოდნა და გაცნობიერება**

ფინანსებისა და საბანკო საქმის ფართო და საფუძვლიანი ცოდნა, რომლის საფუძველზეც:

1. განმარტავს ბიზნეს-გარემოს, ფინანსებისა და საბანკო სფეროს რეგულირების თეორიებს, კონცეფციებსა და ძირითად პრინციპებს, ასევე, ბიზნესის ადმინისტრირების და ფინანსების სფეროსთან დაკავშირებულ ტერმინოლოგიას;
2. აცნობიერებს ფინანსებსა და საბანკო სექტორში პროფესიული საქმიანობის განსახორციელებლად აუცილებელ: ბიზნესის, მენეჯმენტის, მარკეტინგის, ეკონომიკის, სტატისტიკის, ალბათობის თეორიის, საბანკო და საგადასახადო საქმის, საერთაშორისო საფინანსო და საკრედიტო ურთიერთობების, ბიზნესისა და საფინანსო სამართლის საფუძვლების, ბუღალტრული და ფინანსური აღრიცხვის, აუდიტის საფუძვლების, კორპორაციათა ფინანსების, ფინანსური მენეჯმენტის, მმართველობითი აღრიცხვის ძირითად პრინციპებსა და თავისებურებებს;
3. განიხილავს სახელმწიფო, ადგილობრივი თვითმმართველობის ორგანოებისა და კორპორაციათა ფინანსების ორგანიზაციისა და მართვის თავისებურებებს; დაკრედიტების მექანიზმებსა და თანამედროვე საბანკო მომსახურების სახეებს; ორგანიზაციის ფუნქციონირებაში ფინანსური საქმიანობის როლს, ადგილს, მნიშვნელობას;
4. კომპლექსურად აღწერს საჯარო ფინანსებისა და ფინანსური ბაზრების არსსა და მნიშვნელობას; ქვეყნის ეკონომიკის განვითარებისა და ფუნქციონირების თავისებურებებს;
5. აცნობიერებს ფინანსური რესურსების ოპტიმალური მართვის თანამედროვე მეთოდებს; საბანკო საქმის სპეციფიკას, საკრედიტო მომსახურების ფორმებს და ფულის მიმოქცევის თანამედროვე ტექნოლოგიებს; ეკონომიკის განვითარებაში მოხმარების, დანაზოგების და ინვესტიციების როლს;
6. აცნობიერებს საფინანსო სექტორში ფინანსური მდგომარეობის ანალიზისა და შეფასების მნიშვნელობას, ორგანიზაციის ფინანსური მახასიათებლებისა და მაჩვენებლების, კომპანიის ფინანსური საქმიანობის ოპტიმიზაციის მეთოდებს, კორპორაციის ფინანსების მართვისა და საინვესტიციო პროექტებისათვის დამახასიათებელი რისკების თავისებურებებს.

**უნარი:**

კურსდამთავრებულს შეუძლია:

1. დაადგინოს ბიზნესის ადმინისტრირებისა და ფინანსების საფუძვლების თეორიულ და პრაქტიკულ ასპექტებს შორის კავშირი; ორგანიზაციის ბიზნეს-საქმიანობის რეგულირების, დაგეგმვის, ორგანიზების და კონტროლის მექანიზმების, ბიზნეს-საქმიანობის ანალიზის და შეფასების მიზნით სხვადასხვა მეთოდი შეარჩიოს და გამოიყენოს;
2. გაანალიზოს ფინანსური მაჩვენებლების გამოყენებით კომპანიის ფინანსური მდგომარეობა, ასევე სახელმწიფო ბიუჯეტის ფორმირებასთან და საბიუჯეტო პოლიტიკის პრობლემატიკასთან დაკავშირებული საკითხები; მოახდინოს ფინანსური და საბუღალტრო ინფორმაციის თავმოყრა, სისტემატიზაცია, მრავალმხრივი ანალიზი, საქმიანობის წარმართვა საქართველოს კანონმდებლობით დადგენილი ნორმების დაცვით.

**პასუხიმგებლობა და ავტონომიურობა**

კურსდამთავრებულს შეუძლია:

1. დამოუკიდებელად შეასრულოს სამუშაო მინიმალური ხელმძღვანელობის ან კოლეგიალური დახმარების პირობებში წინასწარ შეთანხმებული რეკომენდაციების/ინსტრუქციების შესაბამისად; პასუხი აგოს მის მიერ შესრულებულ სამუშაოზე, შეაფასოს შედეგები და დასახოს გაუმჯობესების ღონისძიებები. დაგეგმოს და განახორციელოს ფინანსებისა და საბანკო საქმის სფეროსთან დაკავშირებული კვლევითი/პრაქტიკული ხასიათის პროექტი (ფინანსური მაჩვენებელების ანალიზი, საინვესტიციო პროექტების ანალიზი და სხვა). ჩამოაყალიბოს თანამედროვე ფინანსებისა და საბანკო საქმის პრობლემატიკასთან დაკავშირებით საკუთარი მიდგომები და მიღებული ცოდნის პრაქტიკულ საქმიანობაში გამოყენებით მონაწილეობა მიიღოს დისკუსიაში და არგუმენტირებულად დაასაბუთოს საკუთარი პოზიცია.

**პროგრამის მოცულობა და სტრუქტურა**

საბაკალავრო პროგრამა აგებულია ECTS სისტემის საფუძველზე, სტუდენტზეა ორიენტირებული და ემყარება სტუდენტის აკადემიურ დატვირთვას, რომელიც საჭიროა საგანმანათლებლო პროგრამის მიზნების მისაღწევად.

პროგრამის ხანგრძლივობა შეადგენს 4 აკადემიურ წელს ანუ 8 სემესტრს და მოიცავს 240 კრედიტს.

1 კრედიტი მოიცავს 25 ასტრონომიულ საათს.

კრედიტი დროის ერთეულში (სთ.) ასახავს სამუშაოს იმ მოცულობას, რომელიც საჭიროა სტუდენტის მიერ პროგრამის შესაბამისი სასწავლო კურსის ასათვისებლად და სწავლის შედეგების მისაღწევად. კრედიტი ითვალისწინებს საკონტაქტო და დამოუკიდებელ მუშაობას.

სემესტრის განმავლობაში სტუდენტმა უნდა დაძლიოს 30 კრედიტი (30 კრედიტი = 750 სთ.), ხოლო წელიწადში - 60 კრედიტი, თუმცა, პროგრამის სპეციფიკიდან და სტუდენტის ინდივიდუალური დატვირთვიდან გამომდინარე, წელიწადში კრედიტების რაოდენობა შეიძლება იყოს 60-ზე ნაკლები ან მეტი, მაგრამ არაუმეტეს 75 კრედიტისა.

საბაკალავრო პროგრამის ფარგლებში სტუდენტის დატვირთვა ითვალისწინებს საკონტაქტო და დამოუკიდებელ მუშაობას და მოიცავს: ლექციებზე დასწრებას, სამუშაო ჯგუფში მუშაობას, პრაქტიკულ და ლაბორატორიულ მეცადინეობას, შუალედური და დასკვნითი გამოცდების მომზადება-ჩაბარებას; პრაქტიკას (პრაქტიკის გავლას, პრაქტიკის ანგარიშის მომზადება-დაცვას); საბაკალავრო ნაშრომის მომზადება-დაცვას**.**

ფინანსებისა და საბანკო საქმის საბაკალავრო პროგრამა მოიცავს 240 კრედიტს, მათ შორის:

**სავალდებულო კომპონენტი** **189 კრედიტი**

თავისუფალი კომპონენტის სავალდებულო სასწავლო კურსები,

რომელიც ორიენტირებულია ზოგადი, ტრანსფერული უნარების

განვითარებაზე 35 კრედიტი

ძირითადი სწავლის სფეროს სავალდებულო/არჩევითი სასწავლო კურსები 154 კრედიტი

მათ შორის:

* ძირითადი სწავლის სფეროს არჩევითი სასწავლო კურსები 25 კრედიტი
* პრაქტიკა 5 კრედიტი
* საბაკალავრო ნაშრომი 10 კრედიტი

**არჩევითი კომპონენტი 51 კრედიტი**

თავისუფალი კომპონენტი, რომლის თავისუფლად არჩევაც შესაძლებელია

ნებისმიერი საგანმანათლებლო პროგრამის ფარგლებში 51 კრედიტი

**შენიშვნა:**თავისუფალი კომპონენტის ფარგლებში არჩევა ხდება უნივერსიტეტში მოქმედი შესაბამისი საფეხურის პროგრამების ფარგლებში არსებული სასწავლო კურსებიდან წინაპირობის დაცვით.

ერთი აკადემიური სასწავლო წელი მოიცავს 42 კვირას. ერთი სემესტრი შედგება 21 კვირისგან, მათ შორის 15 კვირა სასწავლოა, ხოლო 6 კვირა სასესიო. კერძოდ, მე-8 და მე-9 კვირას ტარდება შუალედური გამოცდები, მე-18 და მე-19 კვირა დასკვნითი გამოცდების პერიოდია, მე-20 და 21-ე კვირა კი დამატებითი დასკვნითი გამოცდების პერიოდი. დასკვნით და შესაბამის დამატებით გამოცდას შორის შუალედი უნდა იყოს დასკვნითი გამოცდის შედეგების გამოცხადებიდან არანაკლებ 5 დღე.

საბაკალავრო პროგრამით გათვალისწინებული სასწავლო კურსები მიმართულია პროგრამაში დასახული მიზნების მიღწევაზე და სწავლის შედეგად მისაღები კვალიფიკაციის შესაბამისი კომპეტენციების ჩამოყალიბებაზე. მისაღწევი კომპეტენციების ფორმირების ლოგიკური თანმიმდევრობა განსაზღვრავს საბაკალავრო პროგრამის შინაარსს, სტრუქტურას და სასწავლო გეგმას.

**სტუდენტის ცოდნის შეფასების სისტემა**

პროგრამის ფარგლებში გამოყენებული შეფასების სისტემა შეესაბამება საქართველოს განათლებისა და მეცნიერების მინისტრის 2007 წლის 5 იანვრის №3 ბრძანებით დამტკიცებულ „უმაღლესი საგანმანათლებლო პროგრამების კრედიტებით გაანგარიშების წესს“.

სწავლის შედეგების მიღწევა ფასდება შუალედური და დასკვნითი შეფასებებით, რომელთა ჯამი წარმოადგენს საბოლოო შეფასებას. სასწავლო კურსის მაქსიმალური საბოლოო შეფასება შეადგენს 100 ქულას.

შეფასების სისტემა ითვალისწინებს:

**ა) ხუთი სახის დადებით შეფასებას:**

ა.ა) (A) ფრიადი – 91-100 ქულა;

ა.ბ) (B) ძალიან კარგი – 81-90 ქულა;

ა.გ) (C) კარგი – 71-80 ქულა;

ა.დ) (D) დამაკმაყოფილებელი – 61-70 ქულა;

ა.ე) (E) საკმარისი – 51-60 ქულა.

**ბ) ორი სახის უარყოფით შეფასებას:**

ბ.ა) (FX) ვერ ჩააბარა – 41-50 ქულა, რაც ნიშნავს, რომ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით დამატებით გამოცდაზე ერთხელ გასვლის უფლება;

ბ.ბ) (F) ჩაიჭრა – 40 ქულა და ნაკლები, რაც ნიშნავს, რომ სტუდენტის მიერ ჩატარებული სამუშაო არ არის საკმარისი და მას სასწავლო კურსი/საგანი ახლიდან აქვს შესასწავლი.

საგანმანათლებლო პროგრამის კომპონენტში, უარყოფითი შეფასების (FX) მიღების შემთხვევაში სტუდენტს ეძლევა დამატებით გამოცდაზე გასვლის უფლება. დამატებით გამოცდაზე გასვლის უფლებას სტუდენტი იღებს იმ შემთხვევაშიც, თუ მან დააგროვა საბოლოო შეფასების 51 ქულა ან მეტი, მაგრამ ვერ გადალახა დასკვნითი გამოცდისთვის განსაზღვრული მინიმალური კომპეტენციის ზღვარი. დამატებითი გამოცდა ინიშნება დასკვნითი გამოცდის შედეგების გამოცხადებიდან არანაკლებ 5 დღეში.

სტუდენტის მიერ დამატებით გამოცდაზე მიღებულ შეფასებას არ ემატება დასკვნით შეფასებაში მიღებული ქულათა რაოდენობა. დამატებით გამოცდაზე მიღებული შეფასება არის დასკვნითი შეფასება და აისახება საგანმანათლებლო პროგრამის კომპონენტის საბოლოო შეფასებაში.

შუალედური შეფასება დაყოფილია კომპონენტებად. შუალედური შეფასების სავალდებულო კომპონენტია შუალედური გამოცდა, რომელიც ტარდება მე-8-მე-9 კვირაში. შუალედური შეფასება გულისხმობს სამუშაო ჯგუფში მუშაობის დროს სტუდენტების მუშაობის პროცესის, შუალედური გამოცდის და სტუდენტის დამოუკიდებელი სამუშაოს ჯამურ შეფასებას, ხოლო დასკვნითი შეფასება - დასკვნითი გამოცდის შეფასებას. შუალედური და დასკვნითი შეფასებების მეთოდებს და მათ ხვედრით წილს განსაზღვრავს სასწავლო კურსის განმახორციელებელი პერსონალი შესაბამისი სილაბუსის ფარგლებში. სილაბუსში ასევე განმარტებულია თითოეული კომპონენტის შეფასების კრიტერიუმებიც.

დასკვნით გამოცდაზე სტუდენტი დაიშვება შუალედური შეფასების მინიმალური ზღვარის გადალახვის შემთხვევაში. დასკვნითი გამოცდა ჩაითვლება ჩაბარებულად დასკვნითი გამოცდის მინიმალური ზღვარის გადალახვის შემთხვევაში.

შუალედური შეფასებისთვის და დასკვნითი გამოცდისთვის განსაზღვრულია შემდეგი მინიმალური კომპეტენციის ზღვარი: შუალედური შეფასების 50 %, დასკვნითი გამოცდის შეფასების 50+1%.

კრედიტი ათვისებულად ჩაითვლება თუკი შუალედური შეფასებისა და დასკვნითი გამოცდისთვის დადგენილი მინიმალური ზღვრების გადალახვის საფუძველზე სტუდენტის მიერ მიღებული ქულების ჯამი შეადგენს 51 ქულას ან მეტს.

სასწავლო კურსის განმახორციელბელი პერსონალი, სასწავლო კურსის სპეციფიკის გათვალისწინებით უფლებამოსილია სილაბუსით განსაზღვროს განსხვავებული (უფრო მაღალი) შუალედური და დასკვნითი შეფასებების მინიმალური კომპეტენციის ზღვარი, საქართველოს მოქმედი კანონმდებლობით დადგენილი მოთხოვნის შესაბამისად.

სასწავლო კურსის განმახორციელბელი პერსონალი, მიზნების, სწავლის შედეგების და სასწავლო კურსის სპეციფიკის გათვალისწინებით ასევე უფლებამოსილია შეფასების მეთოდში/მეთოდებში განსაზღვროს მინიმალური კომპეტენციის ზღვარი. შეფასების მეთოდში/მეთოდებში მინიმალური კომპეტენციის ზღვარის არსებობის შემთხვევაში, კრედიტის მინიჭება შესაძლებელი იქნება თითოეულ შეფასების მეთოდში არსებული მინიმალური კომპეტენციის ზღვარის გადალახვის, თითოეულ შეფასების კომპონენტში (შუალედური და დასკვნითი შეფასება) არსებული მინიმალური კომპეტენციის ზღვარის გადალახვისა და შუალედურ და დასკვნით შეფასებებში მიღებული ქულების დაჯამების შედეგად მინიმუმ 51 ქულის მიღების შემთხვევაში.

**სასწავლო კურსების შეფასების სისტემა:**

სასწავლო კურსების შეფასების მიზანია, ობიექტური და გამჭვირვალე, სასწავლო კურსის სწავლების მიზნებზე და მის სპეციფიკაზე ორიენტირებული კრიტერიუმების გამოყენებით, დაადასტუროს თითოეული სტუდენტის მიერ შესაბამისი სასწავლო კურსის სწავლის შედეგების მიღწევა.

სტუდენტის მიერ სასწავლო პროგრამის ფარგლებში მიღწეული სწავლის შედეგების გაზომვისა და ათვისებული ცოდნის ობიექტურად და სრულფასოვნად შეფასებისათვის გამოიყენება როგორც განმავითარებელი, ისე განმსაზღვრელი შეფასების ფორმები. განმავითარებელი შეფასების გამოყენების მიზანია - სტუდენტის განვითარების ხელშეწყობა და სწავლის ხარისხის გაუმჯობესება, ხოლო საგანია - სწავლის პროცესი. განმსაზღვრელი შეფასების გამოყენების კი მიზანია - სწავლის ხარისხის გაკონტროლება; სტუდენტის მიღწევის დონის დადგენა სასწავლო კურსის სილაბუს(ებ)ით განსაზღვრულ მიზნებთან მიმართებაში, აკადემიური მოსწრების დონის განსაზღვრა. ხოლო, შეფასების საგანია - სწავლის შედეგი - ცოდნა-უნარები და მათი პრაქტიკაში გამოყენება.

სტუდენტის განმსაზღვრელი შეფასება ხდება მრავალკომპონენტიანი სისტემით და ითვალისწინებს ორ შემადგენელ ელემენტს - შუალედურ (მიმდინარე) შეფასებას და დასკვნითი გამოცდის შეფასებებს. თითოეულ ელემენტს აქვს თავისი პროცენტული წილი შეფასების საერთო სისტემაში;

საბოლოო შეფასება წარმოადგენს შუალედური შეფასების და დასკვნითი გამოცდის შეფასების ჯამს.

შუალედური შეფასების ელემენტი დაყოფილია კომპონენტებად (სამუშაო ჯგუფში მუშაობა, პრაქტიკული მეცადინეობა, შუალედური გამოცდა, პრეზენტაცია და ა.შ.), რომლებსაც აქვთ თავისი პროცენტული წილი ამ ელემენტის ფარგლებში. კონკრეტული სასწავლო კურსის სპეციფიკიდან გამომდინარე, ხდება შუალედური შეფასების ელემენტში შემავალი კომპონენტების დაზუსტება, სტუდენტის მიერ შეფასების თითოეული კომპონენტისათვის განსახორციელებლი აქტივობებისა და შეფასების წესის დადგენა შესაბამისი სასწავლო კურსის წამყვანი ლექტორის მიერ. შეფასების კომპონენტები და მათი ხვედრითი წილი ასახულია ყოველი სასწავლო კურსის სილაბუსში. ინფორმაცია შეფასების სისტემისა და კომპონენტების შესახებ ხელმისაწვდომია სტუდეტნებისათვის.

სტუდენტის მიერ სასწავლო პროგრამის ფარგლებში მიღწეული სწავლის შედეგების გაზომვისა და ათვისებული ცოდნის ობიექტურად და სრულფასოვნად შეფასებისათვის გამოიყენება როგორც განმავითარებელი, ისე შემაჯამებელი შეფასების ფორმები და ისეთი მრავალფეროვანი მეთოდები, როგორიცაა: საშინაო დავალება, პრაქტიკული სავარჯიშო/ამოცანა, ქვიზი, ტესტი, სემინარი, ზეპირი და წერითი გამოკითხვა, პრეზენტაცია, რეფერატი, შემთხვევის ანალიზი (წერითი; ზეპირი) და სხვა.

**დასაქმების სფერო**

„ფინანსებისა და საბანკო საქმის“ საბაკალავრო პროგრამის კურსდამთავრებულს - ბიზნესის ადმინისტრირების ბაკალავრს ფინანსებში საშუალება ექნება დასაქმდეს საჯარო და კერძო სექტორში; იმუშაოს ნებისმიერ თანამდებობაზე, სადაც არ მოითხოვება მაგისტრის აკადემიური ხარისხი და დასაქმდეს არასამთავრობო, ადგილობრივ და საერთაშორისო ორგანიზაციებსა და ბიზნეს-სტრუქტურებში, მათ შორის სახელმწიფო-საფინანსო ორგანოებში, საბანკო სექტორში და სადაზღვევო კომპანიებში, დაწესებულების საფინანსო განყოფილებებსა და ბუღალტერიაში, ადმინისტრაციასა და ბიზნესის სხვადასხვა ფუნქციონალურ სფეროებში.

**განათლების ადმინისტრირების სამაგისტრო საგანმანათლებლო პროგრამა**

*პროგრამაში* *განხორციელებული ბოლო ცვლილებები*

*განხილულია ფაკულტეტის საბჭოს სხდომაზე:*

*ოქმი №ს9-23, 12.09.2023*

*დამტკიცებულია მმართველი საბჭოს გადაწვეტილებით:*

*დადგენილება №24, 14.09.2023*

**განათლების საფეხური:** მაგისტრატურა (უმაღლესი აკადემიური განათლების II საფეხური)

**სწავლების ენა:** ქართული

**საგანმანათლებლო პროგრამის ტიპი:** აკადემიური

**დეტალური სფეროს დასახელება და კოდი:** 0413 მენეჯმენტი და ადმინისტრირება

**მისანიჭებელი კვალიფიკაცია:** განათლების ადმინისტრირების მაგისტრი / Master of Education Administration

**სწავლის ხანგრძლივობა:** 2 წელი (4 სემესტრი)

**საგანმანათლებლო პროგრამის მოცულობა:** 120 ECTS

**პროგრამის ხელმძღვანელი:** აფილირებული, ასისტენტ-პროფესორი, მარიამ რამინაშვილი, მობ.: (+995) 577 123 413**,** ელ.ფოსტა: [mariam.raminashvili@eu.edu.ge](mailto:mariam.raminashvili@eu.edu.ge)

**პროგრამის აქტუალობა**

საქართველო დღეს დგას უმნიშვნელოვანესი გამოწვევის წინაშე - უზრუნველყოს სახელმწიფოს გაძლიერება, ეკონომიკური ზრდა და განვითარება, პოლიტიკური სტაბილურობა, ევროინტეგრაცია და წამყვანი დასავლური ქვეყნების რიგში თანაბარუფლებიანი და თანასწორი პარტნიორის სტატუსის მიღწევა. ამ მისწრაფებისაკენ მიმავალ გზაზე კი განთლებას საკვანძო როლი ენიჭება, რადგან ყველა წამყვანი ქვეყნისათვის წარმატების საწინდარი ცოდნაზე დაფუძნებული საზოგადოებაა. ცოდნაზე დაფუძნებული საზოგადოება (რომლის შემადგენელი კომპონენტიც არის ცოდნაზე დაფუძნებული ეკონომიკა) განათლებას განიხილავს ორ ჭრილში: 1) განათლება, როგორც წარმოებისა და ბიზნეს/მომსახურების პროცესების გაუმჯობესების საშუალება და შესაბამისად, ეროვნული შემოსავლების გაზრდის შესაძლებლობა, და 2) განათლება, როგორც სერვისი, რომელიც თავისთავად წარმოადგენს ინტელექტუალურ პროდუქტს და შესაბამისად, სახელმწიფო ბიუჯეტის ერთ-ერთი მნიშვნელოვანი წყაროა. განათლების სფეროში ჩატარებული მრავალი კვლევა ადასტურებს განათლების მნიშვნელოვან გავლენას ეკონომიკურ წინსვლასა და განვითარებაზე. ასევე, სწორედ განათლების სისტემის წარმატებით ფორმირებას უკავშირდება ევროპული ქვეყნების სახელმწიფოებრიობის ჩამოყალიბება. შესაბამისად, ეს ორივე ასპექტი მნიშვნელოვანია საქართველოსთვის, რომელიც ცდილობს ა) ძლიერი, დემოკრატიული სახელმწიფოს შექმნას და ბ) ეკონომიკურ განვითარებას. განათლების სფეროსთვის პრიორიტეტული როლის მინიჭება და სისტემის გაჯანსაღება მრავალჯერ დაისახა საქართველოს მთავრობის მთავარ ამოცანად. აქედან გამომდინარე, აუცილებელია განათლების სფეროს სპეციალისტების მომზადება, კონკრეტულად კი, საგანმანათლებლო დაწესებულებების ლიდერების, რომელთაც მნიშვნელოვანი როლი უნდა შეასრულონ სისტემის გაჯანსაღებაში. თუკი გავითვალისწინებთ საქართველოში სხვადასხვა საგანმანათლებლო დაწესებულებების რაოდენობას, ლოგიკურია, რომ დიდია მოთხოვნა ამ ტიპის დაწესებულებებში ზედა თუ საშუალო რგოლის მენეჯმენტში განათლების ადმინისტრირების სპეციალისტებზე.

**პროგრამაზე დაშვების წინაპირობები**

განათლების ადმინისტრირების სამაგისტრო საგანმანათლებლო პროგრამაზე ჩარიცხვის უფლება აქვს ბაკალავრის ან მასთან გათანაბრებული აკადემიური ხარისხის მქონე პირს, რომელიც ჩაირიცხება საერთო სა­მა­გისტრო გამოცდების შედეგების საფუძველზე, ან ში­და/გარე მობილობის საფუძველზე, ან საერთო სამაგისტრო გა­მოც­დე­ბის ჩაბა­რე­ბის გარეშე საქართველოს კანონმდებლობით დადგენილი წესის შესაბამისად.

ევროპის უნივერსიტეტში სა­­მა­­გისტრო პროგ­რამაზე მი­ღე­ბის დამატებითი პირობებია: შიდა საუნივერ­სი­ტეტო გა­მოც­და სპე­ცია­ლობასა და ინგლისურ ენაში. სავალდებულოა ინგლისური ენის გამოცდის შედეგად დადასტურდეს ინგლისური ენის B2 დონეზე ცოდნა. ინგლისური ენის ცოდნის დონის დადგენა ხორციელდება ევროპის უნივერსიტეტის სტუდენტის ენობრივი კომპეტენციის დადგენის წესის შესაბამისად.

შიდასაუნივერსტეტო გამოცდის საკითხები და გამოსაცდელ პირთა ცოდნის შეფასების კრიტერიუმები განთავსდება უნივერსიტეტის ვებგვერდზე ([www.eu.edu.ge](http://www.eu.edu.ge)) გამოცდის დაწყებამდე არანაკლებ სამი თვით ადრე.

B2 დონის დადასტურება ასევე შესაძლებელია ინგლისური ენის შესაბამის დონეზე ცოდნის დამადასტურებელი დოკუმენტით. ინგლისური ენის ცოდნის დონის შესაბამისობის დადგენისას სახელმძღვანელო ინფორმაცია:

|  |  |
| --- | --- |
| ინგლისური ენა | CEFR B2 |
| IELTS exam – 5.5 |
| BEC exam and CELS exam – Vantage |
| Cambridge exam – FCE |
| TOEIC – 785 |
| TOEFL iBT – 72 |
| TOEFL ITP – 543 |

ინგლისური ენის B2 დონეზე ცოდნის დასტურად შეიძლება ჩაითვალოს კანდიდატის მიერ ინგლისურენოვანი საბაკალავრო პროგრამის დასრულება (საქართველოში ან საზღვარგარეთ). სავალდებულოა ზემოაღნიშნულის დოკუმენტურად დადასტურება.

**პროგრამაზე საერთო სამაგისტრო გამოცდების გავლის გარეშე სწავლის უფლებას მოპოვებენ:**

პირები, რომლებსაც „უმაღლეს საგანმანათლებლო დაწესებულებაში ერთიანი ეროვნული გამოცდების/საერთო სამაგისტრო გამოცდების გავლის გარეშე სწავლის უფლების მქონე აბიტურიენტების/მაგისტრანტობის კანდიდატების/სტუდენტების მიერ დოკუმენტების წარდგენისა და განხილვის წესის დამტკიცების შესახებ“ საქართველოს განათლებისა და მეცნიერების მინისტრის 2011 წლის 29 დეკემბრის №224/ნ ბრძანების საფუძველზე უფლება აქვთ ჩაირიცხონ უნივერსიტეტში საერთო სამაგისტრო გამოცდების გავლის გარეშე. აღნიშნული პირები ვალდებულნი არიან დაადასტურონ ქართული ენის B2 დონეზე ფლობა „ევროპის უნივერსიტეტის სტუდენტის ენობრივი კომპეტენციის დადგენის წესის“ შესაბამისად. პროგრამაზე საერთო სამაგისტრო გამოცდების გავლის გარეშე ჩარიცხული პირები არ თავისუფლდებიან შიდა საუნივერსიტეტო გამოცდებისგან (სპე­ცია­ლობასა და ინგლისურ ენაში-B2 დონე).

**პროგრამაზე ასევე დაიშვებიან:**

,,უმაღლესი საგანმანათლებლო დაწესებულებიდან სხვა უმაღლეს საგანმან­ათლებლო დაწესებულებაში გადასვლის წესისა და საფასურის დამტკიცების შესახებ“ საქართველოს განათლებისა და მეცნიერების მინისტრის 2010 წლის 4 თებერვლის №10/ნ ბრძანების შესაბამისად მობილობის წესით ჩარიცხული სტუდენტები.

**პროგრამის მიზნები**

განათლების ადმინისტრირების საგანმანათლებლო პროგრამის მიზანი და შესაბამისად, პროგრამის შინაარსი ითვალისწინებს მრავალ ფაქტორს: ევროპის უნივერსიტეტის მისიას, ბიზნესისა და ტექნოლოგიების ფაკულტეტის მიზნებსა და ამოცანებს, განათლების დარგის სპეციფიკას როგორც საქართველოს, ასევე საერთაშორისო კონტექსტში, ქართული და საერთაშორისო დასაქმების ბაზრის ტენდენციებს განათლების სფეროში. ამდენად, პროგრამის მიზანია თანამედროვე საგანმანათლებლო სტანდარტებისა და მოთხოვნების შესაბამისად მოამზადოს განათლების ადმინისტრირების სფეროს მაღალკვალიფიციური სპეციალისტი, რომელიც ფლობს:

1. განათლების ლიდერობის, მართვის/მენეჯმენტისა და ადმინისტრირების თეორიებისა და მათი პრაქტიკაში განხორციელების თავისებურების, ასევე, განათლების სფეროს კვლევის მეთოდოლოგიისა და მეთოდების, სასკოლო, პროფესიული და უმაღლესი საგანმანათლებლო დაწესებულებების საკანონმდებლო ბაზის, განათლების როგორც ეროვნული, ისე საერთაშორისო კონტექსტისა და ტენდენციების ღრმა და სისტემურ ცოდნას, რაც აუცილებელია განათლების სფეროს ლიდერისათვის განათლების სისტემისა და საგანმანათლებლო დაწესებულებების ეფექტიანად სამართავად.
2. პროგრამით გათვალისწინებული ძირითადი სასაწავლო კურსის ფარგლებში შეძენილი თეორიული ცოდნის პრაქტიკაში გამოყენების უნარს, კერძოდ, საგანმანათლებლო დაწესებულებების მართვის პროცესისათვის აუცილებელი საკითხების ანალიზის, სფეროსა და დარგის მნიშვნელოვანი საკითხვების კვლევისა და ინფორმაციის ანალიზზე დაფუძნებულ დასკვნებზე დაყრდნობით ინფორმირებული გადაწყვეტილებების მიღების და გამოწვევების დაძლევის უნარს.
3. განათლების სფეროს ღირებულებების, პროფესიული ეთიკის და საკუთარი თავის, საზოგადოებისა და ქვეყნის წინაშე სოციალური პასუხისმგებლობის გაცნობიერების უნარს.

**სწავლის შედეგები**

განათლების ადმინისტრირების სამაგისტრო პროგრამის სწავლის შედეგები შეესაბამება უმაღლესი განათლების კვალიფიკაციათა ჩარჩოს მეშვიდე დონეს (უმაღლესი განათლების მეორე საფეხური - მაგისტრატურა) და უზრუნველყოფს კვა­ლი­ფი­კაციათა აღმწერის შესაბამისი სწავლის შედეგების მიღწევას.

განათლების ადმინისტრირების სამაგისტრო საგანმანათლებლო პროგრამის დასრულების შედეგად კურსდამთავრებულს ჩამოუყალიბდება შემდეგი კომპეტენციები:

|  |  |
| --- | --- |
| **ცოდნა და გაცნობიერება:** | *სამაგისტრო პროგრამის კურსდამთავრებულს აქვს განათლების ადმინისტრირების სფეროს სიღრმისეული და სისტემური ცოდნა და უნარები, რომლის საფუძველზეც:* |
| 1 | ასახელებს, განმარტავს და სიღრმისეულად აღწერს განათლების ლიდერობის, ადმინისტრირებისა და მენეჯმენტის, განათლების (სწავლება-სწავლის, პედოგოგიკის, დიდაქტიკის) ძირითად თეორიებს, მიმართულებებსა და პრაქტიკას. |
| 2 | სიღრმისეულად აღწერს საქართველოს განათლების სისტემას (სასკოლო, პროფესიული, უმაღლესი) და შესაბამისი საფეხურის საკანონმდებლო ბაზის გათვალისწინებით განმარტავს მართვის სპეციფიკის მნიშვნელოვან საკითხებს. |
| 3 | გამოკვეთს და ახდენს იმ საკითხების კლასიფიცირებას, რაც ადმინისტრირების თვალსაზრისით ერთმანეთისაგან განასხვავებს სასკოლო, პროფესიულ და უმაღლეს საგანმანათლებლო დაწესებულებებს. |
| 4 | სიღრმისეულად აღწერს და დეტალურად განმარტავს სწავლება-სწავლის ძირითად თეორიებსა და განათლების სფეროს ღირებულებებს, რაც განსაზღვრავს საგანმანათლებლო დაწესებულებების მართვის სპეციფიკას და რისი გათვალისწინებაც აუცილებელია მართვისა და ადმინისტრირების პროცესში, საზოგადოებისა და სახელმწიფოს განვითარების მიზნით. |
| **უნარი** | *სამაგისტრო პროგრამის ფარგლებში განვითარებული უნარების საფუძველზე კურსდამთავრებული:* |
| 5 | საკანონმდებლო ბაზის, სწავლება-სწავლის თეორიებისა და სფეროს სპეციფიკის ცოდნის გამოყენებით კომპლექსურად აანალიზებს განათლების სისტემას ან დაწესებულებას, გამოავლენს არსებულ მარტივ თუ კომპლექსურ პრობლემას და თანმიმდევრულად შეიმუშავებს პრობლემის გადაჭრის გზებს სახელმწიფოებრივი ინტერესების, საზოგადოების ღირებულებებისა და მოთხოვნების და დღევანდელი საგანმანათლებლო სტანდარტებისა და მიზნების შესაბამისად. |
| 6 | აანალიზებს კონკრეტულ საგანმანათლებლო კონტექსტს და ანალიზის შედეგად მიღებული ინფორმაციის საფუძველზე შეიმუშავებს მართვის ეფექტიან სტილს და გეგმავს მოქმედების თანმიმდევრულ სტრატეგიას. |
| 7 | პროფესიული ეთიკისა და თანამედროვე ღირებულებების შესაბამისად დეტალურად გეგმავს კვლევას საგანამანათლებლო სფეროს მნიშვნელოვანი საკითხების შესწავლის მიზნით და თანმიმდევრულად, დამოუკიდებლად ახორციელებს მას აკადემიური სტანდარტების დაცვითა და კომპლექსური მიდგომებით. კვლევის შედეგებს წარადგენს აკადემიური, პროფესიული თუ სხვა დაინტერესებული აუდიტორიის წინაშე. |
| **ავტონომიურობა და პასუხისმგებლობა** | *სამაგისტრო პროგრამის ფარგლებში მიღებული განათლების საფუძველზე კურსდამთავრებული:* |
| 8 | საგანმანათლებლო კონტექსტში მნიშვნელოვანი საკითხების შესწავლის, კვლევისა და ანალიზის პროცესში აღიარებს და ითვალისწინებს აკადემიური თავისუფლებისა და კეთილსინდისიერების პრინციპებს, ასევე, პროფესიულ ეთიკურ ნორმებსა და ღირებულებებს. |

**პროგრამის მოცულობა და სტრუქტურა**

განათლების ადმინისტრირების სამაგისტრო საგანმანათლებლო პროგრამა აგებულია კრედიტების ტრანსფერის ევროპული სისტემის (ECTS) საფუძველზე, სტუ­დენტზეა ორიენტირებუ­ლი და ემყარება სტუ­დენტის აკადემიურ დატვირთვას, რომელიც საჭიროა საგანმანათლებლო პროგრამის მიზნებისა და შედეგების მი­საღწევად.

პროგრამის ხანგრძლივობა შეადგენს 2 აკადემიურ წელს (4 სემესტრს) და მოიცავს 120 (ECTS) კრედიტს (3000 საათს ჯამში).

1 კრედიტი მოიცავს 25 ასტრონომიულ საათს; კრედიტი დროის ერთეულში (სთ.) ასახავს სამუშაოს იმ მოცულობას, რომელიც საჭიროა სტუდენტის მიერ პროგ­რა­მის შესაბამისი სასწავლო კურსის ასათვისებლად და სწავ­ლის შედეგების მისაღწევად. კრედიტი ითვალისწინებს საკონ­ტაქტო და დამოუკიდებელი მუშაობის საათებს.

სემესტრის განმავლობაში სტუდენტმა უნდა დაძლიოს 30 კრედიტი (30 კრედიტი = 750 სთ.), ხოლო აკადემიური წლის განმავლობაში - 60 კრედიტი, თუმცა, სტუდენტის ინდივიდუალური დატვირთვიდან გამომდინარე, კრედიტების რაოდენობა აკადემიური წლის განმავლობაში შეიძლება იყოს 60-ზე ნაკლები ან მეტი, მაგრამ არაუმეტეს 75 კრედიტისა.

უნივერსიტეტი უფლებამოსილია, საგანმანათლებლო მიზნებიდან გამომდინარე, მაგისტრატურის საგანმანათლებლო პროგრამების ფარგლებში განახორციელოს სწავლება-სწავლის პროცესი არასრული დატვირთვით.

ერთი აკადემიური სასწავლო წელი მოიცავს 42 კვირას, ერთი სემესტრი 21 კვირას, მათ შორის 15 კვირა არის სასწავლო, დანარჩენი 6 კვირა კი სასესიო. მე-8 და მე-9 კვირა ეთმობა შუალედურ გამოცდას, მე–18 და მე–19 კვირა დასკვნითი გამოცდების პერიოდია, ხოლო მე–20 და 21-ე კვირა დამატებითი გამოცდების პერიოდი. დასკვნით და შესაბამის დამატებით გამოცდას შორის შუალედია დასკვნითი გამოცდის შედეგების გამოცხადებიდან არანაკლებ 5 დღე.

განათლების ადმინისტრირების საგანმანათლებლო პროგრამის შინაარსსა და სტრუქტურაში გათვალისწინებულია მრავალი ფაქტორი - ევროპის უნივერსიტეტის მისია, ბიზნესისა და ტექნოლოგიების ფაკულტეტის მიზნები და ამოცანები, განათლების დარგის სპეციფიკა როგორც საქართველოს, ასევე საერთაშორისო კონტექსტში, ქართული და საერთაშორისო დასაქმების ბაზრის ტენდენციები განათლების სფეროში. ასევე, გათვალისწინებულია წამყვანი ქართული და რამდენიმე დასავლური უნივერსიტეტის მიერ მსგავსი პროგრამის განხორციელების გამოცდილებაც. ქართული რეალობისათვის პროგრამა ერთ-ერთი გამორჩეულია, რადგან იგი მოიცავს განათლების სამ დონეს - სასკოლო, პროფესიულსა და უმაღლესი განათლების სფეროებს.

უმაღლესი განათ­ლე­ბის კვალი­ფი­­­კაციათა ჩარჩოში გან­­­სა­ზღვ­­რუ­ლი მაგისტრის კომპეტენციებისა და განათლების ადმინისტრირების მაგისტრი­სად­მი და­საქ­მების ბაზ­რის მოთ­ხოვ­­­ნების გათ­­ვა­­ლის­წი­­­ნე­­ბით, მაგისტრის მომ­ზა­დე­ბა მიმ­­დი­ნარეობს სას­წავ­ლო და კვლევითი კომპო­ნენ­ტების მეშ­ვეო­­ბით. პროგრამა მოიცავს 120 კრედიტს, აქედან:

* **სასწავლო კომპონენტს** - 90 კრედიტის მოცულობით, მათ შორის:

**ა) ძირითადი სწავლის სფეროს სავალდებულო სასწავლო კომპონენტს** - 75 კრედიტის მოცულობით (მათ შორის პრაქტიკის კომპონენტს ჯამში 6 კრედიტის მოცულობით);

**ბ) ძირითადი სწავლის სფეროს არჩევით სასწავლო კომპონენტს** - 10 კრედიტის მოცულობით;

**გ) თავისუფალ კომპონენტს,** რომლის ფარგლებშიც სტუდენტს ეძლევა შესაძლებლობა აირჩიოს ნებისმიერო სასწავლო კურსი უნივერსიტეტში მოქმედი შესაბამისი საფეხურის საგანმანათლებლო პროგრამიდან, სასწავლო კურსზე დაშვების წინაპირობების დაცვით - 5 კრედიტის მოცულობით.

* **კვლევით კომპონენტს (სამაგისტრო ნაშრომი)** - 30 კრედიტის მოცულობით.

პროგრამის ფარგლებში არჩევით კომპონენ­ტებ­­ში მო­ი­აზ­რება სფეროსთან დაკავშირებული ცოდნისა და უნარების გაღრმავებისკენ მიმართული სასწავ­ლო კურ­სე­ბი, მათი არ­ჩე­ვა სტუდენტს შეუძ­ლია საგანმანათლებ­ლო პროგრამის კუ­რი­კუ­ლუ­მის არჩევით კომპონენტში შეთავაზებული სასწავლო კურსებიდან (40 კრედიტის მოცულობით), საიდანაც მაგისტრანტს შეუძლია, საკუთარი სასწავლო/კვლევითი ინტერესებიდან გამომდინარე ამოირჩიოს მისთვის სასურველი სასწავლო კურსები - ჯამში 10 კრედიტის მოცულობით.

**სტუდენტის ცოდნის შეფასების სისტემა**

პროგრამის ფარგლებში გამოყენებული შეფასების სისტემა შეესაბამება საქართველოს განათლებისა და მეცნიერების მინისტრის 2007 წლის 5 იანვრის №3 ბრძანებით დამტკიცებულ „უმაღლესი საგანმანათლებლო პროგრამების კრედიტებით გაანგარიშების წესს“.

სწავლის შედეგების მიღწევა ფასდება შუალედური და დასკვნითი შეფასებებით, რომელთა ჯამი წარმოადგენს საბოლოო შეფასებას. სასწავლო კურსის მაქსიმალური საბოლოო შეფასება შეადგენს 100 ქულას.

შეფასების სისტემა ითვალისწინებს:

**ა) ხუთი სახის დადებით შეფასებას:**

ა.ა) (A) ფრიადი – 91-100 ქულა;

ა.ბ) (B) ძალიან კარგი – 81-90 ქულა;

ა.გ) (C) კარგი – 71-80 ქულა;

ა.დ) (D) დამაკმაყოფილებელი – 61-70 ქულა;

ა.ე) (E) საკმარისი – 51-60 ქულა.

**ბ) ორი სახის უარყოფით შეფასებას:**

ბ.ა) (FX) ვერ ჩააბარა – 41-50 ქულა, რაც ნიშნავს, რომ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით დამატებით გამოცდაზე ერთხელ გასვლის უფლება;

ბ.ბ) (F) ჩაიჭრა – 40 ქულა და ნაკლები, რაც ნიშნავს, რომ სტუდენტის მიერ ჩატარებული სამუშაო არ არის საკმარისი და მას სასწავლო კურსი/საგანი ახლიდან აქვს შესასწავლი.

საგანმანათლებლო პროგრამის კომპონენტში, უარყოფითი შეფასების (FX) მიღების შემთხვევაში სტუდენტს ეძლევა დამატებით გამოცდაზე გასვლის უფლება. დამატებით გამოცდაზე გასვლის უფლებას სტუდენტი იღებს იმ შემთხვევაშიც, თუ მან დააგროვა საბოლოო შეფასების 51 ქულა ან მეტი, მაგრამ ვერ გადალახა დასკვნითი გამოცდისთვის განსაზღვრული მინიმალური კომპეტენციის ზღვარი. დამატებითი გამოცდა ინიშნება დასკვნითი გამოცდის შედეგების გამოცხადებიდან არანაკლებ 5 დღეში.

სტუდენტის მიერ დამატებით გამოცდაზე მიღებულ შეფასებას არ ემატება დასკვნით შეფასებაში მიღებული ქულათა რაოდენობა. დამატებით გამოცდაზე მიღებული შეფასება არის დასკვნითი შეფასება და აისახება საგანმანათლებლო პროგრამის კომპონენტის საბოლოო შეფასებაში.

შუალედური შეფასება დაყოფილია კომპონენტებად. შუალედური შეფასების სავალდებულო კომპონენტია შუალედური გამოცდა, რომელიც ტარდება მე-8-მე-9 კვირაში. შუალედური შეფასება გულისხმობს სამუშაო ჯგუფში მუშაობის დროს სტუდენტების მუშაობის პროცესის, შუალედური გამოცდის და სტუდენტის დამოუკიდებელი სამუშაოს ჯამურ შეფასებას, ხოლო დასკვნითი შეფასება - დასკვნითი გამოცდის შეფასებას. შუალედური და დასკვნითი შეფასებების მეთოდებს და მათ ხვედრით წილს განსაზღვრავს სასწავლო კურსის განმახორციელებელი პერსონალი შესაბამისი სილაბუსის ფარგლებში. სილაბუსში ასევე განმარტებულია თითოეული კომპონენტის შეფასების კრიტერიუმებიც.

დასკვნით გამოცდაზე სტუდენტი დაიშვება შუალედური შეფასების მინიმალური ზღვარის გადალახვის შემთხვევაში. დასკვნითი გამოცდა ჩაითვლება ჩაბარებულად დასკვნითი გამოცდის მინიმალური ზღვარის გადალახვის შემთხვევაში.

შუალედური შეფასებისთვის და დასკვნითი გამოცდისთვის განსაზღვრულია შემდეგი მინიმალური კომპეტენციის ზღვარი: შუალედური შეფასების 50 %, დასკვნითი გამოცდის შეფასების 50%+1.

კრედიტი ათვისებულად ჩაითვლება თუკი შუალედური შეფასებისა და დასკვნითი გამოცდისთვის დადგენილი მინიმალური ზღვრების გადალახვის საფუძველზე სტუდენტის მიერ მიღებული ქულების ჯამი შეადგენს 51 ქულას ან მეტს.

სასწავლო კურსის განმახორციელბელი პერსონალი, სასწავლო კურსის სპეციფიკის გათვალისწინებით უფლებამოსილია სილაბუსით განსაზღვროს განსხვავებული (უფრო მაღალი) შუალედური და დასკვნითი შეფასებების მინიმალური კომპეტენციის ზღვარი, საქართველოს მოქმედი კანონმდებლობით დადგენილი მოთხოვნის შესაბამისად.

სასწავლო კურსის განმახორციელბელი პერსონალი, მიზნების, სწავლის შედეგების და სასწავლო კურსის სპეციფიკის გათვალისწინებით ასევე უფლებამოსილია შეფასების მეთოდში/მეთოდებში განსაზღვროს მინიმალური კომპეტენციის ზღვარი. შეფასების მეთოდში/მეთოდებში მინიმალური კომპეტენციის ზღვარის არსებობის შემთხვევაში, კრედიტის მინიჭება შესაძლებელი იქნება თითოეულ შეფასების მეთოდში არსებული მინიმალური კომპეტენციის ზღვარის გადალახვის, თითოეულ შეფასების კომპონენტში (შუალედური და დასკვნითი შეფასება) არსებული მინიმალური კომპეტენციის ზღვარის გადალახვისა და შუალედურ და დასკვნით შეფასებებში მიღებული ქულების დაჯამების შედეგად მინიმუმ 51 ქულის მიღების შემთხვევაში.

განათლების ადმინისტრირების სამაგისტრო პროგრამის სასწავლო კურსების სილაბუსებში ასახული შეფასების მეთოდების მიზანია, ობიექტური და გამჭვირვალე, სასწავლო კურსის მიზნებზე და მის სპეციფიკაზე ორიენტირებული კრიტერიუმების გამოყენებით, დაადასტუროს თითოეული სტუდენტის მიერ შესაბამისი სასწავლო კურსის სწავლის შე­დე­გების მიღწევა.

**დასაქმების სფერო**

განათლების ადმინისტრირების სამაგისტრო პროგრამის კურსდამთავრებულს შეუძლია დასაქმდეს განათლების სფეროს სამი მიმართულებით - ზოგადსაგანმანათლებლო, პროფესიული და უმაღლესი საგანმანათლებლო დაწესებულებების ადმინისტრაციაში, ადმინისტრაციული იერარქიის ნებისმიერ საფეხურზე როგორც კერძო, ისე სახელმწიფო სტრუქტურებში, განათლების საკითხებზე მომუშავე სამთავრობო თუ არა-სამთავრობო ორგანიზაციებში, განათლებისა და მეცნიერების სამინისტროში, განათლების რესურს ცენტრებში, განათლების საკითხებზე მომუშავე საკონსულტაციო კომპანიებში, სასწავლო ცენტრებში.

სწავლების პერიოდში მიღებული ცოდნა კურსდამთავრებულს საშუალებას მისცემს დაიკავოს საშუალო ან ზედა რგოლის მენეჯერის პოზიცია და განახორციელოს საორგნიზაციო-მმართველობითი, ადმინისტრაციული, საინფორმაციო-ანალიტიკური, სამეცნიერო კვლევითი, საექსპერტო-საკონსულტაციო საქმია­ნობა.

**მენეჯმენტის სამაგისტრო საგანმანათლებლო პროგრამა**

*პროგრამაში* *განხორციელებული ბოლო ცვლილებები*

*განხილულია ფაკულტეტის საბჭოს სხდომაზე:*

*ოქმი №ს10-23, 16.10.2023*

*დამტკიცებულია მმართველი საბჭოს გადაწვეტილებით:*

*დადგენილება №34, 18.10.2023*

**განათლების საფეხური:** მაგისტრატურა (უმაღლესი აკადემიური განათლების II საფეხური)

**სწავლების ენა:** ქართული

**საგანმანათლებლო პროგრამის ტიპი:** აკადემიური

**დეტალური სფეროს დასახელება და კოდი:** 0413 მენეჯმენტი და ადმინისტრირება

**მისანიჭებელი კვალიფიკაცია:** ბიზნესის ადმინისტრირების მაგისტრი მენეჯმენტში / Master of Business Administration in Management

**სწავლის ხანგრძლივობა:** 2 წელი (4 სემესტრი)

**საგანმანათლებლო პროგრამის მოცულობა:** 120 ECTS

**პროგრამის ხელმძღვანელი:** დოქტ. ასოც. პროფესორი ეკატერინე ნაცვლიშვილი,მობ.: (+995) 599 75 66 14, ელ.ფოსტა: natsvlishvili.ekaterine @eu.edu.ge

**პროგრამის აქტუალობა**

გარე სამყაროდან მზარდი ზემოქმედების პირობებში, ნებისმიერი ბიზნესისა თუ ორგანიზაციისათვის სასიცოცხლო ამოცანას წარმოადგენს მმართველობითი პროცესების კვალიფიციურად განხორციელება და თანამედროვე მენეჯმენტის შესაძლებლობების სრულფასოვნად გამოყენება. ორგანიზაციის წარმატებული საქმიანობისათვის აუცილებელი კვალიფიციური მართვა მოითხოვს მართვის თანამედროვე მეთოდების მცოდნე, მაღალკვალიფიციური მმართველობითი კადრების მომზადებას. მენეჯმენტის სამაგისტრო საგანმანათლებლო პროგრამის შემუშავების აქტუალობა განპირობებულია ზემოაღნიშნულიდან გამომდინარე და თანამედროვე კომპანიების მხრიდან გაზრდილი მოთხოვნით ისეთ სპეციალისტებზე, რომლებსაც აუცილებელ თეორიულ ცოდნასთან ერთად, აქვთ გლობალურ ბიზნესში მიმდინარე მოვლენებისა და პროცესების ანალიზის უნარი და შეუძლიათ ოპტიმალური გადაწყვეტილებების მიღება (საშუალო და უმაღლესი რგოლის მენეჯმენტის დონეზე) და ამასთან ერთად, გაცნობერებული აქვთ ბიზნესის სოციალური პასუხისმგებლობაც - დაგეგმონ და განახორციელონ სამუშაო პროცესები ისე, რომ ისინი შეესაბამებოდნენ როგორც კომპანიის (ორგანიზაციის), ასევე საზოგადოების ინტერესებს, შესწევთ უნარი კერძო და სახელმწიფო ინტერესები მოაქციონ ჰარმონიულ ურთიერთობათა ჩარჩოში.

**პროგრამაზე დაშვების წინაპირობები**

მენეჯმენტის სამაგისტრო საგანმანათლებლო პროგრამაზე ჩარიცხვის უფლება აქვს ბაკალავრის ან მასთან გათანაბრებული აკადემიური ხარისხის მქონე პირს, რომელიც ჩაირიცხება საერთო სა­მა­გისტრო გამოცდების ან ში­და/გარე მობილობის საფუძველზე, ან საერთო სამაგისტრო გა­მოც­დე­ბის ჩაბა­რე­ბის გარეშე საქართველოს კანონმდებლობით დადგენილი წესის შესაბამისად.

ევროპის უნივერსიტეტში სა­­მა­­გისტრო პროგ­რამაზე მი­ღე­ბის დამატებითი პირობებია: შიდა საუნივერ­სი­ტეტო გა­მოც­დები სპე­ცია­ლობასა და ინგლისურ ენაში-B2 დონე (იხ. ,,ევროპის უნივერსიტეტის სტუდენტის ენობრივი კომპეტენციის დადგენის წესი“).

შიდასაუნივერსტეტო გამოცდების საკითხები და გამოსაცდელ პირთა ცოდნის შეფასების კრიტერიუმები განთავსდება უნივერსიტეტის ვებგვერდზე ([www.eu.edu.ge](http://www.eu.edu.ge)) გამოცდების დაწყებამდე არანაკლებ სამი თვით ადრე.

B2 დონის დადასტურება ასევე შესაძლებელია ინგლისური ენის შესაბამის დონეზე ცოდნის დამადასტურებელი დოკუმენტით.

ინგლისური ენის ცოდნის დონის შესაბამისობის დადგენისას სახელმძღვანელო ინფორმაცია ცხრილის სახითაა მოცემული.

|  |  |
| --- | --- |
| ინგლისური ენა | CEFR B2 |
| IELTS exam – 5.5 |
| BEC exam and CELS exam – Vantage |
| Cambridge exam – FCE |
| TOEIC – 785 |
| TOEFL iBT – 72 |
| TOEFL ITP – 543 |

**პროგრამაზე ერთიანი ეროვნული გამოცდების გავლის გარეშე სწავლის უფლებას მოპოვებენ:**

პირები, რომლებსაც „უმაღლეს საგანმანათლებლო დაწესებულებაში ერთიანი ეროვნული გამოცდების/საერთო სამაგისტრო გამოცდების გავლის გარეშე სწავლის უფლების მქონე აბიტურიენტების/მაგისტრანტობის კანდიდატების/სტუდენტების მიერ დოკუმენტების წარდგენისა და განხილვის წესის დამტკიცების შესახებ“ საქართველოს განათლებისა და მეცნიერების მინისტრის 2011 წლის 29 დეკემბრის №224/ნ ბრძანების საფუძველზე უფლება აქვთ ჩაირიცხონ უნივერსიტეტში ერთიანი ეროვნული სამაგისტრო გამოცდების გავლის გარეშე. აღნიშნული პირები ვალდებულნი არიან დაადასტურონ ქართული ენის B2 დონეზე ფლობა „ევროპის უნივერსიტეტის სტუდენტის ენობრივი კომპეტენციის დადგენის წესის“ შესაბამისად. პროგრამაზე ერთიანი ეროვნული გამოცდების გავლის გარეშე ჩარიცხული პირები არ თავისუფლდებიან შიდა საუნივერსიტეტო გამოცდებისგან (სპე­ცია­ლობასა და ინგლისურ ენაში-B2 დონე).

**პროგრამაზე ასევე დაიშვებიან:**

,,უმაღლესი საგანმანათლებლო დაწესებულებიდან სხვა უმაღლეს საგანმან­ათლებლო დაწესებულებაში გადასვლის წესისა და საფასურის დამტკიცების შესახებ“ საქართველოს განათლებისა და მეცნიერების მინისტრის 2010 წლის 4 თებერვლის №10/ნ ბრძანების შესაბამისად მობილობის წესით ჩარიცხული სტუდენტები.

**პროგრამის მიზნები**

მენეჯმენტის მიმართულების სამაგისტრო საგანმანათლებლო პროგრამაში გამჭოლადაა ასახული ევროპის უნივერსიტეტის მისია, ხედვა და ღირებულებები, აგრეთვე ბიზნესისა და ტექნოლოგიების ფაკულტეტის ძირითადი მიზნები და ამოცანები. მასში ასევე გათვალისწინებულია ადგილობრივი შრომის ბაზრის მოთხოვნები და საერთაშორისო ბაზრის ტენდენციები, ადგილობრივი თუ უცხოური უნივერსიტეტების მიერ განხორციელებული მენეჯმენტის სამაგისტრო პროგრამების წარმატებული გამოცდილება. აღნიშნულის საფუძველზე, მენეჯმენტის სამაგისტრო პროგრამა ორიენტირებულია უმაღლესი განათლების თანამედროვე სტანდარტების შესაბამისი სწავლების შეთავაზებით მოამზადოს და შრომის ბაზარზე მოთხოვნადი კომპეტენციებით აღჭურვოს ბიზნესის ადმინისტრირების მაგისტრის ხარისხის მქონე, კონკურენტუნარიანი, სოციალური პასუხისმგებლობის მატარებელი მაღალკვალიფიციური სპეციალისტები, რომელნიც შეძლებენ **ადგილობრივ** ან/და საერთაშორისო კომპანიებში მმართველობის სხვადასხვა რგოლში დასაქმებას, მათზე დელეგირებული მენეჯერული ფუნქციების ეფექტურად და ეფექტიანად შესრულებას, ასევე ცოდნაზე დაფუძნებული ეკონომიკის ფორმირებაში აქტიურ მონაწილეობასა და საკუთარი წვლილის შეტანას ინოვაციურ სამეწარმეო საქმიანობასა თუ ბიზნესის წარმატებულ ადმინისტრირებაში.

ზემოაღნიშნულის გათვალისწინებით, მენეჯმენტის სამაგისტრო პროგრამის მიზანია:

1. შესძინოს ღრმა და სისტემური ცოდნა მენეჯმენტის სფეროს უახლეს მიღწევებზე, თანამედროვე **ბიზნეს-ორგანიზაციების ეკონომიკური გარემოსა და ორგანიზაციული პროცესების მართვასთან,** ციფრული ბიზნესის ადმინისტრირებასთან დაკავშირებულ კომპლექსურ საკითხებზე
2. განუმტკიცოს ცალკეული სასწავლო კურსის ფარგლებში შეძენილი თეორიული ცოდნის პრაქტიკაში გამოყენების, ორგანიზაციის/ბიზნესის განვითარების შესაძლებლობებისა და რისკების შეფასების, მენეჯმენტის დარგისათვის დამახასიათებელი კომპლექსური პრობლემების **პრაქტიკული თუ მეცნიერული კვლევისა და შემოქმედებითი** გადაწყვეტის უნარ-ჩვევები; აგრეთვე, კერძო/საჯარო ორგანიზაციებში მენეჯერულ პოზიციებზე დასაქმებისა და საორგნიზაციო-მმართველობითი, ადმინისტრაციულ-სამეურნეო, საინფორმაციო-ანალიტიკური საქმია­ნობის განხორციელებისთვის, ან დამოუკიდებელი სამეწარმეო საქმიანობისთვის აუცილე­ბელი პრაქტიკული უნარ-ჩვევები.
3. შეუწყოს ხელი მენეჯმენტის სფეროში მიღებული განათლების საფუძველზე ბიზნესის ცვალებად, კომპლექსურ გარემოსთან სწრაფად ადაპტირებაში; სოციალურ პასუხისმგებლობასა თუ ეთიკურ ღირებულებებზე დაფუძნებული ბიზნეს-საქმიანობის მიმართ სწორი დამოკიდებულების ჩამოყალიბებაში.

**სწავლის შედეგები**

მენეჯმენტის სამაგისტრო პროგრამის ფარგლებში დასახული მიზნების თანმიმდევრული და სრულფასოვანი განხორციელება უზრუნველყოფს უმაღლესი განათლების კვალიფიკაციათა ჩარჩოს მეშვიდე დონის (უმაღლესი განათლების მეორე საფეხურის - მაგისტრატურის) კვა­ლი­ფი­კაციათა აღმწერის შესაბამისი სწავლის შედეგების მიღწევას.

პროგრამის სასწავლო გეგმით შეთავაზებული სასწავლო კურსების წარმატებით დასრულება ხელს შეუწყობს კურსდამთავრებულს ჩამოუყალიბდეს / განუმტკიცდეს დარგობრივი კომპეტენციები (აგრეთვე ზოგადი უნარები, რომლებიც გამჭოლად არის ასახული ცალკეული კურსების სილაბუსებში). კერძოდ, მემეჯმენტის სამაგისტრო საგანმანათლებლო პროგრამის დასრულების შედეგად კურსდამთავრებულს ჩამოუყალიბდება შემდეგი კომპეტენციები:

|  |  |
| --- | --- |
| **ცოდნა და გაცნობიერება:** | *სამაგისტრო პროგრამის კურსდამთავრებულს აქვს მენეჯმენტის სფეროს სიღრმისეული და სისტემური ცოდნა, რომლის საფუძველზეც:* |
| 1 | სიღრმისეულად აღწერს მენეჯმენტის სფეროსთან დაკავშირებულ თანამედროვე კონცეფციებს, თეორიებს, უახლეს მიდგომებსა და ფუნდამენტურ პრინციპებს; ინოვაციური მიღწევებისა და მეცნიერული კვლევის უახლეს შედეგებს |
| 2 | ორგანიზაციული მენეჯმენტისა და ბიზნესის მართვის სფეროში მიღებულ თეორიულ ცოდნას აკავშირებს ბიზნესის მართვაში თანამედროვე მიღწევებზე დაფუძნებული ორიგინალური/ინოვაციური იდეების გენერირებასა და უახლესი მეთოდებით კვლევასთან |
| **უნარი** | *სამაგისტრო პროგრამის ფარგლებში განვითარებული უნარების საფუძველზე კურსდამთავრებული:* |
| **3** | კომპლექსურად აანალიზებს ბიზნესის მართვისა და ორგანიზაციული მენეჯ­მენტის სფეროში თანამედროვე ტენდენციებს, გლობალიზაციისა და ციფრული განვითარების ეპოქაში თანამედროვე ორგანიზაციების წინაშე არსებულ ძირითად გამოწვევებს; მაკრო/მიკრო ფაქტორების ზემოქმედებას ორგანიზაციის ფუნქციო­ნი­რებაზე/ბიზნეს-საქმიანობაზე, **ორგანიზაციული პროცესების მართვასთან** დაკავშირებულ საკვანძო საკითხებს |
| 4 | რელევანტურად იყენებს თანამედროვე კონცეფციებს, მიდგომებს, მოდელებს, კვლევის სტანდარტულ / ინოვაციურ მეთოდებს ბიზნეს / ორგანიზაციული პროცესების კვლევის, პროგნოზირების, რისკ-ფაქტორების გამოვლენა-შეფასების, არსებული კომპლექსური თუ კონკრეტული პრობლემების ილუსტრირების და გადაწყვეტის ახალი/ინოვაციური გზების მოძიებისთვის |
| 5 | კომპლექსურად იკვლევს ორგანიზაციის ფუნქციურ სფეროებში (ოპერა­ციები, პროექტები, ფინანსები და აღრიცხვა, ადამიანური რესურსი, ინო­ვაციები და ცვლილებები, სტრატე­გიული მართვა, მარკეტინგი) წამოჭრილი პრობლემებს და უწყვეტი განვითარების, რისკების, დანახარჯისა და სარგებლის გათვალისწინებით აფასებს ბიზნეს-პროცესებს, ორგანიზაციულ პროექტებს/სამოქმედო გეგმებს, ორგანიზა­ციული რესურსების ეფექტური/ეფექტიანი მართვის პირობებს, ორგანიზაციული განვითარების შესაძლებლობებს |
| 6 | ბიზნეს-გარემოს მიმზიდველობისა და ორგანიზაციის შესაძლებლობების შეფასების საფუძველზე, შეიმუშავებს ბიზნეს მოდელებს, სტრატეგიებს, პროექტებს კონკრეტული ბიზნეს-სიტუაციისათვის, აგრეთვე ფუნქცი­ონალურ სტრატეგიებს ბიზნესის ცალკეული ფუნქციური სფეროსთვის (პროექტები, ბიზნეს-ოპერაციები, ფინანსები, რისკები, მარკეტინგი, ადამიანური რესურსები); და სახავს სტრატეგიის განხორციელება-შეფასების, ორგანიზაციული პროცესების მართვის ღონისძიებებს |
| 7 | დამოუკიდებლად წარმართავს კვლევას თანამედროვე სტანდარტების, აკადემიური კეთილსინდისიერებისა და ეთიკის პრინციპების დაცვით, სტანდარტული/ინოვაციური მიდგომებისა და კვლევის მეთოდების გამოყენებით; საკუთარი კვლევის შედეგებს, მეცნიერულად არგუმენტირებული ორიგინალური დასკვნების / რეკომენდაციების სახით, წერილობითი ან/და ზეპირი ფორმით წარადგენს აკადემიურ და პროფესიულ საზოგადოებასთან |
| **ავტონომიურობა და პასუხისმგებლობა** | *სამაგისტრო პროგრამის ფარგლებში მიღებული განათლების საფუძველზე კურსდამთავრებული:* |
| 8 | აფასებს მენეჯერული/სამეწარმეო საქმიანობის, ინოვაციური და/ან სამეცნიერო კვლევების ეთიკურ და სოციალურ შედეგებს; ბიზნესისა თუ ორგანიზაციული მენეჯმენტის სფეროში აღიარებული პრინციპების, დამკვიდრებული ნორმებისა და ღირებულებებისადმი საკუთარ თუ სხვების დამოკიდებულებას |
| 9 | ბიზნეს-გადაწყვეტილებების მიღებისას მოქმედებს ეკონომიკური, სამართლებრივი, სოციალური და ზნეობრივი პასუხისმგებლობის ფარგლებში, კორპორაციული მართვის საერთაშორისო პრინციპების, საერთაშორისო სააღრიცხვო და ფინანსური ანგარიშგების სტანდარტების დაცვით |

**პროგრამის მოცულობა და სტრუქტურა**

მენეჯმენტის სამაგისტრო საგანმანათლებლო პროგრამა აგებულია ECTS სისტემის საფუძველზე, სტუ­დენტზეა ორიენტირებუ­ლი და ემყარება სტუ­დენტის აკადემიურ დატვირთვას, რომელიც საჭიროა საგანმანათლებლო პროგრამის მიზნების მი­საღწევად.

პროგრამის ხანგრძლივობა შეადგენს 2 აკადემიურ წელს (4 სემესტრს) და მოიცავს 120 (ECTS) კრედიტს (3000 საათს ჯამში).

1 კრედიტი მოიცავს 25 ასტრონომიულ საათს; კრედიტი დროის ერთეულში (სთ.) ასახავს სამუშაოს იმ მოცულობას, რომელიც საჭიროა სტუდენტის მიერ პროგ­რა­მის შესაბამისი სასწავლო კურსის ასათვისებლად და სწავ­ლის შედეგების მისაღწევად. კრედიტი ითვალისწინებს საკონ­ტაქტო და და­მოუკიდებელ მუშაობას.

სემესტრის განმავლობაში სტუდენტმა უნდა დაძლიოს 30 კრედიტი (30 კრედიტი = 750 სთ.), ხოლო აკადემიური წლის განმავლობაში - 60 კრედიტი, თუმცა, სტუ­დენტის ინდივიდუალური დატვირთვიდან გამომდინარე, კრედიტების რაოდენობა აკადემიური წლის განმავლობაში შეიძლება იყოს 60-ზე ნაკლები ან მეტი, მაგრამ არაუმეტეს 75 კრედიტისა.

უნივერსიტეტი უფლებამოსილია, საგანმანათლებლო მიზნებიდან გამომდინარე, მაგისტრატურის საგანმანათლებლო პროგრამების ფარგლებში განახორციელოს სწავლება-სწავლის პროცესი არასრული დატვირთვით.

პროგრამის ფარგლებში სტუდენტის დატვირთვა ითვალისწინებს საკონტაქტო და დამოუკიდებელ მუ­­­შაობას.

ერთი აკადემიური სასწავლო წელი მოიცავს 42 კვირას, ერთი სემესტრი 21 კვირას, მათ შორის 15 კვირა არის სასწავლო, დანარჩენი 6 კვირა სასესიო. კერძოდ, მე-8-9 კვირა შუალედური გამოცდა, მე–18-19 და კვირა დასკვნითი გამოცდების პერიოდი, მე–20-21 კვირა დამატებითი გამოცდების პერიოდი. დასკვნით და შესაბამის დამატებით გამოცდას შორის შუალედი უნდა იყოს შედეგების გამოცხადებიდან არა ნაკლებ 5 დღე.

უმაღლესი განათ­ლე­ბის კვალი­ფი­­­კაციათა ჩარჩოში გან­­­სა­ზღვ­­რუ­ლი მაგისტრის კომპეტენციებისა და მენეჯმენტში ბიზნესის ადმინისტრირების მაგისტრი­სად­მი და­საქ­მების ბაზ­რის მოთ­ხოვ­­­ნათა გათ­­ვა­­ლის­წი­­­ნე­­ბით, მაგისტრის მომ­ზა­დე­ბა მიმ­­დი­ნარეობს სას­წავ­ლო და კვლევითი კომპო­ნენ­ტის მეშ­ვეო­­ბით. მენეჯმენტის მიმართულების სამაგისტრო საგანმანათლებლო პროგრამა მოიცავს 120 კრედიტს, აქედან:

**სასწავლი კომპონენტს** - 100 კრედიტის მოცულობით. მათ შორის:

ა) **ძირითადი სწავლის სფეროს შესაბამისი შინაარსის სავალდებულო სასწავლო კურსებს** - 75 ECTS მოცულობით

ბ) **ძირითადი სწავლის სფეროს შესაბამის არჩევით სასწავლო კურსებს / კომპონენტს**  - 25 ECTS მოცულობით

* *მათ შორის, პროფესიულ პრაქტიკას - 5 ECTS მოცულობით*

**კვლევით კომპონენტს** - სამაგისტრო ნაშრომი - 20 ECTS მოცულობით

პროგრამის ფარგლებში არჩევით კომპონენ­ტებ­­ში მო­ი­აზ­რება სპეციალობის გაღრმავებისკენ მიმართული სას­წავ­ლო კურ­სე­ბი, მათი არ­ჩე­ვა სტუდენტს შეუძ­ლია სა­გან­მა­ნათლებ­ლო პროგრამის კუ­რი­კუ­ლუ­მის არჩევით კომპონენტში შეთავაზებული სასწავლო კურსებიდან (65 კრედიტის მოცულობით), საიდანაც მაგისტრანტს შეუძლია, საკუთარი სასწავლო/კვლევითი ინტერესებიდან გამომდინარე. ამოირჩიოს მისთვის სასურველი კურსები - ჯამში 25 კრედიტის მოცულობით.

პროგრამის ზემოაღნიშნული სტრუქტურა - ძირითადი (სავალდებულო) და არჩევითი კომ­პო­ნენ­ტე­ბის კომბინირებით - მა­გისტ­რანტს ინდივიდუალური პრო­ფილის ფორ­­­­­მი­რების შესაძლებლობას აძლევს. სამაგისტრო პროგ­­­­­­­რამის კომ­პო­ნენ­ტე­­ბი მი­მარ­თულია პროგ­რა­მა­ში და­სა­ხული მიზ­­ნე­ბის მიღწევაზე და სწავ­ლის შე­დე­გად მენეჯმენტში ბიზნესის ადმინისტრირების მაგისტრის კომპეტენციების ჩა­მო­ყა­­ლი­ბე­ბა­ზე. მი­­­საღ­წე­ვი კომპეტენ­­ციების ფორ­მირების თან­მიმ­დევ­რობა და განვითარება გან­სა­ზ­ღ­ვ­­რავს სამაგისტრო პროგ­რა­მის ში­ნა­არსს, სტრუქ­ტუ­რას და სას­წავლო გეგმას.

**სტუდენტის ცოდნის შეფასების სისტემა**

პროგრამის ფარგლებში გამოყენებული შეფასების სისტემა შეესაბამება საქართველოს განათლებისა და მეცნიერების მინისტრის 2007 წლის 5 იანვრის №3 ბრძანებით დამტკიცებულ „უმაღლესი საგანმანათლებლო პროგრამების კრედიტებით გაანგარიშების წესს“.

სწავლის შედეგის მიღწევის დონე ფასდება შეფასების ფორმებით, შუალედური შეფასებით და დასკვნითი შეფასებით, რომელთა ჯამი წარმოადგენს საბოლოო შეფასებას. სასწავლო კურსის მაქსიმალური საბოლოო შეფასება შეადგენს 100 ქულას.

შეფასების სისტემა ითვალისწინებს:

**ა) ხუთი სახის დადებით შეფასებას:**

ა.ა) (A) ფრიადი – 91-100 ქულა;

ა.ბ) (B) ძალიან კარგი – 81-90 ქულა;

ა.გ) (C) კარგი – 71-80 ქულა;

ა.დ) (D) დამაკმაყოფილებელი – 61-70 ქულა;

ა.ე) (E) საკმარისი – 51-60 ქულა.

**ბ) ორი სახის უარყოფით შეფასებას:**

ბ.ა) (FX) ვერ ჩააბარა – 41-50 ქულა, რაც ნიშნავს, რომ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით დამატებით გამოცდაზე ერთხელ გასვლის უფლება;

ბ.ბ) (F) ჩაიჭრა – 40 ქულა და ნაკლები, რაც ნიშნავს, რომ სტუდენტის მიერ ჩატარებული სამუშაო არ არის საკმარისი და მას სასწავლო კურსი/საგანი ახლიდან აქვს შესასწავლი.

საგანმანათლებლო პროგრამის კომპონენტში, უარყოფითი შეფასების (FX) მიღების შემთხვევაში სტუდენტს ეძლევა დამატებით გამოცდაზე გასვლის უფლება. დამატებით გამოცდაზე გასვლის უფლებას სტუდენტი იღებს იმ შემთხვევაშიც, თუ მან დააგროვა საბოლოო შეფასების 51 ქულა ან მეტი, მაგრამ ვერ გადალახა დასკვნითი გამოცდისთვის განსაზღვრული მინიმალური კომპეტენციის ზღვარი. დამატებითი გამოცდა ინიშნება დასკვნითი გამოცდის შედეგების გამოცხადებიდან არანაკლებ 5 დღეში.

სტუდენტის მიერ დამატებით გამოცდაზე მიღებულ შეფასებას არ ემატება დასკვნით შეფასებაში მიღებული ქულათა რაოდენობა. დამატებით გამოცდაზე მიღებული შეფასება არის დასკვნითი შეფასება და აისახება საგანმანათლებლო პროგრამის კომპონენტის საბოლოო შეფასებაში.

შუალედური შეფასება დაყოფილია კომპონენტებად. შუალედური შეფასების სავალდებულო კომპონენტია შუალედური გამოცდა, რომელიც ტარდება მე-8-9 კვირაში. (შუალედური შეფასების კომპონენტების შინაარსსა და ხვედრით წილს განსაზღვრავს სასწავლო კურსის განმახორციელებელი პერსონალი შესაბამისი სილაბუსის ფარგლებში).

დასკვნით გამოცდაზე სტუდენტი დაიშვება შუალედური შეფასების მინიმალური ზღვარის გადალახვის შემთხვევაში. დასკვნითი გამოცდა ჩაითვლება ჩაბარებულად დასკვნითი გამოცდის მინიმალური ზღვარის გადალახვის შემთხვევაში.

შუალედური შეფასებისთვის და დასკვნითი გამოცდისთვის განსაზღვრულია შემდეგი მინიმალური კომპეტენციის ზღვარი: შუალედური შეფასების 50%, დასკვნითი გამოცდის შეფასების 50% + 1.

კრედიტი ათვისებულად ჩაითვლება თუკი შუალედური შეფასებისთვის დადგენილი მინიმალური ზღვარის და დასკვნით გამოცდაში დადგენილი მინიმალური ზღვარის გადალახვის საფუძველზე მიღებული ქულების დაჯამებით მიიღება 51 ქულა ან მეტი.

სასწავლო კურსის განმახორციელბელი პერსონალი, სასწავლო კურსის სპეციფიკის გათვალისწინებით უფლებამოსილია სილაბუსით განსაზღვროს განსხვავებული (უფრო მაღალი) შუალედური და დასკვნითი შეფასებების მინიმალური კომპეტენციის ზღვარი, საქართველოს მოქმედი კანონმდებლობით დადგენილი მოთხოვნის შესაბამისად.

სასწავლო კურსის განმახორციელბელი პერსონალი, მიზნების, სწავლის შედეგების და სასწავლო კურსის სპეციფიკის გათვალისწინებით ასევე უფლებამოსილია შეფასების მეთოდში/მეთოდებში განსაზღვროს მინიმალური კომპეტენციის ზღვარი. შეფასების მეთოდში/მეთოდებში მინიმალური კომპეტენციის ზღვარის არსებობის შემთხვევაში, კრედიტის მინიჭება შესაძლებელი იქნება თითოეულ შეფასების მეთოდში არსებული მინიმალური კომპეტენციის ზღვარის გადალახვის, თითოეულ შეფასების კომპონენტში (შუალედური და დასკვნითი შეფასება) არსებული მინიმალური კომპეტენციის ზღვარის გადალახვისა და შუალედურ და დასკვნით შეფასებებში მიღებული ქულების დაჯამების შედეგად მინიმუმ 51 ქულის მიღების შემთხვევაში.

მენეჯმენტის სამაგისტრო პროგრამის ფარგლებში შეთავაზებულ სასწავლო კურსების სილაბუსებში ასახული შეფასების მეთოდების მიზანია, ობიექტური და გამჭვირვალე, სასწავლო კურსის სწავლების მიზნებზე და მის სპეციფიკაზე ორიენტირებული კრიტერიუმების გამოყენებით, დაადასტუროს თითოეული სტუდენტის მიერ შესაბამისი სასწავლო კურსის სწავლის შე­დე­გების მიღწევა.

სტუდენტის მიერ სასწავლო პროგრამის ფარგლებში მიღწეული სწავლის შედეგების გაზომვისა და ათვისებული ცოდნის ობიექტურად და სრულფასოვნად შეფასებისათვის გამოიყენება როგორც განმავითარებელი, ისე განმსაზღვრელი შეფასებისფორმები.განმავითარებელი შეფასების გამოყენების მიზანია - სტუდენტის განვითარების ხელშეწყობა და სწავლის ხარისხის გაუმჯობესება, ხოლო საგანია - სწავლის პროცესი. განმსაზღვრელი შეფასების გამოყენების მიზანი კი არის - სწავლის ხარისხის გაკონტროლება; სტუდენტის მიღწევის დონის დადგენა სასწავლო კურსის სილაბუს(ებ)ით განსაზღვრულ მიზნებთან მიმართებით, აკადემიური მოსწრების დონის განსაზღვრა. ხოლო, შეფასების საგანია - სწავლის შედეგი - ცოდნა-უნარები და მათი პრაქტიკაში გამოყენება.

სტუდენტის განმსაზღვრელი შეფასება ხდება მრავალკომპონენტიანი სისტემით და ითვა­ლის­წინებს ორ შე­მად­გე­ნელ ფორმას - შუა­ლე­დურ (მიმდინარე) შეფასებას და დასკვნითი გამოცდის შეფასებებს. შეფაების თითოეულ ფორმას აქვს თავისი პროცენ­ტული წილი შეფასების საერ­თო სისტემაში;

საბოლოო შეფასება წარმოადგენს შუალედური შეფა­სების და დასკვნითი გა­მოცდის შეფასების ჯამს.

შუალედური შეფასება დაყოფილია კომპონენტებად (სამუშაო ჯგუფ(ებ)ში მუშაობა, პრაქტიკული მეცადინეობა, შუალედური გამოცდა, პრეზენტაცია და ა.შ.), რომ­ლებ­საც აქვთ თავისი პროცენტული წი­ლი შეფასების ფარგლებში. კონკ­რეტული სასწავლო კურსის სპეციფი­კიდან გამომდინარე, ხდება შუალედური შე­ფა­სების ელემენტში შემავალი კომპონენტების დაზუსტება და სტუდენტის მიერ შეფასე­ბის თითოეული კომპონენტისათვის განსახორციელებლი აქტივობებისა და შეფასების წესის დადგენა შესაბამისი სასწავლო კურ­სის წამყვანი ლექტორის მიერ. შეფასების კომ­პონენტები და მათი ხვედრითი წილი ასახულია ყოველი სასწავლო კურსის სი­ლა­ბუ­სში. ინ­ფორ­მაცია შეფასების სისტემისა და კომპონენტების შესახებ ხელმისაწვ­დო­მია სტუდეტნებისათვის.

სტუდენტის მიერ სასწავლო პროგრამის ფარგლებში მიღწეული სწავლის შედეგების გაზომვისა და ათვისებული ცოდნის ობიექტურად და სრულფასოვნად შეფასებისათვის გამოიყენება როგორც განმავითარებელი, ისე შემაჯამებელი შეფასების მეთოდები როგორიცაა: საშინაო დავალება, პრაქტიკული სავარჯიშო/ამოცანა, ქვიზი, ტესტი, სემინარი, ზეპირი და წერითი გამოკითხვა, რეფერატი, პროექტი, პრეზენტაცია, შემთხვევის ანალიზი (წერითი; ზეპირი) და სხვა.

**დასაქმების სფერო**

მენეჯმენტის სამაგისტრო პროგრამის კურსდამთავრებულის შეუძლია დასაქმდეს ეკონომიკის ნებისმიერი სექტორის სხვადასხვა ორგანიზაციულ-სამართლებრივი ფორმის კომერციულ ორგანიზაციაში, არაკომერციულ ორგანიზაციაში: საწარმოებში, სამე­წარმეო და კონსალ­ტინგურ კომპანიებში, საერთაშორისო ორგანიზაციები, ტრანსეროვნულ კორპორაციებში/მათ ფილიალებში,; სახელმწიფო სტრუქტურებში - ცენტრალურ და ადგილობრივი თვითმმართველობის ორგანოებში.

სწავლების პერიოდში მიღებული ცოდნა კურსდამთავრებულს საშუალებას მისცემს დაიკავოს საშუალო ან ზედა რგოლის მენეჯერის პოზიცია და განახორციელოს საორგნიზაციო-მმართველობითი, ადმინისტრაციულ-სამეურნეო, საინფორმაციო-ანალიტიკური, სამეცნიერო კვლევითი, საექსპერტო-საკონსულტაციო საქმია­ნობა; ან/და განახორციელოს დამოუკიდებელი სამეწარმეო საქმიანობა.

**საბაზო/საშუალო საფეხურის მათემატიკის მასწავლებლის მომზადების ინტეგრირებული (საბაკალავრო-სამაგისტრო) საგანმანათლებლო პროგრამა**

*პროგრამაში* *განხორციელებული ბოლო ცვლილებები*

*განხილულია ფაკულტეტის საბჭოს სხდომაზე:*

*ოქმი №ს4-23, 19.04.2023*

*დამტკიცებულია მმართველი საბჭოს გადაწვეტილებით:*

*დადგენილება №6, 27.04.2023*

**განათლების საფეხური:** უმაღლესი აკადემიური განათლების II საფეხური (ინტეგრირებული საბაკალავრო-სამაგისტრო საფეხური)

**სწავლების ენა:** ქართული

**საგანმანათლებლო პროგრამის ტიპი:** აკადემიური

**დეტალური სფეროს დასახელება და კოდი:** 0114 მასწავლებლის მომზადება საგნობრივი სპეციალიზაციით / Teacher Training with Subject Specialization

**მისანიჭებელი კვალიფიკაცია:** განათლების მაგისტრი (საბაზო/საშუალო საფეხურის მათემატიკის მასწავლებელი) / Master of Education (Secondary Education Teachers of Mathematics)

**სწავლის ხანგრძლივობა:** 10 სემესტრი

**საგანმანათლენლო პროგრამის მოცულობა:** 300 კრედიტი

**პროგრამის ხელმძღვანელები:**

აფილირებული ასისტენტ-პროფესორი ნინო ფეტვიაშვილი, ელ.ფოსტა:[petviashvili.nino@eu.edu.ge](mailto:petviashvili.nino@eu.edu.ge)

ასოცირებული პროფესორი მიმოზა ტყებუჩავა, ელ. ფოსტა: [mimozatkebuchava@yahoo.com](mailto:mimozatkebuchava@yahoo.com)

**პროგრამის აქტუალობა**

ევროპის უნივერსიტეტი ორიენტირებულია ხელი შეუწყოს ქვეყნის საზოგადოებრივი და სოციალურ-ეკონომიკური აქტივობების განხორციელებას. ამ მიმართულებით ერთ-ერთი მნიშვნელოვანი საკითხია ზოგადსაგანმანათლებლო დაწესებულებების მასწავლებელთა დარგობრივი ცოდნის, პროფესიული უნარებისა და კვალიფიკაციის ამაღლება. მასწავლებლის პროფესია სახელმწიფოს მიერ ერთ-ერთი რეგულირებადი პროფესიაა, რაც ცალსახად უსვამს ხაზს აღნიშნული პროფესიის მნიშვნელობას სახელმწიფოსა და საზოგადოების განვითარების თვალსაზრისით.

თუმცა განათლების ხარისხის გაუმჯობესების კომპლექსური და სისტემური მიდგომის საჭიროებიდან გამომდინარე, დგას პედაგოგების კვალიფიკაციის ამაღლების, სასწავლო პროცესის მოსწავლეზე მორგებისა და ხარისხობრივად ამაღლების საჭიროება. მიუხედავად იმისა, რომ მიღებულია მრავალი მარეგულირებელი დოკუმენტი (მასწავლებელთა სტანდარტები, მასწავლებელთა კარიერული წინსვლის სქემა) და პროფესიულ განვითარებაზე ორიენტირებული აქტივობები პერმანენტულად მიმდინარეობს, მასწავლებელთა დიდი ნაწილის კომპეტენცია არ არის მოთხოვნის შესაბამისი. 2015 წლიდან 2020 წლამდე, მასწავლებელთა 21%-ს სტატუსი არ შეუცვლია და განსაზღვრული საბაზისო საფეხურის შესაბამისად, პრაქტიკოსი მასწავლებლის სტატუსის მატარებელი ანუ მოცემული მომენტისთვის უკვე სტატუსგარეშეა. დღევანდელი მონაცემების შესწავლისას თვალნათლივ ჩანს, რომ 7-12 კლასების მათემატიკის მასწავლებელთა დიდ რაოდენობას არ აქვს გადალახული კომპეტენციის დადასტურების ქვედა ზღვარი, ასეთია 1004 მათემატიკის მასწავლებელი. ქვეყანაში მიმდინარე სასკოლო რეფორმის მთავარი ამოცანაა, რომ უნდა მოხდეს მასწავლებელთა 21-ე საუკუნის გამოწვევებთან, თანამედროვეობის მოთხოვნებთან შესაბამისობის მიღწევა და ეროვნული სასწავლო გეგმით განსაზღვრული საგნების სწავლებისა და სწავლის თანამედროვე მიდგომების მიწოდება, რაც არსებული მდგომარეობის გათვალისწინებით ძალიან რთულად მისაღწევია. ასევე, დგას პედაგოგთა კორპუსის „დაბერების“ პრობლემა, რაც მოიაზრება ხარისხიანი საბაზო განათლების ხელმისაწვდომობის ერთ-ერთ დამაბრკოლებელ გარემოებად. მასწავლებელთა მოქმედი კორპუსის საშუალო ასაკი თვალსაჩინოს ხდის ახალი კადრების მომზადების მიმართულებით მუშაობის გაძლიერების აუცილებლობას. შესაბამისად, ქვეყანაში არსებობს სერიოზული გამოწვევები მაღალი ხარისხის საბაზო და საშუალო განათლების ხელმისაწვდომობის თვალსაზრისით.

განათლების რეფორმის განხორციელების ფარგლებში გამოკვეთილია განსაკუთრებული მოთხოვნა ზუსტი მეცნიერებების მიმართულებით, რაც სერიოზული გამოწვევაა. ამასთან, განათლების სისტემაში უახლესი კვლევებით დადასტურებულია იმ მასწავლებელთა დეფიციტი, რომლებიც ფლობენ კვლევით უნარებს, რაც მათ პედაგოგიური პრაქტიკის კვლევაზე დაფუძნებით დაეხმარება სწავლება-სწავლის ხარისხის გაუმჯობესებასა და პროფესიულ განვითარებაში. მასწავლებელთა დიდი ნაწილი საინფორმაციო ტექნოლოგიებს მხოლოდ მარტივი კომუნიკაციისთვის იყენებს და გაკვეთილებს ტრადიციული მეთოდებით ატარებს. ინფორმაციული ტექნოლოგიების საუკუნეში გაჩენილი ახალი გამოწვევების ფონზე, არადამაკმაყოფილებელია მედიაწიგნიერებისა და ციფრული მოქალაქეობის კომპეტენციების დონე, რაც აისახება მოსწავლეთა მოტივაციაზე, მოსწრებაზე საგნის ცოდნისა და უნარების კუთხით. აღნიშნულს ადასტურებს PISA-ს შედეგები, რომელთა ინტერპრეტაციისას მოსწავლეთა საშუალო ქულით საქართველო 20 მონაწილე ქვეყნიდან იმ 12 ქვეყანას შორისაა, რომლებშიც მოსწავლეთა მიღწევების საშუალო მაჩვენებელი (სტატისტიკურად) მნიშვნელოვნად ჩამორჩება OECD-ის 13 წევრი ქვეყნის საშუალოს, კერძოდ გამოკითხული 15 წლის მოზარდების 50%-ზე მეტი ვერ აკმაყოფილებს მოსწრების ელემენტარულ დონეს საბუნებისმეტყველო მეცნიერებებში, წიგნიერებასა და მათემატიკაში (<https://naec.ge/uploads/postData/20-21/kvlevebi/PISA2018-Georgia%20(1).pdf>)

ევროპის უნივერსიტეტის მიერ წარმოდგენილი საბაზო/საშუალო საფეხურის მათემატიკის მასწავლებლის მომზადების ინტეგრირებული საგანმანათლებლო პროგრამა ითვალისწინებს ქვეყნის განათლების პოლიტიკას და ორიენტირებულია საკუთარი პედაგოგიური საქმიანობის კვლევით მიღებული შედეგები დააკავშიროს იმ საკვანძო ფაქტორებთან, რომლებიც განსაზღვრავს სწავლებასა და სწავლას საგანმანათლებლო დაწესებულებაში. პროგრამა მიზნად ისახავს მათემატიკის მასწავლებლის მომზადებას, რაც განპირობებულია ზუსტი მეცნიერებების მიმართულებით კვალიფიციურ მასწავლებელთა დეფიციტით. უნივერსიტეტის მაღალკვალიფიციური აკადემიური პერსონალი და მატერიალურ-ტექნიკური ბაზა უნივერსიტეტს აძლევს საშუალებას თანამედროვე გამოწვევების შესაბამისი საგანმანათლებლო პროგრამების შემუშვებით ხელი შეუწყოს დასახული ამოცანების განხორციელებას.

**პროგრამაზე დაშვების წინაპირობები**

საბაზო/საშუალო საფეხურის მათემატიკის მასწავლებლის მომზადების ინტეგრირებული (საბაკალავრო-სამაგისტრო) საგანმანათლებლო პროგრამაზე დაიშვება:

სრული ზოგადი განათლების დამადასტურებელი ან მასთან გათანაბრებული დოკუმენტის მქონე პირი, რომელიც ერთიან ეროვნულ გამოცდებზე მიღებული ქულების კოეფიციენტების რანჟირების საფუძველზე სწავლის უფლებას მოიპოვებს ევროპის უნივერსიტეტში.

პროგრამაზე ჩარიცხვისთვის აბიტურიენტი ვალდებულია, ერთიან ეროვნულ გამოცდებზე ჩააბაროს შემდეგი საგნები:

ა) ქართულ ენა და ლიტერატურა, უცხოური ენა (ინგლისური ენა, რუსული ენა, ფრანგული ენა, გერმანული ენა). აბიტურიენტმა უნდა გადალახოს კანონმდებლობით დადგენილი მინიმალური კომპეტენციის ზღვარი.

ბ) მათემატიკა/ისტორია (აბიტურიენტმა უნდა გადალახოს კანონმდებლობით დადგენილი მინიმალური კომპეტენციის ზღვარი).

გ) თითოეული საგნისათვის (მათემატიკა/ისტორია) განკუთვნილი ადგილების რაოდენობა არ უნდა იყოს პროგრამაზე გამოცხადებული ადგილების 10%-ზე ნაკლები. ზუსტი პროცენტული განაწილება განისაზღვრება პროგრამის ხელმძღვანელის მიერ ადგილების გამოცხადებამდე.

**პროგრამაზე ერთიანი ეროვნული გამოცდების გავლის გარეშე სწავლის უფლებას მოიპოვებენ:**

პირები, რომლებსაც „უმაღლეს საგანმანათლებლო დაწესებულებაში ერთიანი ეროვნული გამოცდების/საერთო სამაგისტრო გამოცდების გავლის გარეშე სწავლის უფლების მქონე აბიტურიენტების/მაგისტრანტობის კანდიდატების/სტუდენტების მიერ დოკუმენტების წარდგენისა და განხილვის წესის დამტკიცების შესახებ“ საქართველოს განათლებისა და მეცნიერების მინისტრის 2011 წლის 29 დეკემბრის №224/ნ ბრძანების საფუძველზე უფლება აქვთ ჩაირიცხონ უნივერსიტეტში ერთიანი ეროვნული გამოცდების გავლის გარეშე. აღნიშნული პირები ვალდებულნი არიან დაადასტურონ ქართული ენის B2 დონეზე ფლობა „ევროპის უნივერსიტეტის სტუდენტის ენობრივი კომპეტენციის დადგენის წესის“ შესაბამისად.

**პროგრამაზე ასევე დაიშვებიან:**

,,უმაღლესი საგანმანათლებლო დაწესებულებიდან სხვა უმაღლეს საგანმან­ათლებლო დაწესებულებაში გადასვლის წესისა და საფასურის დამტკიცების შესახებ“ საქართველოს განათლებისა და მეცნიერების მინისტრის 2010 წლის 4 თებერვლის №10/ნ ბრძანების შესაბამისად მობილობის წესით ჩარიცხული სტუდენტები.

**პროგრამის მიზნები**

საბაზო/საშუალო საფეხურის მათემატიკის მასწავლებლის მომზადების ინტეგრირებული (საბაკალავრო-სამაგისტრო) საგანმანათლებლო პროგრამის მიზანია:

მოამზადოს ზოგადსაგანმანათლებლო დაწესებულების კრიტიკულად და შემოქმედებითად მოაზროვნე, აკადემიური უნარ-ჩვევების მქონე მათემატიკის მასწავლებელი, რომელიც:

1. შეძლებს კონსტრუქტივიზმზე დაფუძნებული და მოსწავლეზე ორიენტირებული სასწავლო პროცესის დაგეგმვასა და განხორციელებას;
2. საკუთარ პროფესიულ საქმიანობას განავითარებს პრაქტიკის კვლევის საფუძველზე სწავლება-სწავლის ხარისხის გაუმჯობესების მიზნით;
3. გაითვალისწინებს ადგილობრივი შრომის ბაზრის საჭიროებებს და სფეროს საერთაშორისო ტენდენციებს, უპასუხებს დარგის, სახელმწიფოსა და საზოგადოების განვითარების მოთხოვნებს.

**სწავლის შედეგები**

პროგრამის სწავლის შედეგები შეესაბამება უმაღლესი განათლების კვალიფიკაციათა ჩარჩოს მეშვიდე დონეს (უმაღლესი განათლების მეორე საფეხური) და უზრუნველყოფს კვა­ლი­ფი­კაციათა აღმწერის შესაბამისი სწავლის შედეგების მიღწევას.

პროგრამის დასრულების შედეგად კურსდამთავრებული:

**სწავლის შედეგი 1:** მათემატიკის მასწავლებლის საგნობრივი სტანდარტის მოთხოვნის შესაბამისად განსაზღვრავს, აანალიზებს, ამუშავებს და ამტკიცებს მათემატიკურ ამოცანებს.

**სწავლის შედეგი 2**: აანალიზებს მათემატიკური კონცეფციებისა და იდეების ევოლუციური და ისტორიული განვითარების ეტაპებს, ადგენს კავშირებს მათემატიკასა და სხვადასხვა დისციპლინებს შორის.

**სწავლის შედეგი 3:** მოსწავლეზე და შედეგზე ორიენტირებული მოკლევადიანი და გრძელვადიანი სასწავლო პროცესის დაგეგმვის და წარმართვის მიზნით არჩევს, იძიებს და ქმნის საფეხურის შესაბამის სასწავლო რესურსს, გეგმავს კლასგარეშე აქტივობებს ზოგადი განათლების ეროვნული მიზნების, ეროვნული სასწავლო გეგმის, სკოლის პრიორიტეტებისა და მოსწავლეთა საჭიროებების გათვალისწინებით. საინფორმაციო ტექნოლოგიების გამოყენებით იძიებს და ქმნის დამხმარე რესურსს.

**სწავლის შედეგი 4:** ადგენს შეფასების სქემებსა და რუბრიკებს თითოეული მოსწავლის მიღწევისა და პროგრესის ობიექტურად შესაფასებლად. ეფექტიანად იყენებს განმავითარებელ შეფასებას მოსწავლის პიროვნული და კოგნიტური გავითარებისათვის.

**სწავლის შედეგი 5:** პიროვნების განვითარებისა და განათლების თეორიების ცოდნის ეფექტიანად გამოყენებით ქმნის უსაფრთხო, თავისუფალ და მამოტივირებელ სასწავლო გარემოს თითოეული მოსწავლის ინდივიდუალური, სპეციალური საჭიროებების, მათი სასწავლო პროცესში ინტეგრაციის მიზნით კულტურული მრავალფეროვნების, დიფერენცირებული მიდგომების გათვალისწინებით.

**სწავლის შედეგი 6:** ახდენს დემოკრატიული ფასეულობების, მდგრადი განვითარების მიზნების ინტეგრირებას სასწავლო პროცესში პიროვნების სოციალური და ბუნებრივი გარემოსადმი პასუხისმგებლობის მქონე მოქალაქის აღზრდის მიზნით.

**სწავლის შედეგი 7:** ატარებს კვლევას ეთიკის სტანდარტების დაცვით, კვლევის შედეგების ანალიზზე დაყრდნობით გეგმავს ინტერვენციებს. აყალიბებს კვლევის შედეგებს და წარადგენს აკადემიური, პროფესიული თუ სხვა დაინტერესებული აუდიტორიის წინაშე. ახდენს საკუთარი პროფესიული საჭიროებების იდენტიფიცირებას და გეგმავს საკუთარი პროფესიული განვითარების ღონისძიებებს.

**სწავლის შედეგი 8:** სკოლაში თანამშრომლობითი კულტურის ჩამოყალიბების მიზნით იყენებს ახალ სტრატეგიულ მიდგომებს, ეთიკური ქცევის ნორმებისადმი ავლენს პროფესიულ პასუხისმგებლობას. მოსწავლეებთან, კოლეგებთან, მშობლებთან ამყარებს ეფექტურ კომუნიკაციას და საქმიან თანამშრომლობას.

**პროგრამის მოცულობა და სტრუქტურა**

საგანმანათლებლო პროგრამა აგებულია კრედიტების ტრანსფერის ევროპული სისტემის (ECTS) საფუძველზე, სტუ­დენტზეა ორიენტირებუ­ლი და ემყარება სტუ­დენტის აკადემიურ დატვირთვას, რომელიც საჭიროა საგანმანათლებლო პროგრამის მიზნებისა და შედეგების მი­საღწევად.

1 კრედიტი მოიცავს 25 ასტრონომიულ საათს. კრედიტი დროის ერთეულში (სთ.) ასახავს სამუშაოს იმ მოცულობას, რომელიც საჭიროა სტუდენტის მიერ პროგრამის შესაბამისი სასწავლო კურსის ასათვისებლად და სწავლის შედეგების მისაღწევად. კრედიტი ითვალისწინებს საკონტაქტო და დამოუკიდებელი მუშაობის საათებს.

პროგრამის ხანგრძლივობა შეადგენს 5 აკადემიურ წელს, ანუ 10 სემესტრს და მოიცავს 300 კრედიტს (სულ 7500 საათს). სემესტრის განმავლობაში სტუდენტმა უნდა დაძლიოს 30 კრედიტი (30 კრედიტი - 750 სთ), ხოლო აკადემიური წლის განმავლობაში - 60 კრედიტი, თუმცა, სტუდენტის ინდივიდუალური დატვირთვიდან გამომდინარე, სემესტრში კრედიტების რაოდენობა შეიძლება იყოს 30-ზე ნაკლები ან მეტი, ამავდროულად აკადემიური წლის განმავლობაში კრედიტების რაოდენობა შეიძლება იყოს 60-ზე ნაკლები ან მეტი, მაგრამ არაუმეტეს 75 კრედიტისა.

ძირითადი სწავლის სფეროს სავალდებულო და არჩევითი კომპონენტების ფარგლებში, პროგრამა გასცემს მათემატიკის საგნობრივ და პროფესიულ ცოდნას, ორიენტირებულია უნარების გამომუშავება-გაღრმავებაზე, კერძოდ:

პროგრამაში თავისუფალი კომპონენტის სახით მოცემულია სავალდებულო სასწავლო კურსები (29 ECTS), რომლებიც ორიენტირებულია ზოგადი, ტრანსფერული უნარების განვითარებაზე, მათ შორის ინგლისური ენა, რომლის შესწავლა იწყება B1 დონიდან და ხდება ცოდნის გაღრმავება B2 დონის ჩათვლით.

სპეციალობის კომპონენტი ითვალისწინებს 241 ECTS მათ შორის:

* მათემატიკის საგნის მოდული 121 კრედიტი, რომელიც სტუდენტს აძლევს საგნობრივ ცოდნას მათემატიკის მასწავლებლის საგნობრივი სტანდარტის მოთხვნის შესაბამისად <http://tpdc.ge/ptk_files/_ckuploaded/161640.pdf>.აღნიშნული კრედიტები მოიცავს 5 არჩევით კრედიტს. სტუდენტს საშუალება აქვს  შეთავაზებული ოთხი სასწავლო კურსიდან (20 ECTS) აირჩიოს ერთი სასწავლო კურსი.
* მასწავლებლის მომზადების მოდული (60 ECTS) ორიენტირებულია უპასუხოს 21-ე საუკუნის გამოწვევებს, აღზარდოს თანამედროვეობის მოთხოვნების შესაბამისი აქტიური, მოტივირებული და განვითარებაზე ორიენტირებული მათემატიკის მასწავლებელი, რომელიც აღზრდის კრიტიკულად მოაზროვნე მოქალაქეს. მოდულის ფარგლებში სტუდენტს აქვს არჩევანის საშუალება, ოთხი სასწავლო დისციპლინიდან საკუთარი ინეტრესების გათვალისწინებისთ აირჩიოს ერთი სასწავლო კურსი.
* სპეციალობის კომპონენტი ასევე ითვალისწინებს სასკოლო პრაქტიკისა და პრაქტიკის კვლევის მოდულს (60 ECTS), რომელიც ორიენტირებულია პრაქტიკული და კვლევითი უნარების განვითარებაზე.

სასკოლო პრაქტიკა ითვალისწინებს რეალურ გარემოში პრაქტიკული საქმიანობის განხორციელებას, კერძოდ, გაკვეთილების მომზადებას, ჩატარებას, მოსწავლეთა შეფასებას, ინდივიდუალური სასწავლო გეგმის შემუშავებას, ელექტრონული რესურსების შექმნას და გამოყენებას სასწავლო პროცესში. პედაგოგიური პრაქტიკის ფარგლებში სტუდენტს უწევს უშუალო კომუნიკაცია კოლეგებთან. სასკოლო საზოგადოებასთან ინტეგრაცია სტუდენტს გამოუმუშავებს კომპლექსურ, არაპროგნოზირებად ან მულტიდისციპლინურ სასწავლო ან/და სამუშაო გარემოს მართვის და ადაპტირების საშუალებას ახალი სტრატეგიული მიდგომების მეშვეობით.

კვლევითი კომპონენტი ითვალისწინებს შემდეგი დისციპლინების სწავლებას: კვლევის ინოვაციური მეთოდები განათლებაში, პრაქტიკაზე დაფუძნებული კვლევა, დიაგნოსტიკური კვლევა და დიფერენცირებული მიდგომა. კვლევითი კომპონენტი ასევე ითვალისწინებს სამაგისტრო ნაშრომის შემუშავებას და დაცვას. მოდული მომავალ მასწავლებელს გამოუმუშავებს საკუთარი პრაქტიკის კვლევის უნარ-ჩვევას, რაც ცვალებად გარემოში ადაპტაციის და პროფესიული განვითარების საშუალებაა.

თავისუფალი კომპონენტის ფარგლებში, პროგრამულად გამოყოფილია აგრეთვე არჩევითი სასწავლო კურსები (30 კრედიტის მოცულობით), რომელთა ფარგლებშიც სტუდენტს ეძლევა შესაძლებლობა, განივითაროს მასწავლებლის ტრანსფერული/ზოგადი კომპეტენციები და გაიღრმავოს ცოდნა და უნარები შესაბამისი სპეციალიზებული სასწავლო კურსების საშუალებით.

პროგრამა სტუდენტს აძლევს საშუალებას თავისუფალი კომპონენტის არჩევითი დისციპლინების ფარგლებში განივითაროს ტექნოლოგიების საგნობრივ ჯგუფში შემავალი საგნის/საგნების მასწავლებელისთვის საჭირო ცოდნა, რაც კანონმდებლობით გათვალისწინებულ შემთხვევაში საშუალებას აძლევს იმუშაოს ICT-ის მასწავლებლად (საქართველოს განათლებისა და მეცნიერების მინისტრის 2015 წლის 28 სექტემბრის ბრძანება №126/ნ, მუხლი 10, პუნქტი 1, „გ“ ქვეპუნქტი).

არჩევითი თავისუფალი კომპონენტის ფარგლებში, საჭიროების შემთხევაში (როცა სტუდენტი ვერ ადასტურებს ინგლისური ენის იმ დონეზე ფლობას, რომელიც საჭიროა პროგრამის სასწავლო გეგმით გათვალისწინებული დონის დასაწყებად) სტუდენტებს აქვთ საშუალება აითვისონ ინგლისური ენის ის დაბალი დონეები (A1, A2), რომელთა სწავლებასაც სტანდარტულ შემთხვევაში სასწავლო გეგმა არ ითვალისწინებს. სტუდენტის მიერ ინგლისური ენის ცოდნის დონის დადასტურება რეგულირდება უნივერსიტეტში მოქმედი ენობრივი კომპეტენციის დადგენის წესის შესაბამისად.

სასწავლო მიმართულებების მიხედვით საგნების კლასიფიკაცია და მათი ზემოაღნიშნული პრიორიტეტიზაცია მიზნად ისახავს, პროგრამას შესძინოს თანმიმდევრულობა და მოაქციოს ერთიანი ლოგიკური ჩარჩოს ქვეშ, რასაც მინიმუმამდე დაჰყავს სხვადასხვა დისციპლინაში ცოდნის გაბნევის რისკი.

საგანმანათლებლო პროგრამის ძირითად სწავლის სფეროსა და თავისუფალ კომპონენტებს შორის კრედიტების განაწილება შემდეგნაირია:

**თავისუფალი კომპონენტის სავალდებულო სასწავლო კურსები - 29 ECTS**

**საგნის/საგნობრივი ჯგუფის მოდული - 121 ECTS,** მათ შორის სავალდებულო სასწავლო კურსებისთვის დათმობილი კრედიტების მოცულობაა 116 ECTS, ხოლო არჩევითი სასწავლო კურსებისთვის დათმობილი კრედიტების მოცულობა - 5 ECTS;

**მასწავლებლის მომზადების მოდული - 60 ECTS, მათ შორის** სავალდებულო სასწავლო კურსებისთვის დათმობილი კრედიტების მოცულობაა 57 ECTS, ხოლო არჩევითი სასწავლო კურსებისთვის დათმობილი კრედიტების მოცულობა - 3 ECTS;

**სასკოლო პრაქტიკისა და პრაქტიკის კვლევის მოდულის სავალდებულო სასწავლო კურსები/კომპონენტები - 60 ECTS,** მათ შორის სამაგისტრო ნაშრომი - 20 ECTS;

**თავისუფალი კომპონენტის არჩევითი სასწავლო კურსები - 30 ECTS.**

**სტუდენტის ცოდნის შეფასების სისტემა**

საგანმანათლებლო პროგრამის ფარგლებში გამოყენებული სტუდენტის ცოდნის შეფასების სისტემა შეესაბამება საქართველოს განათლებისა და მეცნიერების მინისტრის 2007 წლის 5 იანვრის №3 ბრძანებით დამტკიცებულ „უმაღლესი საგანმანათლებლო პროგრამების კრედიტებით გაანგარიშების წესს“.

სწავლის შედეგების მიღწევა ფასდება შუალედური და დასკვნითი შეფასებებით, რომელთა ჯამი წარმოადგენს საბოლოო შეფასებას. სასწავლო კურსის მაქსიმალური საბოლოო შეფასება შეადგენს 100 ქულას.

შეფასების სისტემა ითვალისწინებს:

**ა) ხუთ სახის დადებით შეფასებას:**

(A) ფრიადი – 91-100 ქულა;

(B) ძალიან კარგი – 81-90 ქულა;

(C) კარგი – 71-80 ქულა;

(D) დამაკმაყოფილებელი – 61-70 ქულა;

(E) საკმარისი – 51-60 ქულა.

**ბ) ორი სახის უარყოფით შეფასებას:**

(FX) ვერ ჩააბარა – 41-50 ქულა, რაც ნიშნავს, რომ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით დამატებით გამოცდაზე ერთხელ გასვლის უფლება;

(F) ჩაიჭრა – 40 ქულა და ნაკლები, რაც ნიშნავს, რომ სტუდენტის მიერ ჩატარებული სამუშაო არ არის საკმარისი და მას სასწავლო კურსი/ საგანი ახლიდან აქვს შესასწავლი.

საგანმანათლებლო პროგრამის კომპონენტში, უარყოფითი შეფასების (FX) მიღების შემთხვევაში სტუდენტს ეძლევა დამატებით გამოცდაზე გასვლის უფლება. დამატებით გამოცდაზე გასვლის უფლებას სტუდენტი იღებს იმ შემთხვევაშიც, თუ მან დააგროვა საბოლოო შეფასების 51 ქულა ან მეტი, მაგრამ ვერ გადალახა დასკვნითი გამოცდისთვის განსაზღვრული მინიმალური კომპეტენციის ზღვარი. დამატებითი გამოცდა ინიშნება დასკვნითი გამოცდის შედეგების გამოცხადებიდან არანაკლებ 5 დღეში.

სტუდენტის მიერ დამატებით გამოცდაზე მიღებულ შეფასებას არ ემატება დასკვნით შეფასებაში მიღებული ქულათა რაოდენობა. დამატებით გამოცდაზე მიღებული შეფასება არის დასკვნითი შეფასება და აისახება საგანმანათლებლო პროგრამის კომპონენტის საბოლოო შეფასებაში.

შუალედური შეფასება დაყოფილია კომპონენტებად. შუალედური შეფასების სავალდებულო კომპონენტია შუალედური გამოცდა, რომელიც ტარდება მე-8-მე-9 კვირაში. შუალედური შეფასება გულისხმობს სამუშაო ჯგუფში მუშაობის დროს სტუდენტების მუშაობის პროცესის, შუალედური გამოცდის და სტუდენტის დამოუკიდებელი სამუშაოს ჯამურ შეფასებას, ხოლო დასკვნითი შეფასება - დასკვნითი გამოცდის შეფასებას. შუალედური და დასკვნითი შეფასებების მეთოდებს და მათ ხვედრით წილს განსაზღვრავს სასწავლო კურსის განმახორციელებელი პერსონალი შესაბამისი სილაბუსის ფარგლებში. სილაბუსში ასევე განმარტებულია თითოეული კომპონენტის შეფასების კრიტერიუმებიც.

დასკვნით გამოცდაზე სტუდენტი დაიშვება შუალედური შეფასების მინიმალური ზღვარის გადალახვის შემთხვევაში. დასკვნითი გამოცდა ჩაითვლება ჩაბარებულად დასკვნითი გამოცდის მინიმალური ზღვარის გადალახვის შემთხვევაში.

შუალედური შეფასებისთვის და დასკვნითი გამოცდისთვის განსაზღვრულია შემდეგი მინიმალური კომპეტენციის ზღვარი: შუალედური შეფასების 50%, დასკვნითი გამოცდის შეფასების 50%+1 ქულა.

კრედიტი ათვისებულად ჩაითვლება თუკი შუალედური შეფასებისა და დასკვნითი გამოცდისთვის დადგენილი მინიმალური ზღვრების გადალახვის საფუძველზე სტუდენტის მიერ მიღებული ქულების ჯამი შეადგენს 51 ქულას ან მეტს.

სასწავლო კურსის განმახორციელბელი პერსონალი, სასწავლო კურსის სპეციფიკის გათვალისწინებით უფლებამოსილია სილაბუსით განსაზღვროს განსხვავებული (უფრო მაღალი) შუალედური და დასკვნითი შეფასებების მინიმალური კომპეტენციის ზღვარი, საქართველოს მოქმედი კანონმდებლობით დადგენილი მოთხოვნის შესაბამისად.

სასწავლო კურსის განმახორციელბელი პერსონალი, მიზნების, სწავლის შედეგების და სასწავლო კურსის სპეციფიკის გათვალისწინებით ასევე უფლებამოსილია შეფასების მეთოდში/მეთოდებში განსაზღვროს მინიმალური კომპეტენციის ზღვარი. შეფასების მეთოდში/მეთოდებში მინიმალური კომპეტენციის ზღვარის არსებობის შემთხვევაში, კრედიტის მინიჭება შესაძლებელი იქნება თითოეულ შეფასების მეთოდში არსებული მინიმალური კომპეტენციის ზღვარის გადალახვის, თითოეულ შეფასების კომპონენტში (შუალედური და დასკვნითი შეფასება) არსებული მინიმალური კომპეტენციის ზღვარის გადალახვისა და შუალედურ და დასკვნით შეფასებებში მიღებული ქულების დაჯამების შედეგად მინიმუმ 51 ქულის მიღების შემთხვევაში.

**დასაქმების სფერო**

საბაზო/საშუალო საფეხურის მათემატიკის მასწავლებლის მომზადების ინტეგრირებული (საბაკალავრო-სამაგისტრო) საგანმანათლებლო პროგრამის კურსდამთავრებულს შეუძლია იმუშაოს:

* საჯარო და კერძო ზოგადსაგანმანათლებლო დაწესებულებაში მათემატიკის მასწავლებლად;● სასწავლო ცენტრში/ცენტრებში;

● პედაგოგთა გადამზადების ცენტრებში;

● საგანამანათლებლო რესურსცენტრებში;

● განათლების სფეროში მომუშავე სამთავრობო და არასამთავრობო ორგანიზაციებში.

**საბაზო/საშუალო საფეხურის ფიზიკის, ქიმიის და ბიოლოგიის მასწავლებლის მომზადების ინტეგრირებული (საბაკალავრო-სამაგისტრო) საგანმანათლებლო პროგრამა**

*პროგრამაში* *განხორციელებული ბოლო ცვლილებები*

*განხილულია ფაკულტეტის საბჭოს სხდომაზე:*

*ოქმი №ს5-23, 15.05.2023*

*დამტკიცებულია მმართველი საბჭოს გადაწვეტილებით:*

*დადგენილება №14, 25.05.2023*

**განათლების საფეხური:** უმაღლესი აკადემიური განათლების II საფეხური (ინტეგრირებული საბაკალავრო-სამაგისტრო საფეხური)

**სწავლების ენა:** ქართული

**საგანმანათლებლო პროგრამის ტიპი:** აკადემიური

**დეტალური სფეროს დასახელება და კოდი:** 0114 მასწავლებლის მომზადება საგნობრივი სპეციალიზაციით / Teacher Training with Subject Specialization

**მისანიჭებელი კვალიფიკაცია:** განათლების მაგისტრი (საბაზო/საშუალო საფეხურის ფიზიკის, ქიმიის და ბიოლოგიის მასწავლებელი) / Master of Education (Secondary Education Teachers of Physics, Chemistry and Biology)

**სწავლის ხანგრძლივობა:** 10 სემესტრი

**საგანმანათლენლო პროგრამის მოცულობა:** 300 კრედიტი

**პროგრამის ხელმძღვანელები:**

აფილირებული ასისტენტ-პროფესორი ნინო ფეტვიაშვილი, ელ.ფოსტა:[petviashvili.nino@eu.edu.ge](mailto:petviashvili.nino@eu.edu.ge)

აფილირებული ასისტენტ-პროფესორი ნათია არაბული, ელ. ფოსტა: [arabuli.natia@eu.edu.ge](mailto:arabuli.natia@eu.edu.ge)

**პროგრამის აქტუალობა**

ევროპის უნივერსიტეტი ორიენტირებულია ხელი შეუწყოს ქვეყნის საზოგადოებრივი და სოციალურ-ეკონომიკური აქტივობების განხორციელებას. ამ მიმართულებით ერთ-ერთი მნიშვნელოვანი საკითხია ზოგადსაგანმანათლებლო დაწესებულებების მასწავლებელთა დარგობრივი ცოდნის, პროფესიული უნარებისა და კვალიფიკაციის ამაღლება. მასწავლებლის პროფესია სახელმწიფოს მიერ ერთ-ერთი რეგულირებადი პროფესიაა, რაც ცალსახად უსვამს ხაზს აღნიშნული პროფესიის მნიშვნელოვნებას სახელმწიფოსა და საზოგადოების განვითარების თვალსაზრისით.

განათლების ხარისხის გაუმჯობესების კომპლექსური და სისტემური მიდგომის საჭიროებიდან გამომდინარე, დგას პედაგოგის კვალიფიკაციის ამაღლების, სასწავლო პროცესის მოსწავლეზე მორგებისა და ხარისხობრივად ამაღლების საჭიროება. მიუხედავად იმისა, რომ შემუშვებულია მრავალი მარეგულირებელი დოკუმენტი (მასწავლებელთა სტანდარტები, მასწავლებელთა კარიერული წინსვლის სქემა და სხვ.) და პროფესიულ განვითარებაზე ორიენტირებული აქტივობები პერმანენტულად მიმდინარეობს, მასწავლებელთა დიდი ნაწილის კომპეტენცია არ არის მოთხოვნის შესაბამისი. 2015 წლიდან 2020 წლამდე, მასწავლებელთა 21%-ს სტატუსი არ შეუცვლია და განსაზღვრული საბაზისო საფეხურის შესაბამისად, პრაქტიკოსი მასწავლებლის სტატუსის მატარებელი ანუ მოცემული მომენტისთვის უკვე სტატუსგარეშეა. დღევანდელი მონაცემების შესწავლისას თვალნათლივ ჩანს, რომ ფიზიკის, ქიმიისა და ბიოლოგიის მასწავლებელთა დიდ რაოდენობას არ აქვს გადალახული კომპეტენციის დადასტურების ქვედა ზღვარი, ასეთია ფიზიკის 216 მასწავლებელი, ქიმიის 131 და ბიოლოგიის 139 მასწავლებელი.

ქვეყანაში მიმდინარე სასკოლო რეფორმის მთავარი ამოცანაა, რომ უნდა მოხდეს მასწავლებელთა 21-ე საუკუნის გამოწვევებთან, თანამედროვეობის მოთხოვნებთან შესაბამისობის მიღწევა და ეროვნული სასწავლო გეგმით განსაზღვრული საგნების სწავლებისა და სწავლის თანამედროვე მიდგომების მიწოდება, რაც არსებული მდგომარეობის გათვალისწინებით ძალიან რთულად მისაღწევია. ასევე, დგას პედაგოგთა კორპუსის „დაბერების“ პრობლემა, რაც მოიაზრება ხარისხიანი საბაზო განათლების ხელმისაწვდომობის ერთ-ერთ დამაბრკოლებელ გარემოებად. მასწავლებელთა მოქმედი კორპუსის საშუალო ასაკი თვალსაჩინოს ხდის ახალი კადრების მომზადების მიმართულებით მუშაობის გაძლიერების საჭიროებას. შესაბამისად, ქვეყანაში არსებობს სერიოზული გამოწვევები მაღალი ხარისხის საბაზო და საშუალო განათლების ხელმისაწვდომობის უზრუნველსაყოფად.

განათლების რეფორმის განხორციელების ფარგლებში გამოკვეთილია განსაკუთრებული მოთხოვნა ზუსტი და საბუნებისმეტყველო მეცნიერებების მიმართულებით, რაც სერიოზული გამოწვევაა. ამასთან, განათლების სისტემაში უახლესი კვლევებით დადასტურებულია იმ მასწავლებლების დეფიციტი, რომლებსაც აქვთ კვლევითი უნარები, რაც მათ პედაგოგიური პრაქტიკის კვლევაზე დაფუძნებით დაეხმარება სწავლება-სწავლის ხარისხის გაუმჯობესებასა და პროფესიულ განვითარებაში. მასწავლებელთა დიდი ნაწილი საინფორმაციო ტექნოლოგიებს მხოლოდ მარტივი კომუნიკაციისთვის იყენებს და გაკვეთილებს ტრადიციული მეთოდებით ატარებს. ინფორმაციული ტექნოლოგიების საუკუნეში გაჩენილი ახალი გამოწვევების ფონზე, არადამაკმაყოფილებელია მედიაწიგნიერებისა და ციფრული მოქალაქეობის კომპეტენციების დონე, რაც აისახება მოსწავლეთა მოტივაციაზე, მოსწრებაზე საგნის ცოდნისა და უნარების კუთხით, ამას ადასტურებს PISA-ს შედეგები, მონაცემების საფუძველზე მოსწავლეთა საშუალო ქულით საქართველო 20 მონაწილე ქვეყნიდან იმ 12 ქვეყანას შორისაა, რომლებშიც მოსწავლეთა მიღწევების საშუალო მაჩვენებელი (სტატისტიკურად) მნიშვნელოვნად ჩამორჩება OECD-ის 13 წევრი ქვეყნის საშუალოს, კერძოდ, გამოკითხული 15 წლის მოზარდების 50%-ზე მეტი ვერ აკმაყოფილებს მოსწრების ელემენტარულ დონეს საბუნებისმეტყველო მეცნიერებებში, წიგნიერებასა და მათემატიკაში <https://naec.ge/uploads/postData/20-21/kvlevebi/PISA2018-Georgia%20(1).pdf>.

პროგრამა მიზნად ისახავს ფიზიკის, ქიმიისა და ბიოლოგიის მასწავლებლის მომზადებას, რაც განპირობებულია საბუნებისმეტყველო მეცნიერებების მიმართულებით კვალიფიციურ მასწავლებელთა დეფიციტით.

უნდა აღინიშნოს, რომ „ახალი სკოლის მოდელის“ ფარგლებში მიმდინარე განათლების რეფორმა ითვალისწინებს 2021-2022 სასწავლო წლიდან მესამე თაობის ეროვნული სასწავლო გეგმის დანერგვას დაწყებით და საბაზო საფეხურზე. ამ ეტაპზე უკვე შემუშავებულია საშუალო საფეხურის ახალი სტანდარტები, რომელიც ითვალისწინებს მე-10-მე-12 კლასებში საბუნებისმეტყველო მეცნიერებების გაღრმავებულ და ინტეგრირებულ სწავლებას. ახალი სტანდარტის ფარგლებში შერჩეულია ისეთი თემები და საკითხები, რომლებიც წარმოაჩენს სამივე დისციპლინის მეცნიერულ საფუძვლებს, აქტუალურია თანამედროვე საზოგადოებრივი ცხოვრებისთვის და საგნობრივი მიმართულებების პერსპექტივიდან შეიძლება დამუშავდეს. ჩვენს მიერ წარმოდგენილი პროგრამა პასუხობს ამ გამოწვევას, რადგანაც საბუნებისმეტყველო მეცნიერებების მასწავლებელი უნდა ფლობდეს, როგორც ქიმია-ბიოლოგიის, ასევე ფიზიკის საგნის ცოდნასა და პროფესიულ უნარებს მასწავლებლის სტანდარტის მოთხოვნების შესაბამისად, ასევე მათი ინტეგრირებულად სწავლების კომპეტენციას.

სპეციალობის კომპონენტის არჩევით სასწავლო კურსებში სტუდენტს აგრეთვე ვთავაზობთ ფიზიკური გეოგრაფიის არჩევით სასწავლო კურსს და ბუნებისმეტყველების სწავლების მეთოდიკას, რომლის არჩევის შემთხვევაში სტუდენტი შეძლებს ბუნებისმეტყველების სწავლებას დაწყებით საფეხურზეც. ფიზიკური გეოგრაფიის სასწავლო კურსის ფარგლებში მიღებული ცოდნა და უნარები კი ხელს შეუწყობს მომავალ მასწავლებლებს საშუალო საფეხურის ახალი სტანდარტის მოთხოვნების შესაბამისი, კერძოდ, საბუნებისმეტყველო მეცნიერებების ინტეგრირებულად სწავლების კომპეტენციის დაუფლებას.

ევროპის უნივერსიტეტის საბაზო/საშუალო საფეხურის ფიზიკის, ქიმიისა და ბიოლოგიის მასწავლებლის მომზადების ინტეგრირებული (საბაკალავრო-სამაგისტრო) საგანმანათლებლო პროგრამა ითვალისწინებს ქვეყნის განათლების პოლიტიკას და ორიენტირებულია, საკუთარი პედაგოგიური საქმიანობის კვლევით მიღებული შედეგები დააკავშიროს იმ საკვანძო ფაქტორებთან, რომლებიც განსაზღვრავს სწავლებასა და სწავლას ზოგადსაგანმანათლებლო დაწესებულებაში.

უნივერსიტეტის მაღალკვალიფიციური აკადემიური პერსონალი და მატერიალურ-ტექნიკური ბაზა უნივერსიტეტს აძლევს საშუალებას თანამედროვე გამოწვევების შესაბამისი საგანმანათლებლო პროგრამების შემუშვებით ხელი შეუწყოს დასახული ამოცანების განხორციელებას.

**პროგრამაზე დაშვების წინაპირობები**

ზოგადსაგანმანათლებლო დაწესებულების საბაზო/საშუალო საფეხურის ფიზიკის, ქიმიის და ბიოლოგიის მასწავლებლის მომზადების ინტეგრირებული (საბაკალავრო-სამაგისტრო) საგანმანათლებლო პროგრამაზე დაიშვება:

სრული ზოგადი განათლების დამადასტურებელი ან მასთან გათანაბრებული დოკუმენტის მქონე პირი, რომელიც ერთიან ეროვნულ გამოცდებზე მიღებული ქულების კოეფიციენტების რანჟირების საფუძველზე სწავლის უფლებას მოიპოვებს ევროპის უნივერსიტეტში.

პროგრამაზე ჩარიცხვისთვის აბიტურიენტი ვალდებულია, ერთიან ეროვნულ გამოცდებზე ჩააბაროს შემდეგი საგნები:

ა) ქართულ ენა და ლიტერატურა, უცხოური ენა (ინგლისური ენა, რუსული ენა, ფრანგული ენა, გერმანული ენა). აბიტურიენტმა უნდა გადალახოს კანონმდებლობით დადგენილი მინიმალური კომპეტენციის ზღვარი.

ბ) მათემატიკა/ისტორია (აბიტურიენტმა უნდა გადალახოს კანონმდებლობით დადგენილი მინიმალური კომპეტენციის ზღვარი). თითოერული საგნისათვის (მათემატიკა/ისტორია) განკუთვნილი ადგილების რაოდენობა არ უნდა იყოს პროგრამაზე გამოცხადებული ადგილების 10%-ზე ნაკლები. ზუსტი პროცენტული განაწილება განისაზღვრება პროგრამის ხელმძღვანელის მიერ ადგილების გამოცხადებამდე.

გ) ფიზიკა/ქიმია/ბიოლოგია (აბიტურიენტმა უნდა გადალახოს კანონმდებლობით დადგენილი მინიმალური კომპეტენციის ზღვარი). თითოერული საგნისათვის (ფიზიკა/ქიმია/ბიოლოგია) განკუთვნილი ადგილების რაოდენობა არ უნდა იყოს პროგრამაზე გამოცხადებული ადგილების 10%-ზე ნაკლები. ზუსტი პროცენტული განაწილება განისაზღვრება პროგრამის ხელმძღვანელის მიერ ადგილების გამოცხადებამდე.

**პროგრამაზე ერთიანი ეროვნული გამოცდების გავლის გარეშე სწავლის უფლებას მოპოვებენ:**

პირები, რომლებსაც „უმაღლეს საგანმანათლებლო დაწესებულებაში ერთიანი ეროვნული გამოცდების/საერთო სამაგისტრო გამოცდების გავლის გარეშე სწავლის უფლების მქონე აბიტურიენტების/მაგისტრანტობის კანდიდატების/სტუდენტების მიერ დოკუმენტების წარდგენისა და განხილვის წესის დამტკიცების შესახებ“ საქართველოს განათლებისა და მეცნიერების მინისტრის 2011 წლის 29 დეკემბრის №224/ნ ბრძანების საფუძველზე უფლება აქვთ ჩაირიცხონ უნივერსიტეტში ერთიანი ეროვნული გამოცდების გავლის გარეშე. აღნიშნული პირები ვალდებულნი არიან დაადასტურონ ქართული ენის B2 დონეზე ფლობა „ევროპის უნივერსიტეტის სტუდენტის ენობრივი კომპეტენციის დადგენის წესის“ შესაბამისად.

**პროგრამაზე ასევე დაიშვებიან:**

,,უმაღლესი საგანმანათლებლო დაწესებულებიდან სხვა უმაღლეს საგანმან­ათლებლო დაწესებულებაში გადასვლის წესისა და საფასურის დამტკიცების შესახებ“ საქართველოს განათლებისა და მეცნიერების მინისტრის 2010 წლის 4 თებერვლის №10/ნ ბრძანების შესაბამისად მობილობის წესით ჩარიცხული სტუდენტები.

**პროგრამის მიზნები**

საბაზო/საშუალო საფეხურის ფიზიკის, ქიმიის და ბიოლოგიის მასწავლებლის მომზადების ინტეგრირებული (საბაკალავრო-სამაგისტრო) საგანმანათლებლო პროგრამის მიზანია:

მოამზადოს ზოგადსაგანმანათლებლო დაწესებულების კრიტიკულად და შემოქმედებითად მოაზროვნე, აკადემიური უნარ-ჩვევების მქონე ფიზიკის, ქიმიის და ბიოლოგიის მასწავლებელი, რომელიც:

1. შეძლებს კონსტრუქტივიზმზე დაფუძნებული და მოსწავლეზე ორიენტირებული სასწავლო პროცესის დაგეგმვასა და განხორციელებას;

2. საკუთარ პროფესიულ საქმიანობას განავითარებს პრაქტიკის კვლევის საფუძველზე სწავლება-სწავლის ხარისხის გაუმჯობესების მიზნით;

3. გაითვალისწინებს ადგილობრივი შრომის ბაზრის საჭიროებებს და სფეროს საერთაშორისო ტენდენციებს, უპასუხებს დარგის, სახელმწიფოსა და საზოგადოების განვითარების მოთხოვნებს.

**სწავლის შედეგები**

პროგრამით დასახული მიზნების თანმიმდევრული და სრულფასოვანი განხორციელება უზრუნველყოფს უმაღლესი განათლების კვალიფიკაციათა ჩარჩოს უმაღლესი განათლების მეორე საფეხურის კვალიფიკაციათა აღმწერის შესაბამისი შედეგების მიღწევას, კერძოდ:

**სწავლის შედეგი 1:** ფიზიკის მასწავლებლის საგნობრივი სტანდარტის მოთხოვნის შესაბამისად განსაზღვრავს ფიზიკური მოვლენების არსს,  განმარტავს ფიზიკის კანონებს, ფიზიკური სიდიდეების არსს და ეფექტურად იყენებს მათ პრაქტიკული ამოცანების გადასაჭრელად. იკვლევს მოვლენათა გამომწვევ მიზეზებს და მათი მიმდინარეობის მახასიათებელ კანონზომიერებებს, ფლობს ტექნოლოგიურ მიღწევებს.

**სწავლის შედეგი 2:** ქიმიის პედაგოგის საგნობრივი სტანდარტის მოთხოვნის შესაბამისად განსაზღვრავს ქიმიური მოვლენების არსს, იკვლევს ქიმიური პროცესების კანონზომიერებებს, გამომწვევ მიზეზებსა და მოსალოდნელ შედეგებს.

**სწავლის შედეგი 3**: ბიოლოგიის მასწავლებლის საგნობრივი სტანდარტის მოთხოვნის შესაბამისად განსაზღვრავს ბიოლოგიის, როგორც სიცოცხლის შემსწავლელი მეცნიერების ძირითად პრინციპებს, შესწავლის ობიექტებს, მათ კლასიფიკაციას, განვითარების თეორიებს, ცოცხალი ორგანიზმების ძირითად მახასიათებლებს უჯრედულ და მოლეკულურ დონეზე, აღწერს და აანალიზებს კვლევის თანამედროვე მეთოდებს. ასაბუთებს ბიოინფორმატიკის როლს გენომურ კვლევებში.

**სწავლის შედეგი 4:** განიხილავს ფიზიკის, ქიმიისა და ბიოლოგიის სფეროსთან დაკავშირებულ საკითხებს ინტერდისციპლინურ ჭრილში და მიღებულ ცოდნას აკავშირებს ყოველდღიურ ცხოვრებასთან. აანალიზებს ინფორმაციას კვლევაზე დაფუძნებული სწავლებისა და ექსპერიმენტის ჩატარების მიზნით.

**სწავლის შედეგი 5**: მოსწავლეზე და შედეგზე ორიენტირებული მოკლევადიანი და გრძელვადიანი სასწავლო პროცესის დაგეგმვის და წარმართვის მიზნით არჩევს, იძიებს და ქმნის საფეხურის შესაბამის სასწავლო რესურსს, გეგმავს კლასგარეშე აქტივობებს ზოგადი განათლების ეროვნული მიზნების, ეროვნული სასწავლო გეგმის, სკოლის პრიორიტეტებისა და მოსწავლეთა საჭიროებების გათვალისწინებით. საინფორმაციო ტექნოლოგიების გამოყენებით იძიებს და ქმნის დამხმარე რესურსს.

**სწავლის შედეგი 6:** ადგენს შეფასების სქემებსა და რუბრიკებს თითოეული მოსწავლის მიღწევისა და პროგრესის ობიექტურად შესაფასებლად. ეფექტიანად იყენებს განმავითარებელ შეფასებას მოსწავლის პიროვნული და კოგნიტური გავითარებისათვის.

**სწავლის შედეგი 7:** პიროვნების განვითარებისა და განათლების თეორიების ცოდნის ეფექტიანად გამოყენებით ქმნის უსაფრთხო, თავისუფალ და მამოტივირებელ სასწავლო გარემოს თითოეული მოსწავლის ინდივიდუალური, სპეციალური საჭიროებების, მათი სასწავლო პროცესში ინტეგრაციის მიზნით კულტურული მრავალფეროვნების, დიფერენცირებული მიდგომების გათვალისწინებით.

**სწავლის შედეგი 8:** ახდენს დემოკრატიული ფასეულობების, მდგრადი განვითარების მიზნების ინტეგრირებას სასწავლო პროცესში პიროვნების სოციალური და ბუნებრივი გარემოსადმი პასუხისმგებლობის მქონე მოქალაქის აღზრდის მიზნით.

**სწავლის შედეგი 9:** ატარებს კვლევას ეთიკის სტანდარტების დაცვით, კვლევის შედეგების ანალიზზე დაყრდნობით გეგმავს ინტერვენციებს. აყალიბებს კვლევის შედეგებს და წარადგენს აკადემიური, პროფესიული თუ სხვა დაინტერესებული აუდიტორიის წინაშე. ახდენს საკუთარი პროფესიული საჭიროებების იდენტიფიცირებას და გეგმავს საკუთარი პროფესიული განვითარების ღონისძიებებს.

**სწავლის შედეგი 10:** სკოლაში თანამშრომლობითი კულტურის ჩამოყალიბების მიზნით იყენებს ახალ სტრატეგიულ მიდგომებს, ეთიკური ქცევის ნორმებისადმი ავლენს პროფესიულ პასუხისმგებლობას. მოსწავლეებთან, კოლეგებთან, მშობლებთან ამყარებს ეფექტურ კომუნიკაციას და საქმიან თანამშრომლობას.

**პროგრამის მოცულობა და სტრუქტურა**

საგანმანათლებლო პროგრამა აგებულია კრედიტების ტრანსფერის ევროპული სისტემის (ECTS) საფუძველზე, სტუ­დენტზეა ორიენტირებუ­ლი და ემყარება სტუ­დენტის აკადემიურ დატვირთვას, რომელიც საჭიროა საგანმანათლებლო პროგრამის მიზნებისა და შედეგების მი­საღწევად.

1 კრედიტი მოიცავს 25 ასტრონომიულ საათს. კრედიტი დროის ერთეულში (სთ.) ასახავს საკონტაქტო და დამოუკიდებელი სამუშაოს იმ მოცულობას, რომელიც საჭიროა სტუდენტის მიერ პროგრამის შესაბამისი სასწავლო კურსის ასათვისებლად და სწავლის შედეგების მისაღწევად. კრედიტი ითვალისწინებს საკონტაქტო და დამოუკიდებელი მუშაობის საათებს.

პროგრამის ხანგრძლივობა შეადგენს 5 აკადემიურ წელს, ანუ 10 სემესტრს და მოიცავს 300 კრედიტს (სულ 7500 საათს); სემესტრის განმავლობაში სტუდენტმა უნდა დაძლიოს 30 კრედიტი (30 კრედიტი - 750 სთ), ხოლო აკადემიური წლის განმავლობაში - 60 კრედიტი, თუმცა, სტუდენტის ინდივიდუალური დატვირთვიდან გამომდინარე, სემესტრში კრედიტების რაოდენობა შეიძლება იყოს 30-ზე ნაკლები ან მეტი, ამავდროულად კრედიტების რაოდენობა აკადემიური წლის განმავლობაში შეიძლება იყოს 60-ზე ნაკლები ან მეტი, მაგრამ არაუმეტეს 75 კრედიტისა.

ძირითადი სწავლის სფეროს სავალდებულო და არჩევითი კომპონენტების ფარგლებში, პროგრამა გასცემს ფიზიკის, ქიმიისა და ბიოლოგიის საგნობრივ და პროფესიულ ცოდნას, ორიენტირებულია უნარების გამომუშავება-გაღრმავებაზე, კერძოდ:

ძირითადი სწავლის სფეროს კომპონენტი ითვალისწინებს 130 კრედიტს, მათ შორის, ფიზიკის, ქიმიის და ბიოლოგიის საგნების მოდული, რომელიც სტუდენტს აძლევს საგნობრივ ცოდნას ფიზიკის, ქიმიის და ბიოლოგიის მასწავლებლის საგნობრივი სტანდარტის მოთხვნის შესაბამისად<http://tpdc.ge/ptk_files/_ckuploaded/800248.pdf>. მათ შორის სავალდებულო სასწავლო კურსებს ეთმობა 121 კრედიტი და არჩევით სასწავლო კურსებს 9 კრედიტი (სტუდენტს საშუალება აქვს შეთავაზებული 21 კრედიტიდან აირჩიოს 9 კრედიტი).

მასწავლებლის მომზადების მოდული (63 კრედიტი), ორიენტირებულია უპასუხოს 21-ე საუკუნის გამოწვევებს, აღზარდოს თანამედროვეობის მოთხოვნების შესაბამისი აქტიური, მოტივირებული და განვითარებაზე ორიენტირებული ფიზიკის, ქიმიისა და ბიოლოგიის მასწავლებელი, რომელიც აღზრდის კრიტიკულად მოაზროვნე მოქალაქეს. მოდულის ფარგლებში სტუდენტს აქვს არჩევანის საშუალება, სამი სასწავლო დისციპლინიდან საკუთარი ინეტრესების გათვალისწინებით აირჩიოს ერთი სასწავლო კურსი.

სასკოლო პრაქტიკისა და პრაქტიკის კვლევის მოდული (60 კრედიტი) ორიენტირებულია პრაქტიკული და კვლევითი უნარების განვითარებაზე.

სასკოლო პრაქტიკა ითვალისწინებს რეალურ გარემოში პრაქტიკული საქმიანობის განხორციელებას, კერძოდ, გაკვეთილების მომზადებას, ჩატარებას, მოსწავლეთა შეფასებას, ინდივიდუალური სასწავლო გეგმის შემუშავებას, ელექტრონული რესურსების შექმნას და გამოყენებას სასწავლო პროცესში. პედაგოგიური პრაქტიკის ფარგლებში სტუდენტს უწევს უშაუალო კომუნიკაცია კოლეგებთან. სასკოლო საზოგადოებასთან ინტეგრაცია სტუდენტს გამოუმუშავებს კომპლექსურ, არაპროგნოზირებად ან მულტიდისციპლინურ სასწავლო ან/და სამუშაო გარემოს მართვის და ადაპტირების საშუალებას ახალი სტრატეგიული მიდგომების მეშვეობით.

კვლევითი კომპონენტი ითვალისწინებს შემდეგი დისციპლინების სწავლებას: კვლევის ინოვაციური მეთოდები განათლებაში, პრაქტიკაზე დაფუძნებული კვლევა, დიაგნოსტიკური კვლევა და დიფერენცირებული მიდგომა. კვლევითი კომპონენტი ასევე ითვალისწინებს სამაგისტრო ნაშრომის შემუშავებას და დაცვას. მოდული მომავალ მასწავლებელს გამოუმუშავებს საკუთარი პრაქტიკის კვლევის უნარ-ჩვევას, რაც ცვალებად გარემოში ადაპტაციის და პროფესიული განვითარების საშუალებაა.

პროგრამაში თავისუფალი კომპონენტის სახით მოცემულია სავალდებულო სასწავლო კურსები (29 კრედიტი), რომლებიც ორიენტირებულია ზოგადი, ტრანსფერული უნარების განვითარებაზე, მათ შორის ინგლისური ენა, რომლის შესწავლა იწყება B1 დონიდან და ხდება ცოდნის გაღრმავება B2 დონის ჩათვლით.

თავისუფალი კომპონენტის ფარგლებში პროგრამულად გამოყოფილია აგრეთვე არჩევითი სასწავლო კურსები (18 კრედიტის მოცულობით), რომელთა ფარგლებშიც სტუდენტს ეძლევა შესაძლებლობა, განივითაროს მასწავლებლის ტრანსფერული/ზოგადი კომპეტენციები და გაიღრმავოს ცოდნა და უნარები შესაბამისი სპეციალიზებული სასწავლო კურსების საშუალებით.

პროგრამა სტუდენტს აძლევს საშუალებას თავისუფალი კომპონენტის არჩევითი დისციპლინების ფარგლებში განივითაროს ტრანსფერული/ზოგადი კომპეტენციები, საგნობრივ ჯგუფში შემავალი საგნების მასწავლებელისთვის საჭირო ცოდნა და უნარი, მათ შორის ბუნებისმეტყველების სწავლების მეთოდიკის მიმართულებით, რაც დარგობრივი დოკუმენტის შესაბამისად საშუალებას აძლევს იმუშაოს მე-5 და მე-6 კლასის ბუნებისმეტყველების მასწავლებლად.

აგრეთვე, კურსდამთავრებული შეძლებს საბუნებისმეტყველო საგნების სწავლებისას თანამედროვე საგანმანათლებლო ციფრული ტექნოლოგიების გამოყენებას, შეძლებს ავთენტური ციფრული პროდუქტის შექმნას კონკრეტული შინაარსის შესაბამისად.

არჩევითი თავისუფალი კომპონენტის ფარგლებში, საჭიროების შემთხევაში (როცა სტუდენტი ვერ ადასტურებს ინგლისური ენის იმ დონეზე ფლობას, რომელიც საჭიროა პროგრამის სასწავლო გეგმით გათვალისწინებული დონის დასაწყებად) სტუდენტებს აქვთ საშუალება აითვისონ ინგლისური ენის ის დაბალი დონეები (A1, A2), რომელთა სწავლებასაც სტანდარტულ შემთხვევაში სასწავლო გეგმა არ ითვალისწინებს. სტუდენტის მიერ ინგლისური ენის ცოდნის დონის დადასტურება რეგულირდება უნივერსიტეტში მოქმედი ენობრივი კომპეტენციის დადგენის წესის შესაბამისად.

სასწავლო მიმართულებების მიხედვით საგნების კლასიფიკაცია და მათი ზემოაღნიშნული პრიორიტეტიზაცია მიზნად ისახავს, პროგრამას შესძინოს თანმიმდევრულობა და მოაქციოს ერთიანი ლოგიკური ჩარჩოს ქვეშ, რასაც მინიმუმამდე დაჰყავს სხვადასხვა დისციპლინაში ცოდნის გაბნევის რისკი.

საგანმანათლებლო პროგრამის ძირითად სწავლის სფეროსა და თავისუფალ კომპონენტებს შორის კრედიტების განაწილება შემდეგნაირია:

**საგნის/საგნობრივი ჯგუფის მოდული - 130 ECTS,**მათ შორის სავალდებულო სასწავლო კურსებისთვის დათმობილი კრედიტების მოცულობაა 121 ECTS, ხოლო არჩევითი სასწავლო კურსებისთვის დათმობილი კრედიტების მოცულობა - 9 ECTS;

**მასწავლებლის მომზადების მოდული - 63 ECTS,** მათ შორის სავალდებულო სასწავლო კურსებისთვის დათმობილი კრედიტების მოცულობაა 60 ECTS, ხოლო არჩევითი სასწავლო კურსებისთვის დათმობილი კრედიტების მოცულობა - 3 ECTS;

**სასკოლო პრაქტიკისა და პრაქტიკის კვლევის მოდულის სავალდებულო სასწავლო კურსები/კომპონენტები - 60 ECTS,** მათ შორის სამაგისტრო ნაშრომი - 20 ECTS;

**თავისუფალი კომპონენტის სავალდებულო სასწავლო კურსები - 29 ECTS;**

**თავისუფალი კომპონენტის არჩევითი სასწავლო კურსები - 18 ECTS.**

**სტუდენტის ცოდნის შეფასების სისტემა**

სტუდენტის ცოდნის შეფასების სისტემა შეესაბამება საქართველოს განათლებისა და მეცნიერების მინისტრის 2007 წლის 5 იანვრის №3 ბრძანებით დამტკიცებულ „უმაღლესი საგანმანათლებლო პროგრამების კრედიტებით გაანგარიშების წესს“, რომელიც ითვალისწინებს:

**ა) ხუთ სახის დადებით შეფასებას:**

(A) ფრიადი – 91-100 ქულა;

(B) ძალიან კარგი – 81-90 ქულა;

(C) კარგი – 71-80 ქულა;

(D) დამაკმაყოფილებელი – 61-70 ქულა;

(E) საკმარისი – 51-60 ქულა.

**ბ) ორი სახის უარყოფით შეფასებას:**

(FX) ვერ ჩააბარა – 41-50 ქულა, რაც ნიშნავს, რომ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით დამატებით გამოცდაზე ერთხელ გასვლის უფლება;

(F) ჩაიჭრა – 40 ქულა და ნაკლები, რაც ნიშნავს, რომ სტუდენტის მიერ ჩატარებული სამუშაო არ არის საკმარისი და მას სასწავლო კურსი/საგანი ახლიდან აქვს შესასწავლი.

საგანმანათლებლო პროგრამის კომპონენტში, უარყოფითი შეფასების (FX) მიღების შემთხვევაში სტუდენტს ეძლევა დამატებით გამოცდაზე გასვლის უფლება. დამატებით გამოცდაზე გასვლის უფლებას სტუდენტი იღებს იმ შემთხვევაშიც, თუ მან დააგროვა საბოლოო შეფასების 51 ქულა ან მეტი, მაგრამ ვერ გადალახა დასკვნითი გამოცდისთვის განსაზღვრული მინიმალური კომპეტენციის ზღვარი. დამატებითი გამოცდა ინიშნება დასკვნითი გამოცდის შედეგების გამოცხადებიდან არანაკლებ 5 დღეში.

სტუდენტის მიერ დამატებით გამოცდაზე მიღებულ შეფასებას არ ემატება დასკვნით შეფასებაში მიღებული ქულათა რაოდენობა. დამატებით გამოცდაზე მიღებული შეფასება არის დასკვნითი შეფასება და აისახება საგანმანათლებლო პროგრამის კომპონენტის საბოლოო შეფასებაში.

შუალედური შეფასება დაყოფილია კომპონენტებად. შუალედური შეფასების სავალდებულო კომპონენტია შუალედური გამოცდა, რომელიც ტარდება მე-8-მე-9 კვირაში. შუალედური შეფასება გულისხმობს სამუშაო ჯგუფში მუშაობის დროს სტუდენტების მუშაობის პროცესის, შუალედური გამოცდის და სტუდენტის დამოუკიდებელი სამუშაოს ჯამურ შეფასებას, ხოლო დასკვნითი შეფასება - დასკვნითი გამოცდის შეფასებას. შუალედური და დასკვნითი შეფასებების მეთოდებს და მათ ხვედრით წილს განსაზღვრავს სასწავლო კურსის განმახორციელებელი პერსონალი შესაბამისი სილაბუსის ფარგლებში. სილაბუსში ასევე განმარტებულია თითოეული კომპონენტის შეფასების კრიტერიუმებიც.

დასკვნით გამოცდაზე სტუდენტი დაიშვება შუალედური შეფასების მინიმალური ზღვარის გადალახვის შემთხვევაში. დასკვნითი გამოცდა ჩაითვლება ჩაბარებულად დასკვნითი გამოცდის მინიმალური ზღვარის გადალახვის შემთხვევაში.

შუალედური შეფასებისთვის და დასკვნითი გამოცდისთვის განსაზღვრულია შემდეგი მინიმალური კომპეტენციის ზღვარი: შუალედური შეფასების 50%, დასკვნითი გამოცდის შეფასების 50%+1 ქულა.

კრედიტი ათვისებულად ჩაითვლება თუკი შუალედური შეფასებისა და დასკვნითი გამოცდისთვის დადგენილი მინიმალური ზღვრების გადალახვის საფუძველზე სტუდენტის მიერ მიღებული ქულების ჯამი შეადგენს 51 ქულას ან მეტს.

სასწავლო კურსის განმახორციელბელი პერსონალი, სასწავლო კურსის სპეციფიკის გათვალისწინებით უფლებამოსილია სილაბუსით განსაზღვროს განსხვავებული (უფრო მაღალი) შუალედური და დასკვნითი შეფასებების მინიმალური კომპეტენციის ზღვარი, საქართველოს მოქმედი კანონმდებლობით დადგენილი მოთხოვნის შესაბამისად.

სასწავლო კურსის განმახორციელბელი პერსონალი, მიზნების, სწავლის შედეგების და სასწავლო კურსის სპეციფიკის გათვალისწინებით ასევე უფლებამოსილია შეფასების მეთოდში/მეთოდებში განსაზღვროს მინიმალური კომპეტენციის ზღვარი. შეფასების მეთოდში/მეთოდებში მინიმალური კომპეტენციის ზღვარის არსებობის შემთხვევაში, კრედიტის მინიჭება შესაძლებელი იქნება თითოეულ შეფასების მეთოდში არსებული მინიმალური კომპეტენციის ზღვარის გადალახვის, თითოეულ შეფასების კომპონენტში (შუალედური და დასკვნითი შეფასება) არსებული მინიმალური კომპეტენციის ზღვარის გადალახვისა და შუალედურ და დასკვნით შეფასებებში მიღებული ქულების დაჯამების შედეგად მინიმუმ 51 ქულის მიღების შემთხვევაში.

**დასაქმების სფერო**

საბაზო/საშუალო საფეხურის ფიზიკის, ქიმიისა და ბიოლოგიის მასწავლებლის მომზადების ინტეგრირებული (საბაკალავრო-სამაგისტრო) საგანმანათლებლო პროგრამის კურსდამთავრებულს შეუძლია იმუშაოს:

* საჯარო და კერძო ზოგადსაგანმანათლებლო დაწესებულებაში ფიზიკის, ქიმიის და ბიოლოგიის მასწავლებლად;
* სასწავლო ცენტრში/ცენტრებში;
* პედაგოგთა გადამზადების ცენტრებში;
* საგანამანათლებლო რესურსცენტრებში;
* განათლების სფეროში მომუშავე სამთავრობო და არასამთავრობო ორგანიზაციებში.

**მასწავლებლის მომზადების საგანმანათლებლო პროგრამა**

*პროგრამაში* *განხორციელებული ბოლო ცვლილებები*

*განხილულია ფაკულტეტის საბჭოს სხდომაზე:*

*ოქმი №ს2-23, 27.02.2023*

*დამტკიცებულია მმართველი საბჭოს გადაწვეტილებით:*

*დადგენილება №1, 01.03.2023*

**უმაღლესი განათლების საფეხური:** დამოუკიდებლად არსებული მასწავლებლის მომზადების საგანამანთლებლო პროგრამა

**სწავლების ენა:** ქართული/უცხოური ენების მიმართულებისთვის საგნობრივი მეთოდიკის კურსები ქართულ და შესაბამის უცხოურ ენაზე

**საგანმანათლებლო პროგრამის ტიპი:** აკადემიური

**მიმართულებები და ქვემიმართულებები:**

დაწყებითი საფეხურის (I-VI) ქართული ენისა და ლიტერატურის მასწავლებელი

საბაზო-საშუალო საფეხურის (VII-XII) ქართული ენისა და ლიტერატურის მასწავლებელი

დაწყებითი საფეხურის (I-VI) მათემატიკის მასწავლებელი

საბაზო-საშუალო საფეხურის (VII-XII) მათემატიკის მასწავლებელი

საზოგადოებრივი მეცნიერებების მიმართულება:

* საბაზო-საშუალო საფეხურის (VII-XII) მასწავლებელი საზოგადოებრივ მეცნიერებებში - ისტორიის მასწავლებელი
* საბაზო-საშუალო საფეხურის (VII-XII) მასწავლებელი საზოგადოებრივ მეცნიერებებში - სამოქალაქო განათლების მასწავლებელი
* საბაზო-საშუალო საფეხურის (VII-XII) მასწავლებელი საზოგადოებრივ მეცნიერებებში - გეოგრაფიის მასწავლებელი

საბუნებისმეტყველო მეცნიერებების მიმართულება:

* საბაზო-საშუალო საფეხურის (VII-XII) მასწავლებელი საბუნებისმეტყველო მეცნიერებებში - ბიოლოგიის მასწავლებელი
* საბაზო-საშუალო საფეხურის (VII-XII) მასწავლებელი საბუნებისმეტყველო მეცნიერებებში - ფიზიკის მასწავლებელი
* საბაზო-საშუალო საფეხურის (VII-XII) მასწავლებელი საბუნებისმეტყველო მეცნიერებებში - ქიმიის მასწავლებელი
* დაწყებითი საფეხურის (I-VI) მასწავლებელი საბუნებისმეტყველო მეცნიერებებში- ბუნებისმეტყველების მასწავლებლი

უცხოური ენების მიმართულება:

* დაწყებითი, საბაზო და საშუალო საფეხურის მასწავლებელი უცხოურ ენაში - ინგლისური ენის მასწავლებელი
* დაწყებითი, საბაზო და საშუალო საფეხურის მასწავლებელი უცხოურ ენაში - რუსული ენის მასწავლებელი

**პროგრამის დასრულების სერტიფიკატი:**

სერტიფიკატი **-** დაწყებითი საფეხურის (I-VI) ქართული ენისა და ლიტერატურის მასწავლებელი

სერტიფიკატი - საბაზო-საშუალო საფეხურის (VII-XII) ქართული ენისა და ლიტერატურის მასწავლებელი

სერტიფიკატი **-** დაწყებითი საფეხურის (I-VI) მათემატიკის მასწავლებელი

სერტიფიკატი - საბაზო-საშუალო საფეხურის (VII-XII) მათემატიკის მასწავლებელი

სერტიფიკატი:

* საბაზო-საშუალო საფეხურის (VII-XII) მასწავლებელი საზოგადოებრივ მეცნიერებებში - ისტორიის მასწავლებელი
* საბაზო-საშუალო საფეხურის (VII-XII) მასწავლებელი საზოგადოებრივ მეცნიერებებში - სამოქალაქო განათლების მასწავლებელი
* საბაზო-საშუალო საფეხურის (VII-XII) მასწავლებელი საზოგადოებრივ მეცნიერებებში - გეოგრაფიის მასწავლებელი

სერტიფიკატი:

* საბაზო-საშუალო საფეხურის (VII-XII) მასწავლებელი საბუნებისმეტყველო მეცნიერებებში - ბიოლოგიის მასწავლებელი
* საბაზო-საშუალო საფეხურის (VII-XII) მასწავლებელი საბუნებისმეტყველო მეცნიერებებში - ფიზიკის მასწავლებელი
* საბაზო-საშუალო საფეხურის (VII-XII) მასწავლებელი საბუნებისმეტყველო მეცნიერებებში - ქიმიის მასწავლებელი
* დაწყებითი საფეხურის (I-VI) მასწავლებელი საბუნებისმეტყველო მეცნიერებებში- ბუნებისმეტყველების მასწავლებლი

სერტიფიკატი - დაწყებითი, საბაზო და საშუალო საფეხურის მასწავლებელი უცხოურ ენაში - ინგლისური ენის მასწავლებელი

სერტიფიკატი - დაწყებითი, საბაზო და საშუალო საფეხურის მასწავლებელი უცხოურ ენაში - რუსული ენის მასწავლებელი

**სწავლის ხანგრძლივობა:** 2 სემესტრი

**პროგრამის მოცულობა:** 60 კრედიტი-ECTS (1 კრედიტი- 25 საათი)

**პროგრამის ხელმძღვანელი:** აფილირებული ასისტენტ-პროფესორი ნინო ფეტვიაშვილი, ელ.ფოსტა:[petviashvili.nino@eu.edu.ge](mailto:petviashvili.nino@eu.edu.ge)

**პროგრამის აქტუალობა**

ევროპის უნივერსიტეტი მოწოდებულია ხელი შეუწყოს ქვეყნის საზოგადოებრივი და სოციალურ ეკონომიკური აქტივობების განხორციელებას. ერთ-ერთი ასეთი აქტივობაა სასკოლო რეფორმა, რომლის მთავარი ამოცანაა მოხდეს მასწავლებელთა 21-ე საუკუნის გამოწვევებთან, თანამედროვეობის მოთხოვნებთან შესაბამისობა. აკადემიური და მატერიალურ-ტექნიკური ბაზა აძლევს უნივერსიტეტს საშუალებას თანამედროვე გამოწვევევბის შესაბამისი საგანმანათლებლო პროგრამების შემუშვებით ხელი შეუწყოს დასახული ამოცანების განხორციელებას.

**პროგრამაზე დაშვების წინაპირობები**

ეროვნული სასწავლო გეგმის შესაბამისი საგნის/საგნობრივი ჯგუფის ბაკალავრი/მაგისტრი ან მასთან გათანაბრებული აკადემიური ხარისხის მქონე პირი, რომელსაც საგნობრივი კომპეტენცია დადასტურებული აქვს შეფასებისა და გამოცდების ეროვნული ცენტრის მიერ ორგანიზებული გამოცდით. ასევე, პირი ვალდებულია ჩააბაროს ევროპის უნივერსიტეტის მიერ განსაზღვრული შიდა გამოცდა.

**პროგრამის მიზნები**

მოამზადოს საქართველოს განათლების მოქმედი კანონმდებლობის, საერთაშორისო სტანდარტების, მასწავლებლის პროფესიული ეთიკის კოდექსის, პროფესიული სტანდარტის, დარგობრივი მახასიათებლის მოთხოვნების შესაბამისი კომპეტენციის მქონე დაწყებითი, საბაზო და საშუალო საფეხურის მასწავლებელი, რომელიც იქნება კრიტიკული აზროვნების, ინოვაციური და აკადემიური უნარ-ჩვევების, მოქალაქეობრივი შეგნებისა და დემოკრატიული ღირებულებების მატარებელი, ექნება შესაბამისი საგნის სწავლებისათვის საჭირო ცოდნა და უნარები, ორიენტირებული იქნება უწყვეტ პროფესიულ განვითარებაზე, იქნება კონკურენტუნარიანი, სიახლეების მიმღები და დამნერგავი პედაგოგიურ პრაქტიკაში.

**სწავლის შედეგები**

საგანმანათლებლო პროგრამის დასრულების შემდეგ კურსდამთავრებული შეძლებს:

* მოსწავლეზე და შედეგზე ორიენტირებული სასწავლო პროცესის დაგეგმვა, წარმართვა და შეფასება ზოგადი განათლების ეროვნული მიზნების, ეროვნული სასწავლო გეგმის, მოსწავლის საჭიროებების გათვალისწინებით.
* პიროვნების, განვითარებისა და განათლების თეორიების ცოდნის ეფექტიანად გამოყენება თითოეული მოსწავლის ინდივიდუალური, სპეციალური საჭიროებების, მათი კულტურული მრავალფეროვნების, დიფერენცირებული მიდგომების გათვალისწინებით უსაფრთხო, თავისუფალი და მამოტივირებელი სასწავლო გარემოს შექმნა;
* მოსწავლეთა შეფასების მეთოდების მიზნობრივი გამოყენება თითოეული მათგანის მიღწევისა და პროგრესის შესაფასებლად;
* კლასგარეშე საქმიანობის დაგეგმვა და წარმართვა მოსწავლეთა ინტერესებისა და შესაძლებლობების გათვალისწინებით;
* დემოკრატიული ფასეულობების, მდგრადი განვითარების მიზნების ინტეგრირება სასწავლო პროცესში პიროვნების სოციალური და ბუნებრივი გარემოსადმი პასუხისმგებლობის მქონე მოქალაქის აღზრდაში;
* განათლების მეცნიერებაში ახალი ცოდნის, ტენდენციების და თანამედროვე კვლევების შედეგების გამოყენება უწყვეტი პროფესიული განვითარების მიზნით; საკუთარი პედაგოგიური პრაქტიკის კვლევა და შედეგების საფუძველზე პედაგოგიური საქმიანობის სრულყოფა განათლების სისტემის საკანონმდებლო საფუძვლების გათვალისწინებით;
* მოიძიოს, შეარჩიოს, შექმნას და გამოიყენოს დამხმარე რესურსები და ICT ტექნოლოგიები მოსწავლეების საჭიროების გათვალისწინებით შედეგების გასაუმჯობესებლად;
* სკოლაში თანამშრომლობითი კულტურის ჩამოყალიბება, პროფესიული ეთიკის წესების მნიშვნელობის გაცნობიერება. მოსწავლეებთან, კოლეგებთან, მშობლებთან ეფექტური კომუნიკაცია და საქმიანი თანამშრომლობა მოსწავლეთა შედეგების გაუმჯობესების და პოზიტიური გარემოს ჩამოყალიბების მიზნით.

**პროგრამის მოცულობა და სტრუქტურა**

* მასწავლებლის მომზადების საგანამანთლებლო პროგრამა აგებულია ECTS სისტემის საფუძველზე, ემყარება ,,უმაღლესი საგანმანათლებლო პროგრამების კრედიტებით გაანგარიშების წესს“.
* პროგრამის ხანგრძლივობა შეადგენს 1 აკადემიურ წელს ანუ 2 სემესტრს და მოიცავს 60 კრედიტს;
* 1 კრედიტი მოიცავს 25 ასტრონომიულ საათს;
* კრედიტი დროის ერთეულში (სთ.) ასახავს სამუშაოს იმ მოცულობას, რომელიც საჭიროა სტუდენტის მიერ პროგ­რა­მის შესაბამისი სასწავლო კურსის ასათვისებლად და სწავ­ლის შედეგების მისაღწევად. კრედიტი ითვალისწინებს საკონ­ტაქტო და და­მოუკიდებელ მუშაობას.
* პროგრამის ფარგლებში სტუდენტის დატვირთვა ითვალისწინებს საკონტაქტო და დამოუკიდებელ მუ­­­შაობას.

მასწავლებლის მომზადების საგანამანათლებლო პროგრამა მოიცავს 60 კრედიტს. ერთი აკადემიური სასწავლო წელი მოიცავს 42 კვირას, ერთი სემესტრი 21 კვირას.

საგანმანათლებლო პროგრამის კომპონენტების სწავლის შედეგების მიღწევის შეფასება დასრულდება იმავე სემესტრში, რომელშიც იგი ხორციელდებოდა. დასკვნით და შესაბამის დამატებით გამოცდას შორის შუალედი უნდა იყოს არა ნაკლებ 5 დღისა გამოცდის შედეგების გამოცხადებიდან.

მასწავლებლის მომზადების საგანამანათლებლო პროგრამის წარმატებით დასრულებისთვის სტუდენტს ესაჭიროება პროგრამის სასწავლო კურსებიდან გაიაროს:

**ზოგადი პედაგოგიკისა და ფსიქოლოგიის სასწავლო კურსები** *(ჩაშენებული სასკოლო პრაქტიკით, სავალდებულო მოდული ყველა მიმართულებისთვის)* **-** 30 კრედიტი;

**შესაბამისი მიმართულების საგნის სწავლების მეთოდიკის სასწავლო კურსები** (ჩაშენებული პრაქტიკით) **-** 20 კრედიტი (მათ შორის ყველა სავალდებულო კურსი);

**სასკოლო პრაქტიკის მოდულიდან** - 10 კრედიტი (შესაბამისი მიმართულებისთვის განსაზღვრული სასკოლო პრაქტიკის დამოუკიდებელი კურსი).

**სტუდენტის ცოდნის შეფასების სისტემა**

სტუდენტის ცოდნის შეფასების სისტემა შეესაბამება საქართველოს განათლებისა და მეცნიერების მინისტრის 2007 წლის 5 იანვრის №3 ბრძანებით დამტკიცებულ „უმაღლესი საგანმანათლებლო პროგრამების კრედიტებით გაანგარიშების წესს“, რომელიც ითვალისწინებს:

**ა) ხუთი სახის დადებით შეფასებას:**

(A) ფრიადი – 91-100 ქულა;

(B) ძალიან კარგი – 81-90 ქულა;

(C) კარგი – 71-80 ქულა;

(D) დამაკმაყოფილებელი –61-70 ქულა;

(E) საკმარისი – 51-60 ქულა.

**ბ) ორი სახის უარყოფით შეფასებას:**

(FX) ვერ ჩააბარა – 41-50 ქულა, რაც ნიშნავს, რომ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით დამატებით გამოცდაზე ერთხელ გასვლის უფლება;

(F) ჩაიჭრა – 40 ქულა და ნაკლები, რაც ნიშნავს, რომ სტუდენტის მიერ ჩატარებული სამუშაო არ არის საკმარისი და მას სასწავლო კურსი/საგანი ახლიდან აქვს შესასწავლი.

შუალედური შეფასებების შედეგებით სტუდენტმა უნდა გადალახოს არანაკლებ 50%

დასკვნითი გამოცდის მინიმალური ზღვარია 50%+1 ქულა

დასკვნით გამოცდაზე გასვლის უფლება ეძლევა სტუდენტს, რომელსაც შუალედური შეფასების/ შეფასებების მინიმალური ზღვრის გადალახვისა და დასკვ­ნითი გამოცდის მინიმალური ზღვრის დაკმაყოფილების საფუძველზე მიღებული ქულების დაჯამებით უგროვდება არანაკლებ 51 ქულა.

დასკვნითი გამოცდის დამატებით გამოცდაზე სტუდენტს გასვლის უფლება აქვს Fx შეფასების შემთხვევაში:

დასკვნითი გამოცდის დამატებით გამოცდაზე სტუდენტს გასვლის უფლება აქვს, თუ სტუდენტს უგროვდება მაქსიმალური შეფასების 41-50 ქულა, რაც ნიშნავს, რომ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით დამატებით გამოცდაზე ერთხელ გასვლის უფლება;

საგანმანათლებლო პროგრამის კომპონენტში, Fx-ის მიღების შემთხვევაში გამოცდა ინიშნება დასკვნითი გამოცდის შედეგების გამოცხადებიდან არანაკლებ 5 დღეში.

სტუდენტის მიერ დამატებით გამოცდაზე მიღებულ შეფასებას არ ემატება დასკვნით შეფასებაში მიღებული ქულათა რაოდენობა.

დამატებით გამოცდაზე მიღებული შეფასება არის დასკვნითი შეფასება და აისახება საგანმანათლებლო პროგრამის კომპონენტის საბოლოო შეფასებაში.

დამატებით გამოცდაზე მიღებული შეფასების გათვალისწინებით საგანმანათლებლო კომპონენტის საბოლოო შეფასებაში 0-50 ქულის მიღების შემთხვევაში, სტუდენტს უფორმდება შეფასება F-0 ქულა.

სასწავლო კურსის მაქსიმალური შეფასება შეადგენს 100 ქულას.

სასწავლო კურსის განმახორციელბელი პერსონალი, სასწავლო კურსის სპეციფიკის გათვალისწინებით უფლებამოსილია სილაბუსით განსაზღვროს განსხვავებული (უფრო მაღალი) შუალედური და დასკვნითი შეფასებების მინიმალური კომპეტენციის ზღვარი, საქართველოს მოქმედი კანონმდებლობით დადგენილი მოთხოვნის შესაბამისად.

სასწავლო კურსის განმახორციელბელი პერსონალი, მიზნების, სწავლის შედეგების და სასწავლო კურსის სპეციფიკის გათვალისწინებით ასევე უფლებამოსილია შეფასების მეთოდში/მეთოდებში განსაზღვროს მინიმალური კომპეტენციის ზღვარი. შეფასების მეთოდში/მეთოდებში მინიმალური კომპეტენციის ზღვარის არსებობის შემთხვევაში, კრედიტის მინიჭება შესაძლებელი იქნება თითოეულ შეფასების მეთოდში არსებული მინიმალური კომპეტენციის ზღვარის გადალახვის, თითოეულ შეფასების კომპონენტში (შუალედური და დასკვნითი შეფასება) არსებული მინიმალური კომპეტენციის ზღვარის გადალახვისა და შუალედურ და დასკვნით შეფასებებში მიღებული ქულების დაჯამების შედეგად მინიმუმ 51 ქულის მიღების შემთხვევაში.

**დასაქმების სფერო**

* ზოგადსაგანმანათლებლო დაწესებულებებში დაწყებითი, საბაზო და საშუალო საფეხურის მასწავლებელი შესაბამის საგანში (ქართული ენა და ლიტერატურა, მათემატიკა, ისტორია, სამოქალაქო განათლება, გეოგრაფია, ფიზიკა, ქიმია,ბიოლოგია, ინგლისური ენა, რუსული ენა);
* მოსწავლეთა და აბიტურიენტთა მოსამზადებელი ცენტრები;
* პედაგოგთა გადამზადების ცენტრები;
* საგანამანათლებლო რესურსცენტრები;
* განათლების სფეროში მომუშავე სამთავრობო და არასამთავრობო ორგანიზაციები.